text: 自從小編去完日本之後,就不停有人問我關於軍艦島嘅information,一個一個答我不如出個攻略啦. 軍艦島 (Hashima Island),原稱端島,屬於九洲長崎市嘅一個外島.在明治時代因開採煤礦而一度興盛的端島,在礦場關閉後逐漸荒廢成為無人鬼城.長崎市政府在2014年起到上面興建咗一啲較為安全嘅行人棧道之後,就容許3間旅行社每日每間提供2個登岸day trip. 出發前往軍艦島得1個方法:跟團,自行登島除非得到政府許可,否則係違法嘅行為,最高罰款200000yen. 一般day tour 都係分開上下晝2個團,朝早團就9-10am 出發,下晝團就1-2pm 出發.成個tour 大約3小時,登島時間大約1小時左右.我今次參加嘅係 Gunkanjima Concierge (軍艦島コンシェルジュ) 嘅行程,早上團10:30出發,費用每人4300yen,經已包括登島費用.因為day tour 相當受歡迎,建議最少2個月前在官網留位,可以用信用卡網上付款. 上船地點有2個,一個係長崎市常盤港,另一個係伊王島港,後者離開長崎市相當遠,唔係自駕遊的話絕對唔建議.若果住係長崎市中心購物街附近的酒店,常盤港行路都去到.若果需要搭電車的話,就係「大波止」站落車,步行2分鐘即達. 行程出發前建議食飽飽同埋買定水先,因為跟住個3粒鐘除咗西北風之外,屎都冇得你食.係大波止站隔離就有一家西式餐廳,早餐300yen一位起,望住長崎港食早餐,個人都精神啲,同埋day tour 報到處就係呢間餐廳樓下. 報到時旅行社會要求你簽一張寫晒日文嘅嘢,個張嘢簡單啲講就係你死咗唔關旅行社事,即係一張生死狀,但係其實個島條棧道離開危樓超遠,咁都死你都應該係時辰到.去到報到counter,counter 會要求睇你嘅confirmation email.之後佢見你係外國人,就會比一張寫住英文嘅”boarding pass”你掛係頸.拎咗boarding pass 之後,個個唔識講英文嘅counter 會係咁同你講一堆日文,其實係問緊你要唔要租個講普通話或者英文嘅導賞錄音器,因為去到島上面個導遊係全程講日文的. 搞掂晒你就可以去登船橋旁邊排隊,早排隊的鳥兒有魚食,因為隻船嘅上層係開放式設計的,當隻船駛到軍艦島係會圍住個島行2個圈的,坐上層就可以無阻擋咁影靚相啦! 由常盤港出發去到軍艦島航程大約30-40分鐘,途中會經過好多三菱重工嘅船塢.呢啲船塢就係當年守衛香港嘅加拿大長槍隊被俘虜後係日本做苦工嘅地方 *respect*,當年有唔少被擄嘅加拿大同埋義勇軍成員係長崎做苦工嘅時候犧牲.其實見到呢度呢啲船塢嘅心情係好沉重的,特別係船上面個電視不停地播放歌頌名古屋重工業嘅歷史,但係隻字不提當年受過難嘅戰俘,但呢度係佢哋主場,都無計. 去軍艦島(應該話去長崎)旅行,對於華人來講應該係屬於dark tourism,同去德國集中營,柬埔寨killer field,越南戰爭博物館沒有什麼差別,唯一唔同嘅就係個tour 唔會同你講呢度過去死過幾多人,包括日本人.成個行程不停歌頌三菱重工係軍艦島採煤對日本嘅經濟貢獻,個啲什麼不屈不撓嘅日本精神云云.事實嘅真相就係軍艦島係日本政府虐待政治犯同埋侵略地囚犯嘅地方,當年日本佔領朝鮮後,軍艦島頂點時有成3000個朝鮮政治犯被當成奴隸在軍艦島工作,有命回到朝鮮的卻沒有幾多個. 40分鐘後船去到軍艦島,因為都外海咁滯,所以浪都係唔細的.船長會圍住軍艦島轉2個圈比大家影相.根據其他人所講,因為軍艦島所在海域風浪相當難預測,所以有1/4機會會上唔到岸,原船遣返.我去個日雖然落住毛毛細雨,但係天公係上岸一刻做美,停雨停浪. 上岸後導遊就會馬拉松式不停講解,但係因為我一句日文都唔識聽,所以可以唔理佢四圍行影相,佢見你戴住外國人boarding pass都唔會理你.成條棧道全長約1公里左右,只係圍住東南部,占個島嘅海岸線1/8都無.棧道距離危樓亦都有一段距離(安全問題),想影靚相建議帶長焦距鏡頭.成個trip就係啲日本人有日本人聽,外國人有外國人四圍走.除非你對軍艦島同長崎嘅歷史一無所知,否則呢個會係一個相當沉重嘅trip,我建議大家去完軍艦島可以去原爆紀念館,咁樣可以將所有嘅沉重感覺group 埋一日,唔駛分開2日受. 返到常盤港大約會係13:30,大家應該肚餓想去揾嘢食,買咗閃閃書嘅應該會去長崎港食sashimi:「千祈唔開去」,「千祈唔好去」,「千祈唔好去」,很重要所以要講3次.除非你想比千兩嘅價錢食爭鮮嘅嘢,唔係「千祈唔好去」.(很重要所以講多次) 如何前往 Getting there 旅客可以經過長崎或福岡空港前往,其中只有福岡空港提供國際航班服務. 簽證須知 Visa Requirements 持有以下護照人士可免簽證入境 Visa Waiver is granted […]


c: text/html

text:
風之塔公園雖然開咗十多年,但係佢位於香港仔避風塘南邊,景靚又可以順手坐街渡去香港仔,都係幾有趣嘅體驗黎,特別係喺市區成長嘅小朋友,依家搭船嘅機會都唔多,莫講話街渡添.
呢度有個細細嘅遊樂場,但係黎得呢度都唔係為咗佢,有就算啦.
再行過少少有呢個表演場地,疫情前都好多地區活動搞嘅,依家就當櫈坐啦.
呢度仲有個室內嘅常設展覽,介紹造船業嘅歷史,免費入場架!
終於講到戲肉,風之塔.可惜依家因為要興建電梯而暫時封閉.等我為大家介紹吓佢先啦,佢係一座真係可以畀你行上去既觀景台,高10米.外形就好似一艘傳統漁船.行上觀景台就可以望晒成個香港仔避風塘景色.而呢座塔有個特色就係佢有個會因為當時風速而變色嘅電子指示燈,當風速超過一定速度時就會禁止遊人上塔.而最勁嘅係,呢個電子指示燈係用太陽能發電嘅.十年前黎講好勁架喇.
香港仔 – 鴨脷洲街渡
喺風之塔公園旁邊,你會見到呢個〝碼頭〞,就可以搭街渡去對面岸嘅香港仔海傍.船程唔駛5分鐘,船費只需$2.5咋!如果香港仔塞車或者停車場無位,泊過黎鴨脷洲再轉街渡過去香港仔,計番都有著數丫.
鴨脷洲風之塔公園泊車泊邊好?
1. 鴨脷洲海濱長廊停車場(按我導航)
最近又最平就梗係爛地停車場啦,呢個場都幾唔起眼,無乜招牌,你去到仲以為係街市嘅上落貨區.價錢詳情請參閱泊好先.
2. 悅海華庭停車場(按我導航)
唔想部車晒就泊室內場啦,都係好近碼頭,仲有日泊同24小時泊.泊完去香港仔嘅朋友就一流.價錢詳情請參閱泊好先.

robotstxt: allowed

filter: keep


text:
餅印星二代逐個睇 陳茵媺囡囡超似迷你版
陳奕迅與徐濠縈的寶貝女陳康堤眨吓眼已經18歲,大個女嘅陳康堤同阿媽徐濠縈成個餅印,連Uncle梁漢文睇完張相,都分唔到邊係阿媽,邊個先係阿女!其實娛樂圈有不少星二代,細細個個樣已經同爸爸媽媽生得非常相似,今次盤點7個同父母十足十餅印嘅星二代.
Coffee老公與囝囝翟伯伯
翟伯伯個樣真係好老積!
望真啲同爸爸成個餅印.
一家三口好幸福.
爸爸嘅基因果然強勁!
杜德偉與囝囝AJ
杜德偉與相差24歲導演老婆李曉冰在2012年結婚,婚後生咗囝囝AJ,兩父子十足十餅印.
父慈子孝!
杜德偉54歲先做爸爸!
爭取時間陪個仔!
父子裝上陣.
呂方同囡囡Emma
同囡囡成個餅印!
似十足呂方細個個樣!
兩父女最似係對眼.
羅子溢同囡囡小珍珠
對眼又真係好鬼似!
連笑容都一樣!
大個女個樣仲似!
張繼聰同囝囝張瞻同囡囡張靖
囡囡個樣同爹哋好似!
張繼聰童年.
望真啲同爸爸成個餅印.
又幾可愛!
查實阿囝都好似爹哋細個!
陳茵媺同囡囡Camilla
迷仔版陳茵媺
大家都係面尖尖.
好有媽咪風範.
兩個囝反而似爹哋!
盤點7大餅印星二代!陳茵媺囡囡超似迷你版 羅子溢同小珍珠對眼一樣大
往下看更多文章


text:
結婚當日其中一個高潮當然係玩新郎遊戲啦,不過不時都聽到有兄弟團投訴遊戲過份,其實新郎遊戲都係為咗製造氣氛啫,所以應該以唔影響Big Day為前提,好似會影響身體,整污糟禮服嘅遊戲就盡量唔好出現喇,介紹幾個考驗到新郎誠意又有趣嘅遊戲俾大家參考下啦!
1.敷住面膜做掌上壓
成日以為女人做保養好簡單啊?一於等未來老公體驗下老婆每日要做嘅保養功夫啦,兄弟團要一邊做掌上壓一邊敷面膜,過程唔可以俾面膜甩出嚟,唔係要重新做過!要夠貼面,就一定要揀肌美精3D啦!
2.腳力大考驗
幾經擾攘一輪,入到家門梗係要俾兄弟團歇一歇腳啦!準備一盤冰水,再倒入麻雀,新郎同兄弟要輪流夾出冰水內指定麻雀.先唔講兄弟團腳力好唔好,淨係睇佢哋望住冰水嘅膽怯樣已經夠有趣啦.
3.問答環節
問答環節絕對係最經典又有意思嘅遊戲,預先準備關於新郎新娘兩人相識嘅問題,考驗新郎記憶力.然後要搽上唇膏,答啱一題就可以於紙板上用嘴印一個唇印,湊成一個心心先算完成,答錯就要兄弟捱義氣接受香吻喇!
4.象棋大賽
有冇諗過象棋都可以成為玩新郎遊戲?想抱得美人歸,鬥完力當然要鬥智啦,兄弟團對陣姊妹團已經話題十足,棋局三盤兩勝,雙方代表都可以搵Back up出謀獻計.如果兄弟團真係棋藝不佳,姊妹們記得放下水~
5.眼中只有妳
先將新娘,姊妹團嘅五官部份各自影落嚟,如眼,耳,口,鼻各一張,再將佢撈亂,限時兩分鐘之內,兄弟團要喺云云相片中搵出屬於新娘嘅五官,再貼喺畫紙上,睇下新郎有幾了解老婆!
6.剪貼情話
最後一關喇,當然要講下綿綿情話啦,不過唔係就咁講出嚟咁簡單架!預先準備一疊報紙,兄弟團要將想表達嘅說話喺報紙剪貼出嚟.搞笑位在於唔係每隻字粒都可以輕易搵到,到時就要睇兄弟團發揮創意會講啲咩喇.
做個貼心姊妹團
姊妹們「考驗」完兄弟團同新郎,記得要展示返你哋嘅體貼啊,例如準備好卸妝用品同飲品俾佢地抖涼咁,當日氣氛自然更融洽啦!玩完一輪Game俾片肌美精低敏面膜面膜兄弟敷敷涼爽下啦,無添加7大化學成分,無香料,無色素,無礦物油,無矽靈,無防腐劑,無界面活性劑,無酒精,並加入植物保濕精華,就算有敏感肌嘅兄弟都啱用,令兄弟團樂意全日樂意幫手,當然要靠收買人心啦~


text:
陳奕迅演唱會公開售票網路大塞車 開售一個鐘唔夠一成飛賣出
陳奕迅12月喺紅館舉行嘅首次跨年演唱會Fear and Dreams ,門票今日朝早10點起公開發售.雖然呢次個唱冇優先訂票,而且有超過5成門票留作公售,但係唔少網民都投訴,售票網網頁同app一早已經大塞車.莫講話買飛,連load都load唔到.小編今朝9點幾開始試下登錄網站,結果個幾鐘頭都入唔到!
到11點左右,終於見到入去買飛嘅網頁,資料顯示5萬8千張飛當中,只係賣出4千幾張,佔整體一成都唔夠!明顯係因為處理唔切而影響銷情.
售票網塞車都唔係第一次發生,今年5月MIRROR紅館演唱會公開售票,好多鏡粉都係入唔到個系統,就算有幸撞入都唔代表買到飛,結果12場演出合共3萬7千幾張,用咗12個鐘頭先賣晒.
本來Eason今次嘅演唱會喺2019年舉行,但基於當時社會氣氛而取消,加上後來新冠疫情爆發,更加開show無期.而之前Eason捲入「新疆棉」事件,亦令唔少樂迷揚言唔買飛.呢次演唱會暫定開18場,俾公眾買嘅門票數量多咗,而且同內地口岸未完全開通,少咗內地Eason歌迷爭埋一份,起初唔少人以為買飛難度會冇以前咁高,點知都係要搶!
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可即時換領限量新人禮,立即下載!


text:
廣東菜
廣東菜(粵拼:Gwong2 dung1 coi3)係中國八大菜系之一,正式啲會嗌做粵菜[1][2][3],係喺廣東同廣西東部等粵人地區流傳嘅傳統煮餸風格,由廣州菜同順德菜等嘅次菜系組成.根據歷史學家嘅研究,廣東菜係喺 10 至 13 世紀嘅南宋時期大致上有咗今日見到嘅樣嘅.嗰時漢人移民潮正值高峰.呢班漢人入面有御廚,佢哋就將嗰時中原嘅煮嘢食技巧帶埋去嶺南,跟手就同南越族嘅固有飲食文化融合埋一齊.打後嶺南做大明嘅港口嗰陣成日都同西人或者東南亞人交流,令到廣東菜又進化咗少少.今日嘅廣東菜已經好多姿多彩,佢成個食譜好長,1965 年嘅「廣州名菜美點展覽會」就數到有成 5457 種餸菜咁多.佢甚至喺國際社會都有啲地位:粵人喺近期歷史度好多次大規模咁移民去外國,去到外國,又將廣東菜改良,改到啱外國人嘅口味,改下改下,就做咗世界上其中一種最多人識嘅美食.
總體特色[編輯]
廣東菜嘅特色係將唔同嘢食原本嘅味一齊配合,所以呢種風格淨係會用好少量嘅香料,所以好少有啲辛辣嘅菜式,但係佢用咗好多唔同嘅香料,基本上好多嘅廣東菜都會用薑,蔥,糖,鹽,豉油,米酒,澱粉同油,八角,肉豆蔻等.有時為咗癖走一啲腥味,會加多些少好似大蒜咁嘅香料,例如煮內臟嗰陣.廣東菜間唔中會用五香粉同白胡椒粉.而為咗保留原味,一般都會煮得清淡啲,所以鍾意用清蒸嘅方式嚟煮,好少可會有啲好濃烈嘅味道.
廣東有豐富嘅農業同水產資源,可以低成本咁提供好多唔同嘅新鮮食材.17 世紀粵人詩人屈大均喺佢本《廣東新語》嗰度咁講:「天下所有食貨,粵東幾盡有之,粵東所有之食貨,天下未必盡也.」咁反映出廣東菜嘅烹調食材涵蓋範圍好廣.廣東廚師最叻將啲嘢食作改變之後,重可以滲透出啲食材原本嘅味道.古代嗰時,廣州菜係「無雞不成宴」,佢擅用食鹽,鹵水等嘅佐料幫手保存同埋調和啲嘢食.對於廣東咁豐富嘅食文化,連喺中原地區都有「有腳的桌子椅子不吃」,「四條腿的板凳不吃,兩條腿的廚子不吃」啲咁嘅俗語嚟形容粵人食嘅嘢種類有幾廣.廿一世紀頭開始,廣東重有咗唔少外省人移民,進一步咁提高咗佢啲嘢食嘅豐富度.
廣東菜強調煮出自然嘅鮮味(粵拼:Sin1 mei6;英文:Umami).為咗提高嘢食嘅鮮味,廣東菜用嘅豬肉同牛肉通常係嚟自嗰日鏜嘅豬牛.雞鴨多數係幾個鐘頭之前先鏜,而魚更加會畀人一路喺魚缸度養到煮之前.有時廣東菜餐館嘅侍應重會將啲生猛嘅魚蝦攞到去客人嘅枱前面證明啲嘢食喺煮之前重係生嘅.喺粵人嚟睇,香料係用嚟遮住唔新鮮嘅味道,而新鮮嘅海鮮係冇腥味嘅,所以最好嘅烹調方法係清蒸.好似係蒸魚咁,只係需要加少少醬油,薑同蔥,帶出海鮮嘅自然鮮甜味就得.多數餐館都會好鍾意用大蒜同香料去擺脫佢哋啲陳舊嘅海鮮存貨.所以啲人話食廣東菜有一個簡單法則:香料同食物嘅新鮮程度係成反比嘅.
嘢食[編輯]
老火湯[編輯]
老火湯(粵拼:Lou5 fo2 tong1),俗啲嗌做「老火靚湯」,係廣東菜嘅特色.因為嶺南天氣又熱又濕,令到粵人傳統嚟講都鍾意飲多啲湯水嚟補吓身-喺傳統廣東菜入面,湯水嘅比例通常都比較高.而老火湯呢家嘢就係粵人喺近呢二三百年開始興煲嘅.據講喺 18 世紀嗰陣時,廣東地區唔係好開發到煤炭,搞到廣東人唔理係煮嘢食定係煉鐵都要齋用柴嚟生火.於是廣東人就焗住慳住啲咁去用火,響煮餸嗰陣唔敢大炒大煎,改做用慢火煲湯煲粥-就出咗老火湯呢味嘢.老火湯通常係攞個煲將啲菜,肉,生果,或者藥材慢火煲成幾粒鐘整出嚟,好有營養,重有護膚,護心,明目,降膽固醇同健骨嘅效用.今日嘅粵人成日都會煲老火湯嚟飲.廣東菜其中一種比較大眾化嘅湯就係杏汁豬肺湯.
乾貨[編輯]
雖然廣東菜廚師好注意材料係咪夠新鮮,但係粵菜依然會用乾貨同醃過嘅嘢食.一啲廚師會結合用新鮮材料同乾貨.乾貨通常會先浸喺水度然後先煮,或者會畀人煮一段好長嘅時間,例如係乾鮑同乾貝.至於醃過嘅嘢食,唔單只可以保存好耐,有時佢哋重會因為咁而有獨特嘅味道.
廣東菜度常用嘅乾貨:


text:
日日都去旺角,尖沙咀,銅鑼灣,人又多車又多,仲要黎黎去去都係果啲野,真係你唔悶我都悶啦!想同朋友仔,男/女朋友仔出去玩又想有啲新意,呢個系列一於帶你走入冷門啲嘅約會地點,重新探索香港.其實香港十八區,區區都有名物架!而家就即刻起身換衫,拎埋個袋,今日就同Tutor Circle尋補一齊走進沙田區睇下有咩玩啦!
目錄
1. 陳根記大排檔
招牌菜wasabi手撕雞應該好多人都聽過,就係出自呢個位於沙田禾輋邨嘅大排檔——陳根記.但係有消息指係今年嘅12月中旬就會由禾輋邨搬去石門,到時有馬鐵直達,交通方便得多!以往係禾輋邨交通冇咁方便,要去到火炭站行15分鐘先到,又或者係沙田再轉小巴入去禾輋.陳根記嘅wasabi手撕雞同埋芒果一口脆街知巷聞,問沙田友一定冇人唔識!
(圖片來源自網上)
2. 大圍手撕雞腸粉
沙田區唔係淨係得沙田嘅,位於大圍嘅華輝小食,就因為手撕雞腸粉出晒名.小店堅持使用石磨芝麻醬,麻醬香,腸粉滑,配埋手撕雞增添口感,三樣野係口中混合,真係人間美食丫!唔怪得之要大排長龍啦!中意食辣嘅朋友都可以加辣,最辣去到地獄辣啊,你夠唔夠膽挑戰?個人認為加少少辣有啲刺激感仲正啊!位置就係大圍站A出口一出直行就會見到架喇,一啲都唔難搵.
(圖片來源自網上)
3. 恆安燒賣
恆安呢個地方可能對唔係住沙田嘅人黎講比較陌生,恆安係馬鐵線嘅其中一個站,近馬鞍山果邊.至於點解要特登介紹大家入到去恆安邨呢,就係因為呢樣沙田名物喇——手造魚肉燒賣.燒賣周街都有得食,為咩事要特登入到黎恆安食呢?呢間小食店叫做「三寶皇」,係係恆安街市入面嘅,每日人手包魚肉燒賣,魚肉鮮味夠香,咬落去仲好彈牙tim,唔怪得之有人山長水遠都要入去一嘗呢個燒賣啊!
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
4. 瀝源橋
講起沙田,不得不提嘅一定係果條臭到街知巷聞嘅城門河,城門河貫通整個沙田,上面有好多座橋方便居民來往兩岸.要講呢條橋有咩特別,佢連接住沙田鐵路站,新城市廣場同河對面嘅乙明村,居民出出入入都靠佢,佢都唔知陪伴左沙田友度過幾多喜怒哀樂.瀝源橋嘅設計好有中國風味,純白色建築,橋底由幾個拱形拼埋一齊,兩端以斜坡設計,仲係一個睇落嘅好地方tim.
(圖片來源自網上)
5. 香港文化博物館
大家唔知以為香港嘅博物館全部都集中左係尖沙咀,係沙田市中心都有一個文化博物館,而前幾年興起嘅打卡熱點——香港鐵路博物館,其實係佢嘅分館之一黎架.文化博物館嘅常設展覽係免費開放比公眾入場嘅,包括金庸館,兒童探知館,粵劇文物館,徐展堂中國藝術館同趙少昂藝術館,想認識下香港嘅文化歷史,過一個有深度嘅週末,文化博物館就係一個不錯嘅選擇喇.
(圖片來源自網上)
6. 彭福公園
沙田嘅公園,我諗最出名嘅應該都係位於沙田新城市廣場嘅史勞比公園,但除此之外,彭福公園都係一個休憩嘅好地方.彭福公園係馬場附近,有一大片嘅草地,好寬敞架,仲觀迎寵物入內tim,超級適合一家大細一齊黎玩,或者係近年十分流行嘅野餐都好適合架.一大片綠油油嘅草地任影唔嬲, 係時候去親親大自然喇.
(圖片來源自網上)
假日想抖下,唔一定要離開香港出走出旅行嘅.香港你都未去晒,或者你有機會搵到屬於自己嘅一片小天地呢!
今次同大家去左沙田區先!下次我地第二個區再見~
(延伸閱讀)長洲一日遊 | 朝聖休閒Relax全攻略
(延伸閱讀)(行勻十八區・好玩好食大搜羅)– 北區篇
活得像天上的雲一樣,無目的,無方向.快樂時和太陽玩耍,難過時讓整個世界陪我哭泣.


text:
第一次約會仲未好了解對方,所以驚驚青青唔識搵話題?其實第一次最重要係增加雙方嘅好感,所以講嘅話題唔洗太Deep㗎,搵啲輕輕鬆鬆又有趣嘅做開始,講啲日常生活化嘅話題,咁就好容易可以晉升為貼地好女友㗎啦!
熱門電視劇集:美劇
唔好以為男仔就唔煲劇啊,煲起上嚟可能仲癲過你!不過當然男仔就通常唔多睇韓劇,所以不妨同佢傾下美劇,如果你冇睇開?咁就上Netfilx揀套自己都有興趣嘅,到時傾下劇情就唔怕冇話題啦!如果咁好彩佢冇睇開,咁咪講下愛回家囉,都係熱門電視劇集,呢個佢一定有睇嘅!
童年回憶:卡通片
講完依家嘅電視劇集,可以轉去講下以前嘅電視節目,細個睇嘅卡通片!卡通片係大家嘅童年回憶啊,講到出嚟一定好有共嗚!例如櫻桃小丸子都已經有十幾個同學俾你慢慢討論,再唔係可以講埋火影忍者,海賊王,加埋成千集一定冇Dead air啦!
運動體育:足球籃球通殺
大部分男人都係體育迷,而通常女仔都甚少有興趣.如果本身都識少少或者睇開,咁你就絕對加晒分喇,對方仲會覺得你好特別!不過如果自己唔熟悉,就最好避免傾到呢個話題喇.
打機:你今日食咗雞未?
依家男仔定女仔都一樣鍾意打機,想做個貼地女友?問下佢玩開咩交流下,咁啱打開同一隻Game嘅就可以即刻一齊打返場!唔一樣嘅?邀請佢同你一齊打,由戰友開始做起,仲日日有話題添!
餐廳:你哋食緊嘅嘢
就地取材,如果你地咁啱食緊飯,咁就講下你地食緊嘅嘢啦!好唔好食,貴唔貴,自己平時鍾意食乜,邊到有好嘢食……食飯大過天,呢個話題實無死,仲可以順便約埋下次一齊去食添!
香港人最熱衷嘅事:旅遊
世界已經冇嘢可以阻止到香港人去旅遊喇!同對方分享下最愛或者最難忘嘅旅遊點,呢啲經驗已經足夠分享成日,旅遊嘅一點一滴仲可以令大家更加了解對方嘅價值觀,好似飲食喜好,文化價值觀等等,留低深刻印象.
講開旅遊,肌美精嘅超滲透3D面膜,一直都係姊妹們去日本血拼嘅必買手信之一嚟架!唔少注重保養嘅男仔都有敷面膜嘅習慣,不妨同佢分享下你嘅美白絕技啦!肌美精超滲透3D美白立體面膜採用真.3D立體剪裁,任何男女面形都適合使用,有助精華完全滲透至皮膚,配合高純度維他命C,膠原蛋白及蜂王漿精華,有效去黃去暗啞,抑制黑色素形成,令肌膚美白水潤,宜家香港都買到㗎!


text:
認識呢位營養師兼藥師於一身嘅亞Ken都大半年啦!我覺得佢好叻仔,年幾雖然輕輕,但學識豐富!人又穩重成熟,又有愛心又肯幫人!其實好多公司都係好hard sell ,以自己利益放係第一位,但營養生絕對唔係!佢地係將自己客人健康放係第一!當每次約見亞Ken前 ,佢都會WhatsApp 或電話跟進我有關療程進展,務求做到盡善盡美,希望調配到一啲最適合我嘅茶包,從而達到最佳療程效果!
每次見佢,佢都對我身體狀況分析得好詳細,同埋對我嘅提問有問必答,非常專業!自從認識佢之後,我獲益良多!未成為Negimen大家庭一分子之前,我體質雖然一向都唔差,因為我係一個坐唔定嘅人,好活躍,非常鍾意做運動嘅人!但係只做運動,而飲食方面唔節制,係唔會瘦得去邊架!所以以前我為左瘦,我會食小啲嘢!但自從我開始療程後,我食野比以前多左好多,但神奇地體脂比以前少左,身體水分又提升左,體質又好左,人又比以前更加健康左!
其實全賴佢教我點樣識得叻過人同埋配合個人合適嘅茶療所至!所以我每日可以飽住瘦!其實養生應該由年輕時開始,所以我25歲前已經開始保養,由於我係一個要求比較高嘅人,所以我覺得除左靠自己平常注意飲食,作息定時同埋做運動之外,重要靠啲專業人士幫忙,我先可以keep得比同年齡嘅人「更加」好!所以好多人都估唔到我真實年齡,佢地更加冇唸過我已經生左兩個小朋友,年齡分別係15同17歲!好開心參加左Negimen嘅療程,令我由內到外睇落去都更健康更年輕!😘


text:
上星期收到一間Amor Wedding & Workshop 嘅msg話有一個free嘅workshop, 教大家整bridesmaid invitation card. 真係好正呀, 因為佢係以scrapbooking為藍本去教, 我都想學好耐, 所以我即刻報咗, 仲叫埋紅豆幾個jm報! 好在都有小露比同malau報到, 小車同美玉就要下一堂先有位喇!
因為Amor好近我返工地方, 所以好方便, 上到去環境真係好舒服, 地方都ok大, 原來佢o地都做埋好多wedding一條龍service, 不過老板之一嘅Olivia鍾意教scrapbooking!
Olivia首先會簡紹一下乜嘢係scrapbooking, 我哋要做嘅咭係點, 啲用具點樣用同有乜嘢分別, 同埋佢做個demo先!
完左個demo之後我哋就開工喇! 我本身係畫畫白痴, 所手作仔會好少少, 我覺得自己都會handle到同埋好好玩!
呢張係Olivia嘅demo! 而家嗰張會有唔同o架!
睇下我啲材料先, 等陣我就會將你哋結合埋, 變得靚靚o架喇!
The making of.....
經過一番努力....我終於完成左我張Bridesmaid咭喇!!! 登登登登.....
臨走時當然唔可以少左同Malau, 小露比同埋我哋3張unique咭影張大合照啦! yeah!
做完手作仔已經好肚餓喇, 我帶左佢哋去The flying pan醫肚! 食我喜愛嘅egg benedict! yummy yummy呀!
今次Scrapbooking之旅真係好好玩, 我對嚟緊嘅DIY工作多咗信心喇!
Amor Wedding and Workshop
blog: http://hk.myblog.yahoo.com/iam-olivy
website: www.amorworkshop.com


text:
香港考試及評核局尋日舉行發布會公布「2020香港中學文憑考試(文憑試)等級預測研究結果」.研究計劃獲377間學校支持,統計36,900名考生校內同公開試嘅分數.研究顯示,英文科嘅公開試成績最易估,準確度達70.6%;而選修科就更加難估,尤其中國文學科準確度只有39.4,係各科中最低.
考評局指,四科主科,即中文,英文,數學,通識來講,佢哋都用校內成績估計嘅分數95%以上都喺相差一級,「可見核心科目嘅校內評估分數,基本上能反映學校考生在文憑試嘅大致表現.」
研究計劃旨在檢視以校內評核分數來預測學校考生於文憑試成績等級嘅準確程度;同時亦探討日後若一旦須取消公開考試,改為參考學校成績為考生預測公開試等級嘅可行性.
至於選修科目方面,因修讀人數較少,學校過去報考次數較少,歷年學校嘅文憑試成績波動較大等因素影響,整體預測成績嘅準確程度較核心科目略低.
考評局秘書長蘇國生博士表示:「呢次研究反映,目前按校內評估數據預測考生嘅文憑試成績,仍有唔少限制.因此,預測等級只會喺迫不得已取消公開考試時先會採用,屆時,我哋建議大學喺收生時應更彈性及參考考生其他相關表現嘅資料.」
考評局計劃喺未來每年進行預測等級研究,以蒐集更多校內評估數據,改善預測模型嘅設計,並提供更多具體回饋予學校,以增加校內評估嘅信度與效度.考評局將於稍後向參與學校發放學校報告,詳細列出各科目嘅預測結果,供學校及教師參考,以設計更能夠反映學生能力水平嘅校內評估.


text:
水牛
水牛係一種大型既偶蹄動物,養水牛喺亞洲同美洲都非常普遍.喺亞洲,水牛主要用嚟做勞動工作;喺歐洲嘅意大利,羅馬尼亞同保加利亞,水牛畀人當係奶牛或者養來畀人食.今時今日喺印度,尼泊爾,不丹同泰國重有野生水牛,澳洲北部都有野生水牛.喺東南亞既野生水牛來歷就唔係好清楚,佢哋可能係由野化咗嘅家水牛嘅後代,亦可能係本地原來就有嘅野生水牛後代,或者係兩者嘅交配產物.而家下野生水牛已經相當少見.
水牛奶較牛奶嘅含脂量高,因此比較容易保存.意大利著名嘅 Mozzarella 芝士同埋流行喺珠江三角洲嘅雙皮奶就係用水牛奶製成嘅.
分類[編輯]
水牛點分類,重有爭議.1941年Mac Greger認為水牛只得一種,下分兩亞種,卽河水牛(B. bubalus arnee)同沼澤水牛(B. bubalus carabanesis),而其他專家,分兩者做獨立種.
食性同生態地位[編輯]
同犀牛﹑水鹿一樣,水牛對濕地有正面作用:佢哋食草嘅行為可以控制植物嘅過份生長;佢地行路時所留低嘅糞便,同造成嘅大小水氹,畀咗昆蟲,蛙同雀仔提供食物同埋棲身之所,水牛亦都係老虎同鱷魚嘅主要獵物.
保育狀況[編輯]
喺香港,現時有兩個大型嘅水牛群:新界錦田同大嶼山貝澳,佢地都係以因為農民唔再耕田畀人遺棄.由於佢哋對濕地有一定嘅幫助,所以保育團體都認為有保護嘅必要.但佢地喺香港並唔受到保護,亦未有更具體嘅研究.
米埔喺2006年7月,藉著世界自然基金會成功申請環境保育基金的撥款資助開始引入一頭雌性水牛,藉著水牛每日食草同埋喺泥沼中散步,透過「踩爛」雜草,減少植物數目同埋增加沼澤地,改善候鳥既生活環境.


text:
常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容常見問答內容
管理員
該內容暫無評論
推薦新聞
- 2018-12-07
公司新聞標題公司新聞標題公司新聞標題公司…
- 2018-12-07
公司新聞標題公司新聞標題公司新聞標題
- 2018-12-07
公司新聞標題公司新聞標題公司新聞標題公司…
- 2018-12-07
公司新聞標題公司新聞標題公司新聞標題
- 2018-12-07
公司新聞標題公司新聞標題公司新聞標題公司…
- 2018-12-07
行業新聞標題行業新聞標題行業新聞標題行業…
- 2018-12-07
行業新聞標題行業新聞標題行業新聞標題
- 2018-12-07
行業新聞標題行業新聞標題行業新聞標題行業…
- 2018-12-07
行業新聞標題行業新聞標題行業新聞標題
- 2018-12-07
行業新聞標題行業新聞標題行業新聞標題行業…


text:
波特曼西餐廳
來到哈爾濱的第一餐就去左波特曼西餐廳, 波特曼西餐廳位於哈爾濱中央大街西七道街53號
入面既環境都好舒服同埋好大架,呢間餐廳應該係最出名既~
今餐係食得最豪(其實係有人因為大懵點錯菜XD)
先來一個莫斯科紅菜湯. 其實都係一個羅宋湯,無咩特別,勝在夠熱亦有好多料$10
前菜一人一碟拿破崙鵝肝mousse,價錢係幾多就晤記得嚕.
下面係疏打餅,上面就係鵝肝mousse,我個人認為味道唔錯,個mousse都幾滑,但係當然鵝肝既味道晤太重, 可以一試既~
鵝式烤奶汁桂魚
呢個菜要$19X(其實原來某人係想點一個$5X既魚,誤會左係呢個.)
呢個係招牌菜之一,利用傳統鵝式作法烤製而成.
白色個d係芝士同埋cream, 個份量好多,仲有好多好多薯茸,好溜好溜,條桂魚都幾好食既, 最好食係濃濃地既地方,不過就真係晤值$19X,我覺得熱番少少會好食多d.
食呢個都食到好飽嚕,但係仲有泰式皇家烤翅$32. 個味道適中,不過我晤推介.
飲品方面,則叫左一個朱古力奶昔同芒果奶昔,我覺得個奶昔味道好濃,可以一試.
事實上呢間餐廳都晤叫好正中既俄國菜,勝在環境舒適,不過服務員竟然無一個識英文,話說坐我地隔離係一男一女外國人,佢地要menu同叫埋單都搞左好耐個服務員先知佢地講咩,到服務員問番佢地問題個陣個服務員都仲不停用中文講,其實擺明人地就聽無明,當時我差d已經起身幫佢地做翻譯.
因為晤要單可以打折,95折好過無.
By Siu Ying
Like this:
Like Loading...


text:
薩滿教
薩滿教(英文:Shamanism),亦有人譯做「薩滿主義」,係一個世界性嘅原始宗教.薩滿教有兩種意思,一個係廣義上嘅意思,即係指世界上每一個民族所涉及到巫覡嘅信仰,另一個係狹義上嘅意思,即係指以西伯利亞為中心嘅亞洲民族信仰.呢種宗教有好長嘅歷史,「薩滿」嘅意思,係話一啲可以通天嘅人,通過薩滿施巫術去驅鬼治病,為族人祈福. 薩滿信仰喺原始時代就已經有,當時啲人對於好多自然現象都諗唔到點解,就覺得有一種超自然能力支配住呢啲所有嘢,慢慢啲人就將一啲自己預測唔到嘅嘢,寄託喺呢種超自然能力上,形成咗各種神靈,開始咗有薩滿信仰. 薩滿信仰喺好多地方都出現過,例如喺俄羅斯西伯利亞,百越,百僕,美洲印第安人,非洲好多民族,到北亞遊牧民族,都曾經興起薩滿信仰.
字源[編輯]
17世紀後半葉歐洲一啲民族學家去到西伯利亞,見到啲通古斯人嘅「薩滿」(Shaman)信仰,之後就對呢種信仰形式產生興趣,由於當時歐洲學者對宗教形式同種類都唔識得好多,所以當啲歐洲人不斷喺其他地方旅行或者探險時,發現類似嘅信仰模式,都叫晒做「薩滿」,後來就創咗 Shamanism(薩滿主義,薩滿教)出嚟.
後來當啲人對呢種宗教形式嘅研究越來越多,開始發覺薩滿無論係稱呼,表現方式同種類都有好多種,結果出現對「薩滿」定義嘅爭論,而結果係將薩滿分為廣義上嘅薩滿同狹義上嘅薩滿,廣義上嘅薩滿即係指世界上每一個民族所涉及到巫覡嘅信仰,而狹義上嘅薩滿即係指以西伯利亞為中心嘅東北亞地區一種民族信仰,特別係指通古斯人嘅民族信仰同埋類似形式嘅其他民族信仰.
而喺中國,一直都無「薩滿」呢個叫法,古書入面,薩滿多數叫巫教,或者叫巫,根據《說文解字》:「巫,祝也.女能事無形,以舞降神者也.」無形嘅意思,即係指啲睇唔見嘅鬼神,同時反映最早嘅巫都係女性,咁係由於早期以母系社會為主,到父權掘起之後,就開始有男巫,《說文解字》:「覡,能嚴肅事神明者.在男曰覡,在女曰巫」
北宋時又叫做「甘」,《新唐書》回鶻傳下:「祠神惟主水草,祭無時,呼巫為甘.」亦叫做「珊蠻」,《三朝北盟會編》卷三:「珊蠻者,女真語巫嫗也,以其通變如神,粘罕以下,皆莫之能及.」
直到20世紀80年代中,中國考古人類學家張光直提出中國古代文明亦係一種「薩滿式文明」,之後喺中國學術界就將古代巫覡文化全部都歸晒入「薩滿教」嘅研究入面.
不過美國同日本就有啲學者認為「薩滿教」唔可以作為廣義稱呼,佢哋主張叫「民族宗教」(Folk Religion),不過由於學術界一早習慣晒叫「薩滿教」,所以「民族宗教」呢個叫法都興唔起.
分佈,類型[編輯]
薩滿教係一個世界宗教,佢分佈極之廣泛,喺北亞,喺俄羅斯西伯利亞,百越,百僕,美洲印第安人,非洲等好多民族都有薩滿信仰,唔同民族嘅薩滿信仰都有佢哋一個稱呼,種類同職能.
薩滿神靈[編輯]
薩滿教信仰理論都係建基喺萬物有靈論,以前嘅人對好多自然現象都唔知點解,對於好多自己估計唔到嘅嘢,都覺得有一啲超自然能力控制住,基於唔同現象嘅特點,而慢慢演變成一啲神神鬼鬼嘅嘢,一啲好嘅嘢就當係神做,唔好嘅嘢就當係鬼做.佢哋認為好多現象都涉及到鬼神,而喺要做呢啲涉及到鬼神嘅嘢之前,就要搵巫師去先同呢啲鬼神溝通,涉及鬼嘅就要先將啲鬼趕走,涉及神嘅嘢就先要通過獻祭或類似儀式疏通,咁樣之後再做嗰件事情就會順利得多.而呢啲神靈主要都分兩類,一種係自然神靈,另一種係社會神靈.
自然神靈[編輯]
自然神靈即係指一啲大自然各種現象同埋動植物,好似天體,氣象,山川,動植物等各自都有一個神靈.例如天有天神,太陽月亮有日月神,行雷有雷神,山有山神,唔同嘅樹都有唔同嘅樹神,土地有土地神之類.動物亦都有神靈,甚至直情將某一種動物當成神靈,例黎族就認為蛇係神靈,佢哋相信蛇會保護自己.壯族就認為青蛙係神靈,佢哋甚至有青蛙節.古代藏族就認為鷹係神靈.另外,亦有啲動物神靈會識得變形,例如某啲民族就相信狐狸識變成人.北美印第安人嘅薩滿信仰亦同樣以動植物崇拜為主,佢哋會將一啲動植物形象整成圖騰嚟拜.
社會神靈[編輯]
社會神靈多數係根據靈魂不滅論而嚟,所以崇拜對象主要係人,亦即係祖先崇拜同鬼魂,由於相信人死咗之後,仲有個靈魂存在,所以發展出好多哀葬嘅儀式出嚟,等屍體就算腐爛晒,靈魂都唔會因為無處容身而周圍搞搞震,所以人死咗之後一定要好好安葬.考古研究話人類喺石器時代就已經出現墓地,反映出呢種靈魂嘅觀念其實好早就已經有.
基於靈魂嘅觀念,慢慢變成祖先崇拜,最早嘅祖先崇拜都係以女神為主,例如中國傳說之中嘅女媧就係一個女嘅祖先神.法國考古學家亦發現舊石器時代好多女神象.到後來父權制度興起,開始以父系血緣為中心發展出氏族嘅社會觀念,祖先崇拜亦變成一個氏族,一個民族以致係一個社群嘅凝聚力量.
但有啲因為葬得唔好,又或者死得唔好,例如畀人謀殺,病死等,呢啲亡靈因為死得唔甘心所以會變成鬼魂,周圍害人.好多有薩滿信仰嘅民族都相信,人有病係因為有啲因為病死而變成嘅鬼魂搞搞震,咁就要請薩滿趕鬼,通常會整個草人當做隻鬼,然後將個草人送走.
性崇拜[編輯]
薩滿面具[編輯]
祭祀[編輯]
占卜[編輯]
祭壇[編輯]
祭品[編輯]
祭器[編輯]
巫術[編輯]
巫術喺薩滿入面係一樣最重要嘅儀式,幾乎等如就係薩滿.巫術係以一啲手法去改變某啲嘢嘅一種法術,巫術嘅理論多數都係基於萬物有靈論信仰觀而嚟.根據英國人類學家弗雷澤對巫術研究,將巫術分咗做兩種;第一種係以結果影響原因,呢種叫「相似律」或者叫「模仿巫術」,即係話施巫術嘅人通過模仿而達到想要嘅結果,第二種係接觸過嘅嘢喺分開之後仍然可以維持關係,呢種叫「接觸律」或者叫「交感巫術」,即係話可以通過某個人掂過一啲嘢嚟對個人發生影響.
根據「模仿巫術」同「交感巫術」呢兩種形式為基礎,發展出各種唔同嘅巫術功能,好似男女交合,招魂,驅鬼,避邪,哀葬等.
電影[編輯]
- Quantum Men (Carlos Serrano Azcona) Spain 2011
- Other Worlds (Jan Kounen) France 2004
- Bells From the Deep (Werner Herzog) Germany 1993
- The Mad Masters (Jean Rouch) France 1955
- Au pays des mages noirs (Jean Rouch) France 1947


text:
「消失」
相信今年應該有好多人都出嚟投票,因為大家都希望改變過去幾年嘅社會風氣.今年嘅新聞特別多,當中當然唔少得啲公公婆婆被安排去投票,而自己都遇到一個問題就係無啦啦無咗超級區議會嘅投票權.我問佢哋嘅時候,佢哋話我改地址嘅時候無選擇要登記做選民.老實講我改地址咋噃,唔係改我登記做唔做區議會第二功能界別嘅選民.所以即刻登記返,如果唔係下次又無得投!
「投票」
嚟排寫咗好多同立法會選舉有關嘅文章,而今日當然使用自己公民嘅權利,投票俾自己相信嘅立法會候選人.直至今晚十點半,其實仲有好多人排緊隊投票.按選舉條例,只要係十點半之前排隊,其實你係有投票嘅權利.當然點解到最後先至有咁多人去排隊投票?唔通大家都希望打亂建制派嘅部署等佢哋無機會反擊?當然結果仲有排等,不過認真希望可以改變現狀.
「數據」
講真建制派嘅配票方式真係好犀利,而因為佢哋好團結,而且好識得用數據,所以好多時都好有策略咁爭取議席.如果我哋個個都唔出嚟投票,老實講,我哋嘅將來真係拱手相讓俾人哋.而今年有好多所謂嘅民調同分析,但係如果你問我,我覺得實在太過公開,如果我係建制派,真係會攞住啲數據同你打.所以我都唔知係一件好事定係壞事.點都好希望真係可以踢走保皇黨啦!
Also published on Medium.


text:
被困世界最北端
挪威冷岸群島 Svalbard 遊記(p.s. 北歐航空落地獄)
我懷疑自己係畀人領養咗去香港嘅西伯利亞人,冬天的冠軍,因爲呢條友好鍾意去啲天寒地凍嘅地方玩命.我喺瑞典 exchange 緊,sem 中嗰陣啲同學全部去晒 join 瑞典北部啲團,可惜我就因爲種種原因去唔到,搞到一路冇去過北極圈.古語(好似係)有云:「If you’re gonna be a bear, be a grizzly」,要北就去最北嘅地方.於是我有幾日假就去咗呢個全世界最北有人住嘅地方*:挪威嘅冷岸群島 Svalbard.本來我諗住淨係留兩三日,點知命運顛沛流離又曲折離奇,搞到差啲走唔到,詳細係點下面再講.
介紹下冷岸群島先:
呢個群島喺 1596 由荷蘭探險家 Willem Barentsz 所發現,之後唔同國家嘅人開始喺群島四周打魚同採礦,一路以嚟都係國際領地,直至一戰之後各國簽咗《冷岸群島條約》,先確立挪威嘅主權,不過呢條條約都令到群島有咗好多同挪威本土唔同嘅嘢,下面會略略講下.
冷岸群島出奇地容易去,起碼而家係啦.以前佢哋只可以由水路來往歐洲大陸,所以一年裏面有好多個月都會因爲海面結冰而同外界隔絕.群島政府唔想永遠淨係做採礦,所以自從七十年代開始努力轉型成爲一個正常嘅社群,吸引普通家庭落地生根,於是佢哋喺首府長年城 Longyearbyen 起咗個機場,提供來往歐洲大陸嘅航線.近年呢個群島嘅旅遊業越嚟越旺盛,其中一個原因係機票真係好平,港幣千零蚊就可以買到來回機票,唔似得格陵蘭或者加拿大北部 Nunavut 呢類飛去貴過歐亞來回嘅線.其中北歐航空 SAS 同挪威廉航 Norwegian 有來往奧斯陸飛去長年城嘅航線,而 SAS 有由挪威北部大溪洲 Tromsø 出發嘅航班.
去過歐洲嘅人都應該知,歐洲有廿六個國家喺神根區 Schengen Area,裏面(理論上)冇任何邊境管制,不過挪威雖然係神根國,但係冷岸群島唔係神根區嘅一部分,所以喺奧斯陸機場係要畀人查 passport 抌印仔嘅.噉係因爲根據《冷岸群島條約》,冷岸群島係挪威自古以來不可分割嘅一部分……啊唔係,係挪威雖然擁有群島主權,所有條約嘅簽署國國民都可以免簽證無條件噉逗留同居住,而冷岸政府亦都將呢個政策延伸去全世界所有國籍嘅人,即係話只要你搵到工,有錢養自己,你係唔使簽證就可以住喺冷岸(點解你會想搬去嗰度又係另一個問題喇),不過住喺冷岸係唔會畀到挪威居留權你嘅,果然係真・一國兩制喇.
去冷岸群島嗰程機我係搭 Nowegian 嘅,廉航嚟講算唔錯,又有免費 Wi-Fi(雖然唔快,不過起碼用到,好過冇).臨着陸嗰幾十分鐘先係戲玉,架機開始低空飛嗰陣就見到一連串嘅雪白山仔高低起伏,雖然唔高,但係成個群島畀雪由頭鋪到落腳,真係全程都望住窗口唔郁,周圍都好多人拎住大大部單反影相.
一落機就望到三語指示牌,有挪威文 Ankomst,英文 Arrivals 同俄文 ПpилeT,因爲冷岸除咗挪威人之外,俄羅斯都有自己嘅鎮,主要係長年城以西嘅 БapeHцбypr (Barentsburg) 同埋而家已經荒廢咗嘅 ПиpaMидa (Pyramiden),呢兩個地方都有好多蘇聯時期遺留嘅特別建築風格,可惜我今次就去唔到喇.
全個群島唯一嘅公共交通就係機場巴,直達市中心同唔同嘅酒店 hostel,除此之外鎮內冇任何公共交通,除咗行路,踩單車同揸車之外,仲有一種常見嘅交通工具就係雪地電單車,喺長年城呢類地勢嘅市鎮好啱使.我住嗰間酒店定唔知 hostel 嘅物體喺長年城最南嘅新城 Nybyen,應該係全市最平個一兩間住宿,全間嘢都係由秦國人管理嘅,連走火警逃生指南都有個秦文版,佢哋果然喺北歐無處不在,連冷岸都唔放過.
冷岸群島喺北緯 74° 至 81°,係北極熊嘅活動範圍,所以呢度間唔中會見到北極熊(我就見唔到喇,唔知係好彩定唔好彩),所以呢度嘅居民有唔少措施保護自己.鎮內嘅居民都唔會鎖起自己嘅大門,等啲有需要嘅人危急時候可以走入室內避北極熊.而且,冷岸政府建議(其實係警告)所有離開長年城嘅人都要帶槍.喺離開市鎮範圍嗰陣會見到下面呢個牌,上面有隻北極熊,寫住挪威文「Gjelder hele Svalbard」(適用於全個冷岸群島),即係代表過咗呢條界,你就要負責自己嘅安全.唔單止係北極熊,仲有呢度嘅氣候環境惡劣,冬天嘅時候更甚,加上出咗市鎮啲基建設施會越嚟越差(例如電話訊號),所以如果有咩冬瓜豆腐真係連普京都幫你唔到.
住喺冷岸嘅人有另一個習慣,就係入到大部份嘅室內地方(連公眾地方都係)都會除鞋,可能係因爲戶外真係好邋遢啦.就算係酒店,大學,餐廳,教堂,博物館等等嘅地方都會有一個 area 畀你除鞋,佢哋仲有唔同 size 嘅拖鞋畀你揀㖭.
遊客如果唔 join 團嘅話其實冇嘢做到,所以我就報咗三個團:第一個團係坐小巴喺長年城四周遊覽,一上車個司機兼導遊問識唔識講挪威文,因爲成個團都係挪威人,我當堂嚇咗一跳,然後得啖笑!呢個世界,居然有人質疑我唔識挪威文,噉即係分明當我流啫!講下笑,個司機聽口音係挪威北部人,我完全唔明佢啲方言,所以都係自己收收皮,影下相算.
第二個團叫做 FatBike tour,係踩住一架條呔老蓮咁大嘅單車喺冰,雪,泥地上面行,喺零下十幾度再加大風底下踩兩粒鐘單車,都咪話唔過癮.話就話叫團,但係嗰日其實得我一個報咗,所以全程都係得我同個導遊,全程我哋踩下車停下,佢介紹下關於冷岸嘅歷史文化社會等等嘅嘢.途中我哋喺路上停低,佢攞咗支深紅色嘅嘢飲出嚟沖熱水飲,原來係黑加侖子汁!佢話冷岸嘅居民叫黑加侖子汁做「冷岸紅牛」,好似話因爲好適合喺好凍嘅戶外地方沖嚟飲,有效過咖啡噉話.不過因爲喺戶外太凍太大風嘅關係,而且廿四小時嘅日照反射喺白雪上面真係好光,冇咩興致影相,所以就望住呢幅冷岸利賓納頂住檔先.
其實喺 join 第二個團之前,我收到 SAS send 嚟嘅一封 SMS,上面寫住喺冷岸旅行緊冇人想見到嘅字:CANCELLATION,我下一日班機取消咗.心諗,仆街喇.之後先醒起因爲 SAS 太過垃圾,搞到啲機師罷工,抗議薪金同待遇太差.好啦,我好支持你哋爭取工人權益嘅,不過我點走先?啱先講到來往群島只係得每日嗰幾班機,唔似得歐洲大陸噉又火車又巴士,搭飛機又多選擇.你話取消班機啲人真係走唔到㗎喎,不過真係好在仲有 Norwegian,有得揀,你至係老闆.我走咗去間酒店嘅 common area 到坐低,睇吓究竟 Norwegian 有冇啲仲有位嘅航班,不過最早都要額外留多兩日.不過算啦,危急關頭就買咗先算,反正有旅遊保有得 claim 錢.
之後我去咗另一間酒店嘅 lobby 度坐,等第三個團.Lobby 裏面有個美國南部口音好重嘅後生仔講住電話噉同人訴苦話自己班機畀人取消咗乜乜物物,因爲離開冷岸嘅方法就係搭飛機,佢仲話埋佢有信心美國領事館可以派直升機嚟飛啲人走㖭.佢收咗線之後我同佢講叫佢 check 下 Norwegian 啲航班,點知同一個禮拜嘅機票全部已經賣晒,好彩我早咗幾個鐘買啫.佢之後仲話要同總督投訴,要求挪威軍方飛啲人返挪威大陸噉話喎,我祝佢成功啦.
第三個團開始離長年城行得遠少少,導遊揸住一部有履帶嘅大車(見下圖)穿梭冷岸嘅雪地,間唔中講下啲歷史,得意嘅故事.其中一個故事係話有次有隻北極熊誤打誤撞闖入咗長年城,偷食咗好多肉,啲人發現之後就麻醉咗隻熊,諗住用直升機將隻熊運走去群島嘅另一邊.點知佢哋計漏咗,一隻食飽,控制唔到自己括約肌嘅北極熊,係會有咩生理反應啦.噉佢哋就要全程加回程忍住陣味,最後成架直升機嘅內部仲要嘥好多錢翻新過,希望佢哋下次應該會記得搵膠袋墊住隻熊啦.
不過主要嚟冷岸嘅人都係爲咗睇景嘅,所以我都係唔多解釋,放幾幅圖喺度畀大家望下.
本來呢日之後係要返挪威大陸,但係因爲 delay 咗,所以就決定去市中心望下.因爲冇巴士搭,所以全程都係要行路,塊面畀風吹住都真係幾係嘢.市中心有好多全世界最北嘅乜乜,例如超市,博物館,大學,教堂等等.
前一日係勞動節所以超市冇開,不過既然今日開就買下餸,唔係下下食餐廳真係會破產.超市望落同北歐普通嘅超市冇咩分別,不過啲嘢就好似貴咗好多.喺度都會間唔中諗下佢哋運貨嚟呢度究竟要幾多錢,或者有幾多唔同貨品嘅選擇,可惜就冇北歐大陸好流行嘅 contactless,要用返張 physical 嘅信用卡.
冷岸博物館其實好細,主要係簡介冷岸嘅地理,動物同歷史,仲有少少關於喺冷岸土生土長或者住咗好耐嘅居民.理論上冷岸應該係冇乜 native 嘅,因爲冷岸嘅醫療設施唔夠,只係得一間好細嘅「醫院」,所以法例要求就嚟分娩嘅孕婦要飛返挪威大陸,所以冇咩人係真係喺冷岸出世嘅.不過意外總會發生,所以都有少少呢啲喺冷岸出世同長大嘅 case.
有好多標題黨話喺冷岸度死係犯法嘅,真相係法例禁止土葬,因爲冷岸群島有一層永久凍土(permafrost),任何土葬咗嘅屍體過幾年就會自動浮面,你都咪話唔過癮,所以喺冷岸死嘅人一係會火葬一係會運返挪威.
冷岸呢啲地方真係一世人要去一次,尤其係鍾意啲天寒地凍或者極地嘅人.除咗可以同人講去過世界最北端之外,啲景真係靚到暈,嚟到一定要影好多好多相.不過其實留兩三日已經冇咩做,所以有時好佩服喺度長住嘅居民.
啊係,SAS 落地獄,記得要搭 Norwegian.


text:
相信每位單身嘅朋友都一定會問過自己點解無拖拍,諗完一大輪可能都未知自己做錯咗啲乜,然後繼續一次又一次撞板食檸檬.
凡事總有原因,與其怨個天,不如睇吓自己有無犯咗以下10大問題啦!
1. 約會時表現孤寒
雖然唔係話咩都向錢看,但如果係你主動約人出嚟睇戲,食飯的話,主動幫對方畀錢某程度上係一種風度嚟㗎,識做嘅女仔都會話不如AA制,不妨觀察一下.但千奇唔好咩都度住度住,畀人覺得你孤寒無風度啊!
2. 成日想翻兜前度
如果前度曾經玩弄你嘅感情,或者拍落拖先顯露佢真正嘅壞本性,你分手嘅決定係無錯㗎!唔好成日望返轉頭,因為過去咗嘅已經過去咗,就算喺返埋一齊都唔代表對方會改過,你哋兩個會幸福一世.
3. 飲醉酒嗰陣打電話揾前度
如果你清醒嘅時候唔會咁做,飲醉酒嗰陣就更加唔可以做.如果無信心控制自己就索性唔好飲酒,唔好令自己失儀啊!
4. 自認為自己唔係八婆
咁樣諗嘅時候首先要好好反省自己嘅行為係咪真係唔屬於八婆,因為好多時人都係習慣直接忽略自己醜陋嘅一面.
5. 唔夠堅持己見
只要自己覺得啱嘅嘢,就好應該堅持到底,即使被人批評都唔好動搖,咁先可以比到伴侶信心.
6. 對自己唔夠真誠
無人可以夾硬改變你,你亦唔應該為咗邊個而勉強自己,記住堅持你認為適合自己嘅個性,咁先可以揾到真正屬於你嘅Mr./Miss Right!
7. 你會喺網絡上偷偷哋stalk人
總係有人好奇心特別旺盛,或者係超級控制狂,會喺facebook,instagram度睇晒對方嘅posts,但如果你睇緊嗰陣一個唔小心禁咗like……你就已經暴露咗你stalker嘅身份喇!
8. 同一個無真正投入感情嘅人一齊
如果你同一個人拍拖,你要感受吓佢哋究竟對你係咪認真,有無努力想經營呢段感情.如果無嘅話,你繼續同佢哋一齊都無意思.
9. 好介意出街拍拖嘅使費
如果你係咁介意銀行戶口銀碼嘅上落,咁你真係唔適合拍拖.因為拍拖之後生活上嘅使費一定會大咗,與其不斷計住度住同埋怨,不如繼續保持單身啦!
10. 太衝動開始一段感情
絕對唔好畀激情沖昏頭腦,衝動地開始一段感情,開始前要深思熟慮對方係咪適合自己,兩個人一齊夾唔夾等,最重要係要好好觀察佢嘅性格.唔好人哋向你表達少少好感就即刻覺得對方係你一世嘅伴侶!
(圖片來源: Huffington Post ,tumblr)


text:
熟讀勞工法例,唔好俾人搵笨!Intro to Labour Law & Labour Insurance in Hong Kong
熟讀勞工法例,唔好俾人搵笨!
依家興創業,好多人都自己開公司,各位職場新鮮人,啱啱出嚟做嘢可能都會入咗細公司做,有時唔係雇主立心不良要哈你,但係可能連佢哋都唔熟悉勞工法例,好多你應有嘅福利就咁樣化成為煙!
所以啱啱出嚟做嘢嘅你,一定要清楚知道法例係點樣保障你!
- 合約
法律上,口頭合約同書面合約係同樣有效,但係當然書面合約白紙黑字所有條款寫清楚,對雙方嘅保障就更加穩陣.僱主如果同你簽咗書面合約,根據法例佢係一定要俾返一份副本你,好多時候僱主都會等你簽完先到佢簽,最後唔記得咗俾返你.你係可以理直氣壯問佢攞返嘅.另外,如果你查返勞工法例,僱主喺合約入面俾你嘅福利同權利比法定規定嘅少,合約係無效嘅.
- OT補假或補水
喺現時嘅香港勞工法例,的確冇對超時工作補償嘅規管.有啲老細有時仲會同新人講,好多公司都冇補假或者補水㗎啦.但係呢個並唔係事實,好多大公司就算超時工作唔按比例計時新,都會按比例計返假期俾員工.OT嘅補償制度最好喺你入職嘅時候同老細傾好,如果你同意左一個完全冇補償嘅合約,到時OT到天昏地暗你就真係蝕晒底啦.
- 有薪年假
法律上,對於唔同年資嘅員工有唔同嘅最少有薪年假嘅規定,例如你做滿12個月,就可以有七日有薪年假.雇主有權要求你幾時放年假,但必須要有14日書面通知.但雇主唔可以喺合約入面加入任何令你放棄年假換取款項嘅條文.放棄年假換取款項其實係合法嘅,但只限於有10日以上年假嘅人士.例如一個有12日年假嘅人,就可以最多放棄兩日年假換取相等於兩日嘅薪金.
- 強積金
只要你有合約生效起60日後都未完約,就算你60日入面只係返咗一日工,公司都要幫你供強積金.雇主要作出相等於僱員入息5%嘅強制性供款,花紅亦都計喺入息嘅一部份.僱員亦都要供相等於入息嘅5%,呢5%通常都會直接喺人工度扣除,直接供落強積金戶口.如果你啱啱轉工,可以睇下點樣轉返以前嘅供款落同一個戶口,方便管理.
以上只係最普遍,最基本嘅勞工法例知識,如果你有任何疑問,上勞工處網頁睇清楚呀!


text:
我的數碼暴龍世界(三)
到POKEMON GO已經完全摧毀哂香港人嘅心智嘅時候,唔知大家仲記唔記得幾個月出咗一隻《Digimon LinkZ》?
作為粉絲梗老閪立即玩,入哂FACEBOOK GROUP,上網搵定哂資啦.
老老柒柒,手遊無咩故事都好正常,佢嘅玩法大概似《魔靈召喚》呢款遊戲,都係抽蛋打素材進化進技等等.
認真一句,遊戲性亦都好低,以三打三關數制嘅去打素材升及,仲要係限時之內打究極體進化.
好坦白講一句,我認為課金遊戲最大問題唔係提供多一種「捷徑」,而係提供唯一「出路」比你.
即係話如果閣下肯課金可以「更快更多地」得到遊戲中嘅珍貴素材;而後者,就係你唔課金「永遠都唔會成功」.畢竟要令發展商生存,賺錢係必須但我就認為呢隻遊戲似乎唔係太令值得比錢.連最重要嘅「對戰」都無,只令到我得返唯一一種想法就係「集郵」.
開頭都玩得開心架,純粹儲怪.得閒黎J下,但好快我又收咗佢皮.因為我知道PS VITA 新出一隻《數碼暴龍世界 新秩序》!真係聽到都硬!
終於等到中文版!我懷住興奮嘅心情開佢包,故事同廿年前嘅一樣,又擔當救世主去拯救數碼世界,所以故事其實我都廢事講,我就係到講有咩好同差.
畫面上一定會比廿年前個隻好啦!(其實呢一點都幾廢)
係玩法上我地今次係帶住兩隻獸周圍走,原因其實大家都知道就可以玩合體(奧米加獸OK?)
好多人氣嘅數碼獸出現,你可以養成物種都係好多嘅.
係對戰時亦都好多咗好多選擇,而且兩個打一個,好多時候都輕鬆取勝!
舊版最令我煩惱嘅係,如果你MISS咗唯一可以從佢身上學招嘅怪,就永遠都無可能學到,但新版係呢方面就改良咗,令到學招無咁難.
不過我想講,我認為差嘅嘢比較多.
正如我所講,舊版其實你要令到其他人加入開始之街係需要做好多工作,除咗戰勝,或者搵道具之外,可能要係符合某啲條件:合適時間出現,進化成為某隻怪,釣魚,為對方工作,或者記期去探索舊地區等等.
但新版除咗比道具,就打打打打打打~真係有啲無聊!
係進化嘅方面,我認為佢降低難度:舊版進化完全體係唔容易但新版要成為究極體就十分簡單,只要你對佢唔係太差,有飽飯食就佢可以自己進化.
另外個人嘅感覺就係因為佢主力要推動畫出現嘅主角,好多我以為都喜歡嘅獸例如:人馬獸,角龍獸等等都唔見佢地嘅出現.
地圖其實更加令我失望,一來變化好少,二來佢所造出黎嘅氣氛一般,最重要係舊版會有好多互動嘅地點,但依家就只係得個大同立體咗.好多時都只係鳩行,無咩吸引我嘅地方.
支線故事同頭先加入嘅睇法就一樣,一味得個打字:記得以前要追奧加獸個段故事係好吸引~仲有怪娃皇換道具.
唔知係咪人老咗,覺得舊時嘅嘢好啲,新呢兩款遊戲我真心覺得麻麻地,好難搵返以前個份熱血出黎.
講到咁,我都係玩返舊版個隻開心下先.


text:
1. 必備萬用論點
知道大家喺諗論點上有唔同嘅困難,所以我哋準備咗一系列嘅萬用論點俾大家,當中包括:近期熱話,罐頭論點,時事趨勢等,等大家可以「袋定論點入考場」,唔再需要擔心自己因為論點唔及其他人而失分.
2. 教授歷年考評得分位
單靠高階,能夠引起 Marker 共鳴嘅論點並唔能夠全取滿分,所以我更加會為大家整合曬歷年嘅考評得分位,到底有啲咩係 Marker 希望大家寫得出,又到底有啲咩係 Marker 唔想見到,我都會一一喺課堂上向大家透露,令到大家唔再中伏.
3. 以實戰形式教授審題及拆題技巧
教授唔同嘅硬知識俾大家之餘,我同我嘅 5** 嘅團隊亦準備咗兩份 Mini Mock 俾大家,等大家能夠寓學習於操練,直接以操練去驗收成果.
除咗採用緊貼考評改卷模式嘅雙評卷模式,更加由係 DSE 作文取得滿分(42+42)嘅 5** 助教同埋 Mr. J 本人進行批改,再比出極爲詳細嘅 1-1 評價你;此外,Sample essay 更加會係由 5** 助教同本人親自撰文,務求將最有參考價值嘅滿分思路同大家分享.
1. 100% DSE-Oriented Notes
正所謂「貴精不貴多」,所以我所設計嘅筆記內容絕對係 100% DSE-Oriented,極精簡,系統化嘅設計令你上堂,溫書時可以更有效集中,唔會感到無所適從.而正正係因為呢本筆記集所有論點同技巧於一身,所以同學喺溫習嘅時候就唔需要擔心太多本筆記溫唔切,能夠順利喺 DSE 嘅戰場上成功運用出嚟.
2. 緊貼 DSE 出題模式嘅 Mini Mock
為咗提供一個實質嘅操練機會俾大家,我哋亦都會擬定高度貼近 DSE 出題模式嘅高質試卷俾大家,務求將卷二考試中會出現嘅陷阱位同埋考評暗盤一一呈現係試卷中,等同學通過有效率嘅操卷同上堂可以取得心目中嘅 5**


text:
噚晚我一如以往咁樣,放咗工泊架車去停車場,然後喺車上面打一陣機先至上樓,好衰唔衰我老婆叫咗佢個friend嚟我哋屋企(對方係兩公婆),然後落停車場接佢哋,期間發現我喺架車度玩電話遲遲唔上樓.
嗰兩公婆喺我屋企食完飯後離開,跟住我老婆就開始發脾氣,原來佢以為我有外遇,仲話好耐之前已經見過我揸車返嚟但隔咗45分鐘先至上返屋企,懷疑我一直都匿埋同二奶玩電話談情,仲強調呢條刺喺佢個心入面已經好耐.
我:「好明顯我係打緊機啦,同人電話打msg談情會唔會將部電話打橫咁用呀!」
老婆:「我理得你部電話打橫定係打直啫,總之你都唔係第一次鬼鬼祟祟匿喺車玩電話啦,根本準時放工,晚晚都扮OT.」
其實老婆有一半係講啱咗,我並唔係晚晚OT,但我匿喺架車玩陣電話先至上樓絕對唔係有外遇,只係公司壓力太大,個人太多鬱結,有時好需要一個獨處嘅空間同埋時間,想唞順條氣先返上去面對家庭方面嘅各種問題啫.
追溯返轉頭,老婆好多年前已經質疑過我有古怪,因為當年結婚擺酒,我一個公司同事都冇請(舊同事有,而家呢間公司嘅同事就冇),老婆編排婚宴座位嘅時候已經話過我.
老婆:「得舊同事嘅,你而家公司啲同事呢?一個都唔請呀?」
我:「係呀,唔熟吖嘛!」
老婆:「唔熟都要請㗎,都要知會而家班同事一聲你結婚㗎喎,你老細呢?你上司呢?你下屬呢?」
我:「平時同佢哋都冇兩句,無謂啦!」
老婆:「你轉咗呢份工都一年多啲啦,咁耐都冇兩句?你係唔係唔想畀公司啲人知你結婚呀?」
我:「點會呀,我有講㗎,係唔請佢哋嚟飲啫!」
我老婆喺呢件事上面已經問過幾次,但當時距離婚期太近,最後都不了了之,佢冇再問,我最終亦冇請.
結婚擺酒,一定要請同事㗎咩?同事,一定friend㗎咩?老細同上司,一定會祝福你㗎咩?
當年轉呢份工,係因為人工高,嗰陣plan緊結婚,好自然會考量生活同收入問題,而其實我喺度返工係極之唔開心,老細會捉人入房鬧,講晒粗口嗰隻,唔止對我係咁,其他同事都有呢個遭遇,可能係咁嘅原因,公司氣氛長期緊張,由上司到同事到下屬都係極度卸膊,因為唔做唔錯,多做多錯.
公司好似戰場一樣,交心?講真唔害你都已經好好㗎喇,每日要防小人,又有豬隊友,冇一個department係可以好好合作,唔知點解同一個office做嘢可以好似仇家一樣.
講到咁慘仲做?5個字,食得鹹魚抵得渴,當時我貪人工高跳咗過嚟,其實多少都有心理準備,問題係冇諗過真正要面對嘅時候係幾難捱,特別係畀老細粗口問候嗰陣,好幾次都想鬧返佢轉頭,但係生活呢?老婆呢?仔女呢?供緊嘅樓呢?
既然食得鹹魚抵得渴,自己條路自己揀,咁就唔好呻啦!啱呀,我冇呻呀!所以咪每晚放工匿喺架車度玩陣電話放鬆囉!我唔想將啲壞情緒帶返屋企,想將啲壞情緒釋放出去先返上樓.
或者我應該選擇同老婆坦白,不過男人有時喺工作上受到挫折或者唔開心,莫講話同另一半講,其實同朋友都未必會講得咁詳細,一來唔係人人都喺自己公司做,有啲感受好難理解,二來要敍述成件事,對方唔明你公司架構,又要解釋一大輪.
請呢班老細,上司,仲有同事去飲我嗰餐?人生大事,結婚一世人一次,我真係唔想喺咁開心嘅日子見到呢班人,每個星期見5日乜都夠啦!嚟緊我放工可能會揸去其他地方,盡量唔好喺自己座樓嘅停車場逗留,費事煩完公司嘢,返到嚟又要同老婆解畫.


text:
次次想買野,少不免會先上網睇下有冇網友嘅試用心得,先撇除名人背書嘅魅力,找尋網友嘅分享,好似你我一樣咁普通人可能會更真切.
而前排網路上鬧到沸沸揚揚嘅業佩文賺好大,我哋睇住知名部落客,周圍吃香飲辣,錢都攞好多,一定都會係度諗,我係吾係都去做部落客,爽爽賺就好呢?
但其實就忽略咗成部落客,系要長時間嘅人氣累積,非一朝一夕就可促成嘅!
以下幾點,黎自網友們嘅熱心歸類,究竟想做知名部落客,有邊特質要符合?
-
目錄
你本來就愛亂分享?
旅行影相打卡大家都會,但係返去寫出一篇文就唔易.寫文嘅同時,仲要不斷回憶當時嘅感受,仲要寫得趣緻又吸引人,如果唔係本身就有歡喜分享嘅熱情,可能就同大多數嘅人淨系鍾意食,玩就費事寫啦!
-
經常寫文係家常便飯
當知名部落客,使係你啲文章具有影響力,咁文章數量唔好少,要有人擸一眼,就要創造多啲文章,等多啲人睇到,咁你部落客搜尋排名先會係前面.以最常見嘅嘢食旅遊類嚟講,兼職部落客嘅話,一周最低限要發文一篇.
-
你嘅字係有夠得意與人有共鳴?
部落客,除咗成日發文,文字仲要有溫度,同讀者要有共鳴,唔好單純話:「我去咗一個好犀利店家,賣嘅創意禮物,好靚,大家一定要嚟買.」究竟好靚嘅地方係邊呀?有幾靚?點解其他人一定要嚟買呢間嘅創意禮物?寫緊更貼切,當係同身邊好友一樣分享,字裡行間嚟啲而家會流行嘅趣緻對談,噉顯得更有溫度且吸引人.
-
你本身係有個人特色有才藝?
而家成為網紅嘅方法五花八門,都唔單系生得靚仔樣靚就立馬響朵,仲要你本身係咪具有個人特色?例如你對3C產品有涉略,今日想分享新埋手嘅usb3.0手指,總系唔講「呢真係好哋哋用!」你實行仲要話讀取速度有多快,同usb3.0手指同usb2.0手指差喺邊等專業性嘅分享,先至可以同其他平凡部落客嘅文章有吾一樣嘅地方.
-
一開始未必賺到錢
啱啱開始做部落客,唔好天真以為寫咗幾篇,就會有廠商搵上門畀你寫業配文,如果一心淨系想賺錢,你都係期望有廠商關注自己發文,建議真心噉分享生活點滴開始.啱啱開始,流量低冇影響力,甚至連部落格將來嘅走向都重摸索,人氣都唔夠嘅同時,唔建議就咁倉促噉主動搵廠商寫業配文,人哋會以為你邊位呀?等到你逐漸累積人氣,有自己風格時,自然就會有生意搵上門喇.


text:
天文學
天文學(粵拼:tin1 man4 hok6)係一門專研究天體同宇宙嘅自然科學.天文學運用數學,物理同化學來解釋宇宙入面唔同嘅天體,包括恆星,行星,衞星,彗星,星系等等,同埋其他各種現象,譬如日食,行星順行同逆行,超新星爆炸,伽瑪射線暴,宇宙微波背景輻射等等.可以噉講,任何源於地球大氣層以外嘅自然現象都屬於天文學嘅研究範圍.
個名點嚟改
天文學個名英文Astronomy,德文 Astronomie 或者係西班牙文Astronomía,都係用拉丁文演變出嚟嘅,原來拉丁文(Astronomia)嘅字.
歷史改
史前時期改
人類好早就出於唔同原因開始研究並記錄各種天象,因為天文學嘅發展,既有實際意義,譬如利用恆星導航,利用太陽同月光嘅週期變化來確定曆法同節氣,亦可以幫助迷信嘅人理解罕見天文現象.
文藝復興到啟蒙運動改
而喺歐洲文藝復興開始之後,天文學研究促進咗科學發展,人類開始研究地球以外嘅世界,並正確地計算其他行星嘅軌跡,並提出咗地動說,指出地球唔係宇宙嘅中心,提出呢啲科學家嘅人尤其是精通數學,物理,化學,因此佢哋嘅理論喺當時能夠推翻教會嘅地心說,導致咗啟蒙運動嘅開始.喺當時一啲至出名嘅物理學家同數學家,哥白尼,伽利略,牛頓,歐拉等等,都係為現代天文學奠下咗良好嘅基礎.
法國大革命之後到咗二次世界大戰嘅發展改
工業革命及法國大革命之後隨著工業同科學不斷嘅發展,以及物理化學嘅新發明及發現例如光譜儀,相機,改良嘅天文望遠鏡,經緯度測量儀等等,導致天文學飛速嘅發展,不斷有天文學嘅新發現,例如發現咗天王星同海王星.法國天文學家查理斯·梅西亞發現咗大量嘅星雲,證明咗恆星唔係唯一宇宙發光嘅星體,並編輯咗《梅西耶星團星雲列表》.19世紀中期嘅美國哈佛大學同意大利科學家並用光譜儀證明太陽係一粒恆星並分析其他恆星嘅光譜,並提出咗哈佛光譜分類法.1913年美國物理學家羅素同丹麥天文學家,分析咗大量星體嘅質量結構及化學組成,喺美國製作咗第一幅赫羅圖,為日後恆星天文學見下咗良好嘅基礎.其中當時愛因斯坦,霍金,哈勃提出咗好多理論,佢哋好多研究成果,都係為咗解答天文學上嘅問題
二次世界大戰之後事而家嘅發展改
到20世紀中期二次世界大戰結束後,人類技術高度發展,以及唔同嘅發明例如射電天文望遠鏡,電子計算機,太空船引擎等等,及一啲有足夠嘅能力去探索地球大氣層以外嘅世界.蘇聯首先實現載人太空任務.美國太空人首先登陸月球,係人類第一次踏足地球之外嘅天體,1970年代美國更發射咗一啲無人太空船例如旅行家1號,以及建造咗一啲大型嘅射箭矩陣望遠鏡,尋找一啲新型嘅天體.1980年代射電同埋紅外線天文學嘅越嚟越普及,喺1995年物理學家同天文學家搵到宇宙中第一粒棕矮星,並喺第二年尋找到第一粒系外行星.二戰後嘅研究太空航行技術,推動咗好多第啲唔拉更嘅科技進步,譬如衛星電視,全球定位系統,高溫陶瓷,高度防水材料,太空育種等等,都令地球表面居民嘅生活質素提升.
對於一般天文愛好者來講,天文除咗係一門科學,亦可以係一種休閒嗜好.好多業餘天文愛好者鍾意觀星,天體攝影,發現小行星,月面反射通訊等等活動.天文學上嘅物理現象,外星人猜想等等,亦係文學,影視,音樂,藝術常見嘅題材.
基本概念改
宇宙中嘅天體改
星系群改
星系改
恆星改
產生核聚變發光質量較大嘅天體,等離子體組成,通常都係以太陽質量作為佢哋嘅單位.佢哋係天文學最常見嘅研究範疇.
行星(包括矮行星)改
質量較少而唔識發光嘅天體,形態氣體或者係固體,圍繞住恆星公轉,通常以地球質量或者木星質量作為佢哋嘅單位.同佢哋都係天文學最常見研究嘅範疇.
天然衛星改
小行星改
天文學嘅公式同埋科學常數改
恆星天文學同太陽嘅公式改
太陽質量改
恆星半徑同光度之間嘅關係改
太陽亮度改
視星等改
核聚變化學方程改


text:
(睇文前留意喇)
🗿🇨🇱🇧🇴🇵🇪🇨🇴🗿
第11場分享會即將舉行,9月1號約定你!詳情:goo.gl/VnjVmc
其實我好驚大城市啲hostel,遇親九成唔係癡線佬就係party guy/ girl,一係毒撚戇鳩鳩喺房訓幾日唔知做乜.但喺哥倫比亞真係周街都識到人,而且個個正常兼friendly.
南美好多團都要有一定人數先出到,結果大家都要周街搵人湊人數.喺hostel個bar搭訕join團失敗,反而因此識到一班人.由點解只有西方男配亞洲妹,從冇(少)見西方女配亞洲仔(sosad),到意粉點整最好味,到德國人點解咁多假,華人點解咁鍾意鴨仔團,到我話香港年假平均得十日係咪講大話--佢哋死都唔信,覺得我吹水,話如果年假得十日你哋覺得冇問題唔去示威遊行係你抵死(so99sad),再到必備嘅玻利維亞中伏事件,呢啲文化衝突永遠都係最正話題.
當中,冇諗過人生會識到一個索馬里人,話你知海盜問題唔係新聞講咁樣,抹黑典型化一個地方手法正如北韓咁.或者佢係當地人有少少偏幫自己人,但新聞講嘅嘢係咪一定持平?
我唔可以話哥倫比亞係最正,因為真係好熱好熱.去咗嘅幾個國家,我始終最愛智利,但呢個幾星期識到嘅人同事,呢度嘅慢節奏,我只可以話,我唔捨得走同一定會返嚟.
當中,我最羡慕你哋成班唔係「旅行」,係「生活」.你覺得我去兩個月南美好癡線,同時人哋都覺得你好癡線,唔係話你去咁耐,係邊有人去南美去咁短?兩個月一個國家都去唔曬啦.我唔可以話全部,但識親八成嚟到南美,最少都係去一年至年半.佢哋唔係hea唔係百無了賴咁飲酒開Party唔係周圍玩,甚至去嘅地方仲少過我,因為佢哋係真正咁「生活」.
大家都係咁上下年紀,廿到尾三十歲頭,但西方人唔會同你講三十歲要穩定,反而係去異國一年半載,學西班牙文,學跳舞,學整南美菜,gap一年兩年唔係廢青(中),係活得更精彩.
我哋如果辭職去一個月旅行,喺僱主眼中係十惡不赦嘅人,去一年半載你一係一生從此玩完,一係你嘅人生要重頭來過.但,佢哋唔係,去完一年兩年(唔係半載),佢哋嘅經歷係有用,或者利用自己見聞去搞生意,或者單係寫返旅遊故事已經可以衣食無憂(識到幾個外國旅遊blogger真心覺得香港做呢行有幾咁乞衣,呢一點遲吓再分享),仲喺僱主眼中會加分,甚至係俾你停薪留職去闖蕩,因為僱主覺得,咁樣先可以留住一個好員工,有見識有經歷先係成大事嘅人,而唔係讀十萬個學位就掂.
假期呢樣嘢,西方人會覺得自己年假得六七星期好唔人道,喂大佬我去個婚禮都搞幾日,飛一飛都冇咗兩星期啦,但原來我哋七日都係合法,硬係會覺得匪夷所思,點解呢啲公司,呢個社會可以留得住人?我好難同佢哋解釋,當成個社會,成個文化都係咁時,呢一個問題就已經唔係問題,當然,我都唔講OT冇補水,有十日假都未必俾你連住放呢啲咁癡線文化.
最諷刺嘅係,我哋搵餐廳時,索馬里朋友話唔好俾我揀,因為我係香港人,香港人喺佢哋之中係最有錢嘅一個.原來,佢哋係咁諗,因為知道香港物價全球數一數二,一定好有錢啦!我話,癡線,喺你哋成班歐洲人之中,我哋幾乎係第三世界國家.再講落先知,佢哋知道日本人係Work machine,Work slave,從冇諗過香港都係咁,以為我哋同歐洲一樣,生活比較輕鬆,人工都好高.
我哋好驚訝點解西方人好似乜都識,連啲唔知咩小國嘅天文地理風土人情都咁熟,一個國家有乜世界之最隨口都講得出時,佢哋唔係因為讀過好多個學位,飽閱群書,甚至分分鐘大學學位都冇個,正因為佢哋真正喺果個地方生活過,旅居過,自自然然就會有所認識,但對於亞洲人嚟講,一個小國邊度係首都,果個地方曾經發生過咩事,南美菜到底點整出嚟,Who fucking care?呢啲嘢幫到你搵錢咩?幫唔到呀,幫唔到做咩要浪費時間去知去學?
同佢哋傾得多計,係可以擴闊到眼界,但傾得愈多愈覺得自己生活嘅地方有問題而無能挽救同改變,再加上佢哋覺得你講嘅「真實生活」係誇張係吹水時,傾傾吓都幾無奈.
當然,我知道,呢度有啲朋友,可能都會覺得我以上講嘅嘢係吹水.
當然,我都知道,我以上講嘅「西方人」係exclude美國的,I (we) know that feeling bro.
每一次識到一班新朋友,佢哋原來已經住咗一兩個月,而我一兩日後就要轉地方時,除咗唔捨得,我都喺度諗,點解我哋要咁樣「去旅行」法?
(延伸閱讀)外國人點睇我哋假期系列:又一句is that even fucking legal?
(延伸閱讀)How long is your trip?
小弟用五年時間籌備的小說反應熱烈,首兩批貨已火速售罄,最後數箱歡迎直接下單:goo.gl/J9QdBR
台灣書局兼網上平台亦已上架,可去文中連結購買:goo.gl/xzCymP
更多資訊及文章,請Like Fb Page:
(有故事的旅人)
(晞.觀影記事)
IG請Follow:
#travelerwithmovie


text:
仲會去the Cyclades呢d愛琴海小島relax下
我地今次個trip就揀左最多人去既Mykonos(米科諾斯島)同埋Santorini(聖托里尼島)
而去呢d小島好多時都有個好麻煩既問題: 交通
因為佢地唔似我地去長洲南丫島咁近,
由雅典出發的話, 一係要搭一個鐘domestic flight
一係就搭6, 7個鐘既ferry (有快慢船之分) 不過兩者票價差近一倍!
淨係諗同埋book呢堆交通都係我地去邊個島, 同埋去幾多日既重要關鍵.
考慮左好多野之後我地結果都係揀左搭船, 不過因為怕去到先買會冇位
所以出發之前搵左間agent幫我地book晒所有船飛, 去到雅典機場就有得pick-up喇.
不過我地到0個日去Mykonos既船得朝早, 所以第一日由多哈飛左5個鐘到雅典之後,
我地都係要喺雅典最大既Piraeus Port附近stay一晚, 第二朝一早先去搭船.
雖然佢地係叫Ferry, 慢船就其實大到似郵輪咁, 仲要分晒class可以有獨立房.
而快船就會好似去澳門d turbojet咁樣, size細d 不過出到海大風就會拋好多.
由Pireaus Port出發, 其實坐左唔夠一個鐘已經會見到無‧邊‧無‧際的一片藍色!
本身我地坐既係內艙既air seat, 不過見天氣好好
就行左上去top deck晒下太陽咁啦 : )
好樣衰添 :shy:
6個鐘有咩好做, 就梗係早有準備啦 哈哈哈哈
(真係一d都唔夾囉件事)
下一篇, 我地去鋪天蓋地的藍與白小島Mykonos!


text:
「鄉郊」
去到富良野嘅最後一日,玩完之後就開始要回程返去札幌市.嚟幾日真係熱到傻咗同晒到燶咗!不過都係一件好事,因為如果陰天嘅話就好難影到靚相!希望將來有機會再嚟嚟個地方.如果你問我嘅話,我都真係比較鍾意去啲郊外地方.或者我唔係鍾意行街買嘢嘅人,所以去到啲鄉郊小鎮反而仲覺得舒服.如果退休之後可以係嚟啲咁靚,咁休閒嘅地方生活就好啦!
「回程」
今朝一早係民宿食完早餐就出發去咗上富良野日之出公園睇薰衣草.當然無富田農場咁大同咁多花,但係佢可以俾遊客走入去個花田入面影相.而郭大少亦都好興奮咁係花田入面跑嚟跑去!影完相之後我哋就去食嘢,誤打誤撞去咗間好似係米芝蓮嘅麵館,只不過就等咗我哋個幾鐘先至有得食.食完之後我哋就去咗食當地嘅哈蜜瓜加雪糕,然後就決定早啲返札幌.
「民宿」
本來一早訂好咗一間民宿,但係點知去到之後先至發現無冷氣,真係想死.無冷氣都唔緊要,但係只係得一把風扇.聯絡個屋主佢就叫我哋開窗同開風扇,只不過佢間屋係三樓,對住大馬路,對面係警察局同消防局,一開窗就超嘈!就算開咗窗同風扇都熱到傻咗!所以就立刻咁搵間酒店,聽日就即刻搬!如果天氣仍然咁熱嘅話都真係唔知點算,所以無計只可以搵間酒店解決無冷氣嘅問題.
Also published on Medium.


text:
以前過咗羅湖關,成班蓬頭垢面嘅乞丐湧埋嚟,當中唔少仲係殘疾人士.家陣羅湖關起咗地鐵,乞丐當堂唔見晒,究竟佢哋去咗邊呢?仲使問嘅,人哋丐幫大軍一早長驅直入攻陷香港,家陣更四處游走,遲早佔領全港十八區添呀.
話說內地丐幫集團盤據旺角搵食多時,搞到附近街坊怨聲載道,警方喺當區區議會施壓下加強掃蕩,近月大批殘丐轉移陣地,專攻灣仔商業區,紅磡及上水民居.呢啲殘丐行乞有晒隊形,部分賣藝嘅盲人由手執膠桶嘅視力正常人士帶領隨行,部分「領航員」更懷疑扮跛博同情,另外亦有「斷腳男」寫大字,「半身歌女」以及雙腳萎縮嘅賣唱姊妹花,簡直係五花八門.本報記者去睇過,唔少市民慷慨解囊,殘丐短短半日就賺超過五百大元,幾和味o架.
即係咁,香港人出名愛心爆棚,見到啲殘障人士咁可憐,出手相助係人之常情,但好多人唔知嘅係,殘丐背後由不法集團操控,甚至有人被監生打跛充當搖錢樹,畀錢佢哋等於變相資助惡勢力,分分鐘好心做壞事.咁都唔止吖,殘丐日頭聯群結隊搵食,收咗工返大本營,十幾人逼埋一個單位,加上生活習慣等問題,搞到成個地方烏煙瘴氣,居民真係多得佢哋唔少.
有立法會議員就講得啱嘞,行乞係犯法行為,當局好應該加強執法,最低限度都要將相關人士列入黑名單,禁止來港搵食,以免影響旅客對本港嘅印象.可惜事實啱啱相反,警方好似四方木咁,唔踢唔郁,好多時要靠市民自行「放蛇」搜集證據先至被動執法.查實警方只要好似記者咁全程跟蹤,順藤摸瓜,要直搗黃龍應該唔難,爭在有冇心做嘢嘅啫.
話時話,丐幫大舉襲港,絕對唔止擾民咁簡單.當大家見到丐幫嚟自內地,拐子幫,斬樹黨嚟自內地,連電騙集團都係嚟自內地,聽埋聽埋咁多負面新聞,自然唔會有咩好印象,兩地矛盾同摩擦就係因為咁愈演愈烈.領導人當年對外國人講過,中國一不輸出革命,二不輸出飢餓同貧困,三不折騰你們.家陣反而對香港輸出乞丐,輸出社會問題,折騰港人,點都講唔過去啫,係咪?
點都好喇,解鈴還需繫鈴人.唔理係電騙集團,抑或係乞丐集團,始終都要靠內地當局加強執法,堵塞漏洞.特別係「丐幫弟子」,講到尾都係因為內地福利,就業支援制度跟唔上,走投無路下至淪落到喺街頭行乞嘅啫.成日講「中國夢」,「民族復興」,連社會上最弱勢無依嘅一群都照顧唔好,咪盞笑大人個口!


text:
而家再提起2005年香港小姐總冠軍葉翠翠(Tracy),唔知大家對佢仲有幾多印象呢?當年葉翠翠憑借唔算出眾嘅長相,成功「爆冷」奪得冠軍之後,都引發咗外界唔細嘅爭議.
當年葉翠翠喺參賽嘅時候,就畀好多網友彈佢塊面輪廓好模糊,五官唔夠骨致立體,而且左右兩邊面都唔夠對稱,甚至仲傳出咗佢曾經整容,隆胸嘅傳聞,最後葉翠翠能夠奪冠,都係讓人意外.
或者係受到外界嘅負評影響,葉翠翠加入TVB之後,演藝事業發展得唔算如意,多數時間都被安排喺各大劇集中飾演茄哩啡.
雖然事業失意,但葉翠翠嘅感情生活就得意好多,葉翠翠嘅前任男友係著名演員趙薇嘅現任老公超級富商黃有龍.
當時葉翠翠同黃有龍嘅戀情畀曝光之後,葉翠翠就畀貼上咗「拜金」嘅標簽,因為當時傳聞葉翠翠係畀黃有龍包養,而并非真正嘅男女朋友關係.
呢段唔畀外界睇好嘅戀情,最終都因為兩人性格不合,事業沖突等原因而分道揚鑣.正所謂舊嘅唔去新嘅唔嚟,同舊愛黃有龍分手之後,葉翠翠呢次終於遇到真命天子,現任老公周曉東.
周曉東比起舊愛男友黃有龍,唔理係喺權力定係財力方面相差好遠,據悉周曉東并唔係富商,只係一個工程師,但經過呢幾年嘅努力,佢都有近半億嘅物業.
葉翠翠同周曉東拍拖幾年之後,終於喺2015年下半年喺香港正式注冊結婚,組建咗係屬於佢哋嘅幸福家庭.
結婚之後,葉翠翠選擇離開TVB回歸家庭,喺屋企積極造人,而老公周曉東就努力揾錢養家,經過佢哋不斷努力,結婚三年抱三,而且三個都係仔仔.
呢幾年,葉翠翠雖然已經淡出螢幕,但係佢一啲都唔得閑,佢喺屋企帶小朋友之外,佢仲轉行做KOL網紅,平時喺網上分享家事常識,湊仔心得,都會素顏出境教網友化妝技巧.
唔理點話,雖然葉翠翠放棄咗自己心愛嘅演藝事業,但而家佢都成為咗人生贏家,宜家見到葉翠翠一家人咁幸福,真係替佢哋開心,祝福你哋永遠幸福快樂喔.
Like MisshkNews Facebook!不出门也能知天下事~


text:
家長有冇發現自己3歲前嘅童年回憶一啲印象都冇?就算睇返相都唔記得相中嘅場面,其實自己嘅小朋友都會發生呢個情況.研究發現,好少人可以記得3歲前發生嘅事,就算有印象都未必係最初嘅記憶,而係可能聽咗屋企人嘅描述或睇咗當時嘅照片.
大個咗記唔起3,4歲前發生嘅事情,稱為「童年失憶症」(Childhood amnesia)或「嬰兒經驗失憶」(Infantile amnesia),但唔代表幼兒冇記憶能力.加拿大多倫多大學認知心理學家Endel Tulving認為,小孩嘅記憶係每個階段,都有唔同嘅發展.幼兒最先發展嘅係原始記憶(Primitive memories),例如:影像和聲音.最具代表性嘅就是記得媽媽嘅聲音,因此當聽到媽媽講嘢時,寶寶會安靜咁聽.
嬰兒嘅記憶力亦會隨着月齡增長而變得持久,例如6個月大嘅嬰兒可以記住24小時,9個月大可以記得1個月,而20個月大可以記得超過1年咁耐.寶寶雖然有記憶能力,但呢啲早期記憶冇得好長久咁記得.大個咗之後後,對3,4歲前發生嘅童年只有模糊印象,根據英國Florida4Less旅遊網嘅千人調查,20%嘅成人最早可以記起家族旅行係5歲嘅時候,其餘人回憶都比5歲仲要遲.
為咗了解兒童嘅記憶,科學家訪問3歲嘅小孩和家長,向佢哋提問過去所發生嘅一些生活事件,係小孩5歲之後,開始逐年訪問當初佢哋所提,關於3歲以前發生嘅事,並且每年都問一次,紀錄到小孩子9歲為止.結果發現,小孩在6至7歲時,記得6成以上,在8至9歲時,只記唔到4成嘅事情,研究結果認為,從7歲開始,我哋對童年嘅回憶逐漸模糊.
但有人認為,幼兒7歲之後,負責長期記憶和情緒反應嘅海馬體(Hippocampus)才逐漸發育成熟,孩子嘅大腦對於記憶訊息嘅儲存和組織變得有系統,因此先會記得7歲之後嘅事,而7歲之前就好易唔記得.
點樣可以增強早期記憶?美國兒童諮商心理學史賓瑟醫生(Renee Spencer)指出,5歲前嘅幼兒大腦可塑性很強,佢她提出咗幫助孩子建構早期記憶嘅3個方法:
1.規律生活節奏
大腦需要「規律」,規律嘅生活節奏和每天睡前一成不變嘅故事時間,係孩子大腦建立長期記憶嘅關鍵.只要家長隨意攞出一本故事書,講俾孩子聽,之後會發現孩子過咗好耐之後,都會好記得故事內容.
2.反覆對話
「重複」可以被分類去長期記憶區塊,被儲存係某個記憶嘅角落.愈早開始幫孩子回憶某件事,呢個回憶就愈容易被儲存成「長期記憶」.爸媽多跟孩子講嘢,孩子就愈能熟練記憶嘅技巧.
3.多影相
父母都想幫小孩子留個美好回憶,家長可以影完相加少少嘅敘述,有助建構早期記憶.所以家長多啲為孩子影相,等孩子記住幼時發生過嘅美好回憶.


text:
西西弗斯之歌
主唱:nicole
作曲:林阿p
填詞:林阿p
編曲:林阿p
監製:
歌詞
呢年嚟我有幾份兼職
其中嘅一份
係幫啲馬迷落注
喺電話投注中心
喺裡面我識唔到朋友
返工食飯 都係一個人
我已經悶到抽筋
但要維生 我諗到一個方法抗衡
開閘前半分鐘
總有好急嘅客人
落注嘅時侯夾雜粗口
聽到我一舊雲
但佢地愈係忟
我就愈係斯文
我話:「麻煩你重複一次」
搞到夠鐘開閘 佢哋就問候我屋企人
佢鬧我正一懵撚
話要叫個經理出嚟問
我都好有禮貌咁回應:
「先生,麻煩你等等」
我既緊張又興奮
同時又扮晒殷勤
喺呢個心情咁複雜嘅搏鬥裡面
我開始搵到工作嘅快感
希臘神話有一個故事,講述西西弗斯受到諸神嘅懲罰,要喺地獄不斷推一塊巨石上山;上到山頂,巨石又會自動碌返落山腳,佢每日都要重複呢種徒勞無功嘅工作,直到永恆.後人有一個講法,話諸神並唔係用「推石頭」嚟懲罰西西弗斯,而係用觀念,用「我永世都要推石頭實在太慘」嘅呢個觀念.西西弗斯知道自己改變唔到命運,佢唯一可以做嘅,就係繼續推石頭.直到有一日,佢發現佢可以蔑視自己嘅命運,甚至用享受呢個過程嚟去否定諸神對佢嘅懲罰,於是,佢感覺到自己係快樂嘅.
—
延伸閱讀:我們都是懵撚


text:
(人大網圖片)
可能好多人會預期我會就釋法既野再長篇大論,但SORRY,真係無咩可以講啦喎.有興趣既咪自行換下頭像,叫下最黑暗一日先.但叫完好諗定今晚去邊食飯喇.
幾年前,我決定唔寫長篇大論既小說,一方面係真係無人睇,紫波唔鍾意講故台個風氣,我亦意氣闌珊,索性去結婚算.第二件事係真係覺得應該寫多D野去關注時事,吸引更多既年青人可以針對時局去投入,去參與.但係其實寫左幾百篇又好,幾千篇又好,我係咪真係只係一直對住部牆講野呢,我係咪又真係令到更多同我差唔多年紀既人去諗下未來究竟可以做咩呢?我真係唔知.但我一早覺得自己叫完,其實都真係無咩用.純粹發下牙痕咁解.
而就算有好多人,同我一樣意識到問題,係度大聲疾呼左,咁又如何呢?唔係話叫唔叫醒既問題,而係最大問題係,香港有一大堆人會覺得根本無問題.唔係扮訓,而係由衷覺得成件事係無咩需要悲鳴呀嘛.等於兩個議員激嬲左阿爺,受罰就係好應該架啦,抵佢地死,連日好多呢D咁既論調架啦,甚至改圖咩都齊,第一件事,最緊要打死敵人先.唔釋法都內鬥到死果日為止.釋法唔釋法?真係咁重要?
我唔係專家,但睇古今歷史,法律本來都係死既,人先係生既.我寫法律,會唔會自己綁死自己咁蠢?我鍾意點扭點改都得.係喇,又話咩擔心咩破壞法治甚麼一國兩制喇,咁多年黎咁多事,仲存在唔存在先?或者又咁講,有堆已經係人大果堆香港人,咩田北辰呀,譚惠珠呀,成番都係香港出生香港人,係殖民地既時代既福蔭飛黃騰達,佢地依家會唔會夠雷話,香港人有人反對釋法呀,講句咩公道說話之類?梗係唔會有啦.到時梗係一致通過,唔好傻啦.
愛就係選擇,選擇就係放棄.仲咁天真到以為個個都好似你咁,當香港係咩家,我真係好愛香港.好多人都係愛既,愛個地方俾佢既利益渣,愛可以隨時去最貴既地方吃喝玩樂HIGH-TEA渣.我鞏固左自己利益,基本法倒轉解都無所謂,食屎既係你地渣嘛.以後仲有個想從政?邊個想選議員?下?
依家人大釋法,做個民意調查,可能不知幾多人支持,好似當初689擔張凳出黎扮下寫野,D人就以為樓價會跌,成地滑潺潺到依家都未拖乾,民望幫佢上位.之後又揼春.哈哈.我唯一一句可以講既係,我會多謝兩位議員,進一步睇清香港部份人(唔單係政府)既醜陋面目.真係大開眼界既.係咁啦.


text:
許鞍華將張愛玲〈沉香屑.第一爐香〉改編成電影〈第一爐香〉(下稱〈第〉)就上得畫嘅消息,隨住快將來臨嘅張愛玲一百歲壽辰而傳來嚟.既然都認係張迷,個心情係複雜嘅,有得睇我玲女嘅作品大銀幕上映緊係開心,但又會擔心出到嚟個效果會係咪理想?
我呢啲觀眾真係好煩好難湊,識少少又大大聲.對於呢套戲要上,香港似乎冇咩聲氣,而大陸反而係迴響好大.迴響大未必好,都可以係群嘲.都仲未睇到套戲拍出嚟點,齋睇預告,個個都話都好似出出地事.
真係幫唔落,群嘲得又真係有佢道理:表面係選角問題,所有人都太健康好爭氣好有腰骨,差緊陣味,反而好「第一爐鋼」好「駱駝祥子」咁款,而要講最攞到〈第〉嗰隻紙醉金迷醉生夢死vibe嘅戲,我會話其實係台灣嘅〈血觀音〉.
但係諗深一層,可能真正嘅問題係,大家睇〈第〉呢個純情場學生妹失足下海記嘅方法唔同,同張嘅睇法亦都唔同.話休饒舌,或者咁又可以講下我自己點睇〈第〉,講下張愛玲對我代表啲咩,咁.
第一件事,空間嚟講,佢講嘅係現代都市裡頭發生嘅故仔,處理緊一大班人,密質質咁一齊過一啲物質好發達嘅生活嘅經驗.張所寫嘅都市經驗一開二可以分為︰一個人點面對大環境嘅豐裕物質生活,同埋人同人之間嘅關係,點比個環境影響.
講起張,第一時間諗起緊係靚,樣樣嘢都靚︰文筆係火樹銀花水銀瀉地嘅靚,同時又寫盡靚人靚衫靚嘢食靚景,又見到一個有啲抱負有啲墨水嘅文青,點樣起咁嘅都市生活自處?.
〈第〉同張其他小說一樣,對於吃穿用度物質生活,有住標誌性不厭其煩嘅描述鋪陳,寫散文亦大大聲講到明自己貪錢好鮮衣美食.但同時間佢嘅物欲熾盛因為佢嘅坦蕩誠實真心真意,又唔會顯得好暴發,反而洗盡學究嘅假正經假清高,又有嗰種大家咁話嘅窩心嘅諒解.
面對物質生活嘅誘惑,張所示範嘅,係咪王爾德講笑咁講嘅全面臣服?又未必.佢放低架子享受之餘,又保留清醒的省察,充分咁樣認知到,造衫扮靚飲飲食食,的確係同人交流或者應酬嘅媒介,綾羅綢緞甘腴滋味流露嘅,都係自我同環境嘅互動,又或者係個人對外在嘅欲望.
俾好嘢靚嘢打動,係人之常情.但爭取之前,會唔會諗下輸唔輸得起?你會唔會俾你所擁有嘅玩返轉頭?〈第〉我會話係反面教材.入面有段好經典唔引唔得:
「家常的織錦袍子,紗的,綢的,軟緞的,短外套,長外套,海灘上用的披風,睡衣,浴衣,夜禮服,喝雞尾酒的下午服,在家見客穿的半正式的晚餐服,色色俱全.……試了一件又一件,毛織品,毛茸茸的像富于挑撥性的爵士樂;厚沉沉的絲絨,像憂郁的古典化的歌劇主題歌;柔滑的軟緞,像《藍色的多瑙河》,涼陰陰地匝著人,流遍了全身……不由想起壁櫥里那條紫色電光綢的長裙子,跳起倫巴舞來,一踢一踢,淅瀝沙啦響.」
清純學生妹葛薇龍投靠闊太姑媽,見到成櫃任著嘅靚衫,唔係無諗過自己咁樣,咪即係拋個身出嚟撈做交際花嘅問題;但同時過舒服生活著靚衫開party嘅快感都係真嘅.面對都市入面豐富物質引誘嘅難耐心情,張自不然深有體會.
張自己份人固然係姿整到出面,稿費一到手就忍唔住買唇膏搽,但阿媽比嚿錢佢使,佢又寧願拎去讀書都唔用嚟裝身吊金龜.張嘅選擇,同佢筆下角色嘅選擇,已經透露出佢嘅掙扎.
張咁嘅背景寫個咁嘅墮落故事,睇到佢誠實面對呢種意志嘅薄弱,坦白面對應該同想之間嘅撕扯力度,一旦當呢種沉迷物質嘅經驗回事,先有拎得起放得低嘅可能.少至唔好做大花筒,大至立業擇偶應該點多大程度睇錢份上,人點面對金錢力量點面對自己鋪物慾,人哋呀祖師奶奶老早講過.
而及得上佢對物質生活對靚嘢嘅依戀嘅,就係佢對人情世故嘅關注同省察.佢寫最俗氣最貼地嘅家長里短雞毛蒜皮自然寫得剔透聰明,而你會知道,佢咁有意識去觀察,總結埋咁多睇法,只係因為條女由細到大要不斷把握同人嘅關係.
喺擠擁嘅中式人情社會度大,一定深受其害,但係一旦歷練得久,成左人精之後,唔係唔可以將麻煩變成經驗.睇佢寫人情世故,寫一個個有血有肉立體出彩嘅人物,唔係無蚌病成珠嘅意味.可以話佢係,點條路我行嘅先驅︰一旦你諗到你所經歷嘅可以成為談資,成為作品,成為藝術,多數麻煩苦惱都唔係唔可以成為瑰寶.
〈第〉寫當年香港交際場合嘅觥籌交錯,有亂花漸欲迷人眼之妙,但光鮮底下「肮髒,複雜,不可理喻的現實」先係重頭戲:例如女主角死晒狗咁去投靠姑媽,面對成間屋各種久慣牢成嘅人光怪陸離嘅事,嗰種無所適從嘅心情,嗰種異鄉人式嘅目光,嗰種我宜家就係要融入佢哋嘅義無反顧,同新鮮人流入就業市場,急於銷售自己嘅經驗,唔係無異曲同工之妙;「臉又嫩,心又軟,脾氣又大,又沒有決斷,而且一來就動了真感情」,講係嘅葛薇龍嘅幼嫩,亦都係自己嘅幼嫩吧.
睇到自己正經歷嘅老早有人試過晒,既係睇到自己並唔孤單,亦都見到超越嘅可能.睇〈第〉有種同長輩傾訴返工點慘呀盛,佢聽完再用佢啲故仔開解嘅感覺.盛名之前張一樣經過要等一個系統接納自己要學習一套新嘅規則.如同佢上左岸再於岸對面鼓勵你,你游過嚟,就係架喇.經過物慾燎烤,又玩過人堆中嘅生存遊戲,〈第〉寫嘅都市生活就叫做見得差唔多.
睇闊啲,地域問題,或者政治問題,亦係睇〈第〉或者睇張一個好好嘅切入點.張成長於上海租界,故事亦係為租界嘅上海人而寫.簡單啲講租界係波譎雲詭好多政治鬥爭嘅地方,但有得爭正正因為無人話到晒事,權力真空,於是騰出好多空間,令個環境好vibrating好多唔同睇法,再加上述嘅一體兩面嘅都市生活,成個地方係咪熟口熟面,可以話係同香港又真係幾相似.
張當年就係於呢片亂世發表左佢最出名「出名要趁早」嘅宣言,咁嘅時勢最緊要賣得出!最緊要有知音!其他嘢我唔理!浮躁虛榮野心勃勃之外,其實係對時局嗰隻惘惘的威脅有深刻洞見︰宜家嘅空間好快就冇!嗱嗱聲有位就發揮左先!而佢對當時政治正確嘅游離態度,正係令張嘅不政治充滿政治色彩.嗰種自由嗰種空間果然係曇花一現,聲名大噪完條女亦都為左自己嘅自由自己嘅創作生命而踏上著草之路.
出面打到興興撼撼,金銀裝飾權力傾軋嘅政治舞台會有好多學說,人人一把口一百種真相,張當年如何地用從容優雅嘅姿勢,游刃於眾多學說,而做保持頭腦清醒,當中嘅藝術好值得學.嗯嗯當年國難家仇個個都知,民族主義共產主義五四啟蒙一樣二樣學說都好賣得,但張睇到每個學說都唔係萬能解藥,於是最尾一樣都唔揀,而揀左背靠小市民式嗰種吃喝生死嘅庸常人生.
佢咁力排眾議地做自己,唔賣其他意識形態嘅帳,比著係宜家,可能會畀連登仔安個「港豬」罪名比佢,而佢嘅姿勢曖昧,當年亦唔係冇飽受非議,但正正係佢嘅致虛守靜,令佢冷靜理智面對啲新舊學說,對所有學說嘅武斷唔完整有所洞見.〈第〉以及佢其他小說當年喺上海租界發表,有粉飾太平嘅嫌疑,因此亦都有人勸佢愛惜羽毛.國難當前仲出咁多文!講埋啲情情塔塔!仲要講良家婦女失足!幾唔進步幾唔政治正確!
我哋聚焦睇葛薇龍嘅失足寓言,佢為財為色墮落,「一邊弄錢一邊弄人」,固然狼狽可笑;同張筆下嗰個作東方主義裝扮嘅香港嘅命運又有相似,既要媚番鬼佬嘅眼,〈第〉入面被張當西洋景搬演出嚟,亦都係媚當年租界上海人嘅眼︰當戰亂構成租界嘅地平線時,活得朝不保夕嘅上海人有冇拎女主自況嘅幾分可能?
到我用一個家下嘅香港人嘅眼嚟睇,女主喺層層油垢般嘅利用擺佈下,生成一棵盆中病梅,見到街邊雛妓,先識弔念起渺茫飄散嘅自由自我;而宜家香港人登上世界舞台,以一已之力周旋各大國之間,唔知可摸以重新定義自我,行出一條新出路?
又或者,今時今日咁睇,唔講政治,張同佢作品嘅價值都仲仍然喺度,例如扮下愛情大師咁.正如將要飾演女主葛薇龍嘅馬思純,睇完原文,好有感悟咁話:「因為愛,不是一個人的卑微.而是兩個人的勇敢.」你又會好驚奇咁發現,阿祖師奶奶啲小說,居然又充滿向純情純愛小說嘅方向詮釋嘅可能.
我咁意外,我會話係因為我鐘意張愛玲嘅位,正係佢一啲都唔扮嘢,夠薑講穿愛情底下,陰暗兇險嘅博奕欺瞞,仲要次次一嚟就晒冷,郁啲以自尊為賭本,賭得超級大;表面交戲嘅同時,雙方能拿捏進退是藝術就似比劍,去到一個位,終於心知肚明,睇到大家都唔係咩好人時,赤裸坦蕩之上,先可能生出難得嘅微微嘅信任,於是可以輕輕談下情咁.例如〈第〉嘅女主出嚟撈出嚟應酬男人,一大原因都係俾姑媽導到佢落左花花公子喬琪喬嘅答.
但結合張自己經歷嚟睇〈第〉,又有張迷式私伙趣味.係呀我哋知張最出名隻佬係胡蘭成,阿玲女冧起佢上嚟同筆下女主角一樣,直頭連全情投入傷都不覺痛.但定啲嚟,絕對唔好當堂堂祖師奶奶係大癲大肺嘅大情聖,收尾一心淡寫起舊情亦係一本清帳,如同女主角葛薇龍一個頭舂埋去嘅過程,亦係好有self agency非常autonomous的,「我愛你關你乜事」折射出「倒是她嫖了男人」的磊落高大.清醒地享受嘅快樂,邊有得唔算數?一整場堂皇華麗嘅純情學生妹失足下海記,聲色犬馬出嘅力佔一半,另一半,絕對應該歸主角佢自己.
睇〈第〉有啲位,會發覺葛薇龍十足〈阿飛正傳〉蘇麗珍嘅敏感纖細多多內心戲;而艷麗到冇骨氣嘅花花公子喬琪喬,絕對會係得戚姿整嘅旭仔咁嘅衰樣.咁樣比晒畫面你,嗰種面對個靚到盡嘅人,而患得患失,失晒理智,但同時又好享受心入面嗰隻燈蛾撲火「低到塵埃裡」嘅橫蠻熱情,嗰種我愛錯但我好爽嘅複雜心情,係咪即刻出晒嚟先?
隻佬現實生活同你講「能給你的只有快樂」係薄悻,但我哋試下留意返,講出呢句說話嘅喬琪喬,只係個故仔嘅角色.出戲少少睇,你唔會旨意個角色同你過人世時,或者佢所能夠帶比佢條女或者諸位讀者嘅,只係攬埋一齊靈魂逐寸向著洪水跌墮嘅快感.
張亦心水清,察覺女人一有無手尾扮演妖婦嘅機會,「無不躍躍欲試」.〈第〉寫到出嚟,不過係個美麗嘅綺夢,比廣大正經人讀者過下鋪bad gurll癮咁,好在乾手淨腳,連〈金瓶梅〉啲扮嘢說教同你慳返.我咁睇啦,承認人嘅壞,承認種種擺唔到上檯面嘅快感,先係張式愛情.而印象中一直正襟危坐恤貧憐貧嘅許導,睇唔睇到蘊藏嘅guilty pleausre,我又抵目以待咁.
我咁長氣講咁多,所以你明唔明我隻意外?一個人眼中刺激陰暗嘅愛誘罪,落入另一個人眼裡頭,居然咁純愛,咁有青春傷痛嘅三底門答爾餘地.或者正因為張愛玲精巧嘅寫作,製造左容納呢兩種相反詮釋嘅神奇空間,做到佢要一奉十嘅目標.故仔當年寫俾睇鴛鴦蝴蝶派嘅小市民睇,卻令佢嘅寫作喺現今仍然得到傳播,維持難得嘅生命力,於是喺在一重重誤讀之下,仍舊流光溢彩,照到識貨者嘅眼.正如我連套戲拍出嚟實際係點都未知,似乎冇乜咁多斷言嘅基礎;同時我真係要心胸廣闊咁,理解下人哋點睇張點睇〈第〉.
〈第〉係張愛玲初試啼聲.表達慾旺盛,充滿揚名衝動,結果〈第〉一寫出嚟,有咁滿堆咁滿,有咁盡去咁盡,慌死你唔知佢叻唔知佢寫得好咁.但又真係寫得好到一個位,唔到我唔服.處女作就已經奠定左,佢嚟緊一大段時間作品嘅基本面貌.
對人對時代嘅觀望,供佢燒煙花一般揮灑才華,接落嚟就係發表張氏一篇又一篇嘅經典.望返轉頭,想體驗嘅都一一體驗,成世女堅持左一世嘅自由自我,一啲都唔屈就,都幾好嘢;由〈第〉講起,見到張愛玲可以做到咁,我又可以為自己為宜家香港做啲乜?


text:
報酬遞減
報酬遞減(粵拼:bou3 cau4 dai6 gaam2;英文:diminishing returns)係經濟學上講到,生產過程當中嘅一種現象.根據邊際報酬遞減定律(law of diminishing marginal returns):假設第啲因素不變,係噉提高某個生產因素嘅量
即係話如果將「產量」(Y 軸)同「生產因素 A 嘅量」(X 軸)畫幅圖,假設第啲生產因素不變,條線嘅斜率會隨住生產因素 A 嘅量上升愈嚟愈負[1][2]:
舉個具體嘅例子說明:一間建築公司家吓要起一棟建築物,個地盤度有一定量嘅器械,材料,同工人等嘅生產因素;假想而家間建築公司個老細增加工人嘅數量,但其他生產因素(器械同材料)嘅量保持不變;根據邊際報酬遞減定律,佢呢個做法會引致建築效率提升,但隨住工人數量增加,就會搞到(例如)啲器械唔夠用,所以就算再加多啲工人都冇咁幫到手提升生產效率-工人數量愈多,再增加工人所引致嘅建築效率提升幅度就會變得愈嚟愈細,請新工人變得愈得愈唔著數.邊際報酬遞減定律說明咗,喺生產嘅過程當中唔可以係噉增加某一個生產因素嘅量,而要整體噉考慮成個生產過程當中嘅所有因素[1].
睇埋[編輯]
參攷[編輯]


text:
唔知大家鍾唔鍾意食粥呢?定係唔好彩病咗先會去搵粥食呢?今次過咗大埔嘅傳統粥鋪兼黃店:廣記粥店 食粥,又平又好食,粥款夠多之餘,粥鋪其他必食嘅「配菜」油炸鬼,炸兩,炒麵,鹹肉粽,一樣都冇少!所以唔好諗住食粥一定唔飽!聽朋友講,呢度嘅星洲炒米都好出色㗎!大埔中心行過去都好近,踩單車想去食啲唔頂胃嘅嘢,過嚟食粥就一流啦!
大埔踩單車必食:大埔黃店:老虎岩潮式粉麵咖啡-手打燒賣配芝牛蛋治
廣記粥店招牌:菜乾排骨粥
好少見到出面嘅粥鋪會有菜乾排骨粥,通常都係艇仔粥,及第粥,牛肉粥呢啲,而呢個菜乾排骨粥味道唔錯,啲粥底都幾夠綿,唔似落咗粉去溝粥.菜乾味都幾香幾多,幾乎每一啖都有菜乾.見到鋪頭入面有海報話呢碗菜乾粥幾十年㗎喇!
足料艇仔粥
粥面見到好多蔥花真係正,粥入面嘅魷魚,花生,豬肉同其他料都幾多.慣咗食之前再落啲胡椒粉吊一吊味.
未落醬嘅炸兩
炸兩份量都唔惹小,腸粉皮唔會好厚啱啱好,食之前記得落齊甜醬同麻醬!
叉燒腸粉
叉燒腸兩條加埋嘅叉燒唔多唔少,每啖都有叉燒食.
估唔到粥鋪都有得飲阿華田
由於Raven唔鍾意飲豆漿,估唔到竟然有得叫番杯細路哥口味嘅阿華田,正!
廣記粥店 餐牌
如果住附近嘅朋友嗰排食濟咗,落去食碗靚粥清清腸胃真係唔錯!就算住得遠嘅朋友,去開大埔都記得一定要去試試,叫碗粥份量唔算大,之後仲可以去其他黃店幫襯!


text:
以前成日聽人講香港小朋友讀書壓力有幾大,學校有幾難搵,都只係得過聽字,正所謂針唔拮到肉又點識痛,到自己做咗媽媽之後,先真正切身處地感受到嗰份壓迫感,就算平日有幾他條都好,都總會受周邊家長或者朋友影響,引發一個又一個疑問,好似話:「到底使唔使學返三,五,七樣樂器?」,「係咪真係要幼稚園就開始補習?」,「同班小朋友已經喺屋企學緊加數,我小朋友仲係數緊123,係咪太落後?」,喺充滿疑惑嘅同時,再望望移民咗去外國嘅朋友,佢哋嘅小朋友每日都好開心,完全無壓力咁享受校園生活,做媽媽心入面真係不是味兒,到底點解我小朋友要咁辛苦?
近年香港再次掀起移民潮,從學習風氣方面去諗,有不少人都認為移民先係對小朋友最好嘅決定,之但係對於已經有穩定嘅人際同事業基礎嘅成年人嚟講,移民又係咪講咁簡單呢?
討論區熱話:考慮移民的入來傾吓啦!
討論區熱話:全家移民,狗狗也要移民
討論區熱話:考慮移民的入來傾吓啦!
討論區熱話: 全家移民,狗狗也要移民
身為一位媽媽,面對移民潮真係有好多需要考慮嘅地方,彷彿都唔係有錢就解決到嘅事,除咗要諗移民地點係咪適合一家人,又要諗大家係咪能夠適應,係咪可以喺當地搵到工作機會;另一方面,仲要顧慮到留港嘅家人,有JM就話:「其實都掉唔低香港,四大長老要照顧,唔捨得佢哋.」,面對需要轉變嘅種種因素,有人就會考慮近近地嘅台灣作為移民地點:「老公想移民台灣,因為平,生活習慣又同香港接近.」,之但係台灣生活又係咪我哋諗得咁理想?
如果小朋友正值小學,中學,甚至大學階段,有自己獨立思想,有時候都唔係話走,佢就願意一齊走,要佢哋放棄自己原本嘅小社團,重新適應亦都唔係一件容易嘅事,最後移民又會唔會令雙方更有壓力呢?
其實他條媽媽相信每個家庭都面對住唔同嘅環境因素,始終針冇兩頭利,有時候都係你睇我好,我睇你好咖啫,唔好見人人話移民,自己就心急去作決定;至於小朋友讀書壓力問題,最後可能都係取決於家長嘅管教鬆緊,雖然唔容易,但凡事或者都係只係需要搵個平衡點.


text:
26歲曾樂彤新歌挑戰高難度 《熟女強人》黑仔芬發放正能量
撰文,圖片:東方新地|Outfit:Charlotte Ng Studio|Venue:銅鑼灣迷你酒店
曾樂彤新歌有日本動漫感覺
曾樂彤的活潑樂天形象深入民心,新歌〈天空之門〉跟音樂人Cousin Fung第三次合作,她表示對方提高了要求,以奇特的方法指導她,曾樂彤說:「Cousin喺唱腔,細節位都好嚴格,所以錄音過程好漫長,可以話係我出道以嚟最難唱嘅一首歌.因為喺聲線上係一個好大嘅挑戰,第一年出道嘅我把聲比較薄,我唔係一出嚟把聲就好厚好歌手嗰種,我搵咗好多種方法去唱,Cousin喺技術上幫咗我好多,同我做咗好多練習同訓練,錄歌時佢畀咗張相我睇,叫我望住張相憑感覺去唱,係實驗性嘅嘢,好新鮮同有意想不到嘅效果,起碼把聲聽起上嚟同以前好唔同.」曾樂彤表示聽住〈天空之門〉的時候,就好似一路跑步,通山跑的感覺,成功營造出日本動漫的感覺,所以MV亦用了動畫形式拍攝,她說睇埋MV整體效果會更好.
新歌寄喻想做就去做
曾樂彤認為近來受疫情影響,大家大部分時間都留在家中,原本的生活亦被徹底改變,她說:「所有嘢都好似歸零,大家都要重整以往嘅生活,諗吓以前做緊嘅嘢係咪你想做?依家係一個好好享受時間嘅大好機會,聽我首新歌,唔係再聽啲咩大道理,〈天空之門〉係講好奇心,唔係好想用腦,反而係一種推動力,帶嚟正能量,有機會就去做,唔好再諗.」
講到最近在ViuTV新劇《熟女強人》中飾演吳家麗的秘書Fanny,曾樂彤表示拍劇過程超級開心,「今次係我第二次拍劇,個角色係好有趣,家麗姐係一個好nice嘅前輩,我哋傾咗好多關於電影同佢以前嘅經歷,因為講成班好姊妹嘅故事,有好多群戲,所以我好快就放低緊張,大家玩住拍,好似朋友開party咁好開心,我覺得學到好多嘢.」26歲的曾彤樂對演藝工作認真又進取,仲有大把機會,前途無可限量.


text:
5 JANUARY 2011 (WED)
小小豬由一個月開始面仔都成日紅卜卜,初時健康院姑娘話係啲BB瘡(大意話係胎毒咁解),不過過左到左兩個月之後,啲BB瘡都冇好轉(因為姑娘話約一個月之後就會散),仲變得開始嚴重左,唔止紅卜卜,曾經試過又紅又腫,真係睇見到心痛,最後帶佢去幫我地接生嘅醫生睇,終於證實左係濕疹.
雖然唔算係嚴重嗰種,加上醫生話好多飲奶粉嘅BB都有,但一聽到小小豬有濕疹真係好唔開心,因為睇左好多網站講,濕疹手尾好長有排攪嘛!(唉...小小豬係我肚入面嘅時候我都已經好小心飲食,都唔明白點解咁都會有濕疹,真激氣呀!)
醫生都俾左啲藥膏我地,雖然明知有類固醇,不過見小小豬成日因面仔紅腫咁忟憎,都冇辦法唔幫佢塗,等佢舒服啲.就係咁我地KEEP住平日同佢塗CREAM,嚴重時就塗藥膏,過左兩個月都叫做冇乜大問題.
不過今朝小小豬嘅紅腫情況又嚴重左,今次唔只面仔,頸仔都係咁,見到佢咁樣真係心都痛晒,返到工都冇晒心機做嘢,個心只係識得掛住仔仔呀!
唉...真係好肉痛,對住今早小小豬個可憐病樣相(因為小豬媽話影低佢,留番下次見醫生時俾佢睇),真係好內疚,點解小小豬會攪成咁,係唔係我依個媽媽做得唔好,攪到仔仔咁辛苦.
雖然小小豬未去到爛面,流血依個情況,不過小豬媽就建議搵個兒科專科睇吓,起碼專科睇都會好啲.所以依家好勤力咁不停上網搵資料,希望可以搵到個好醫生,貴貴地都唔緊要,最重要係等小小豬唔洗再成日咁辛苦嘛!
唔知有冇媽咪可以介紹一吓好醫生俾我呢?仲有呀…有冇啲好方法可以醫好濕疹呀!麻煩大家呀~


text:
2012年5月7日 星期一
忙碌大小姐
26 則留言:
佢最後鍾意訓邊張呢?回覆刪除
其餘時間仲要目及實兩姊妹哩!回覆刪除
哈哈, 新歡舊愛好難揀喎...大小姐真係忙屎~回覆刪除
大小姐:識分身術就好啦 ~~~ :P回覆刪除
大小姐話要試清楚架麻... 係咪先?!回覆刪除
我成日覺得大小姐好悶貢...回覆刪除
=_(
啲黃色像毛毛東西是大小姐的摯愛?回覆刪除
揀瞓邊張,真係好忙呀佢回覆刪除
請問,貓咪長大左係咪就會乖乖地坐下瞓下曬下太陽?唔會擒黎擒去?唔會整爛屋企啲野呢?回覆刪除回覆
我家小孩8個月大,係屋企5個月,都無打爛野,反而我地要收好啲野,同真係要教!不過栗子啱啱咬斷差電電線!我都有話佢地!大致上我家小孩Ok刪除
大小姐係老貓,唔會周圍跳.而且,佢習慣我生活係習慣,知道有D地方唔俾佢去,佢習慣咗都唔會亂黎.而小朋友就仲要時間,之前新環境,佢地會好奇,真係無乜邊度未去過.有D地方,佢地去過,但係D野跌晒落黎,又或者有D地方佢企唔搵,佢就唔會再去,而家小朋友除左佢地兩個玩打交時都定左好多,無再周圍跳.刪除
至於抓野問題,要花多D時間,大小姐其實乜都唔抓,淨係抓梳化.所以妳有乜唔想佢抓,就要第一時制止佢,如果佢以為可以抓,以後就好難教.
而我老媽教阿珠兩個家姐時,有乜唔啱就會打到佢匿埋,係有用,但係以後乜都驚餐死,同唔會痴人.
又因為我對小動物特別寬容,所以我好多野都唔介意,除非會令佢地有危險,若果唔係我都由得佢.
所以,如果由佢地細個就定下固定既規矩會好D,同埋大貓貓又真係會定好多.
我唔識教,所以我諗如果真係收養都搵啲成長左既 ~~~刪除
意粉, 睇o黎你就快做貓奴啦喎...收養成貓都ok 嘅, 有d 都好痂人o架(好似達仔咁)刪除
養貓貓是 R 的心願,我始終心繫狗狗 ~~~刪除
阿粉:其實教得好係唔會整爛野架回覆刪除


text:
(截圖自六福村官方Instagram)
提到「夏天」,幾乎所有人都會諗到「沙灘,海邊,雪糕」;講到「學生時代」,大家嘅共同回憶一定會出現「制服,小賣部,畢業旅行」,仲記唔記畢業旅行必備嘅青春經典行程呢?
今日集比就要同大家一齊打開裝滿青春回憶嘅時光膠囊,講講臺灣學生時代畢業旅行經常去嘅遊樂園「青春369」之一──六福村,同集比之間嘅合作故事!
「唔單止係遊樂園嘅遊樂園」
內行人都知道嘅「青春369」,分別係劍湖山,六福村同九族文化村呢三個主題遊樂園.
但關於六福村嘅歷史,其實係1979年,當年嘅六福村係以大型放養式野生動物園登場㗎!
到咗1990年,為咗提供臺灣人更好嘅休閒環境,亦配合政府周休二日等相關政策,六福村開始積極規劃建造成大型遊樂園,最終喺1994年完工開放,而且一直活躍至今.
而家嘅六福村同其他遊樂園最唔一樣嘅地方係喺遊樂園結合動物園嘅呢個特色,除咗主園區嘅遊樂設施之外,仲可以搭乘遊園巴士,近距離觀賞非洲草原動物.
有別於其他主題遊樂園嘅經營模式,唔理係刺激嘅大型設施定係寓教於娛樂嘅生態園區,喺六福村可以話係多種願望,一次滿足.
「呢個都係屬於大家青春里程碑嘅禮物」
咁嘅六福村喺建立35周年嘅重要時刻聯絡集比,表示想製作35周年嘅紀念禮品,並以六福村最有名嘅吉祥物──哈比為主角,打造專屬六福村嘅生日禮物.
經過討論,六福村同集比決定用軟膠製作屬於六福村35周年嘅造型USB手指,但要將著住嘉年華盛裝嘅哈比從2D嘅平面圖變成3D立體嘅USB手指,對所有人嚟講都係一大挑戰.
造型USB手指同一般USB手指唔一樣嘅特點就喺外形,弧度仲有立體感,到底要點先可以完美呈現哈比得意又圓潤嘅頭型,兩邊可愛嘅耳仔同埋公仔模型軀幹特有嘅柱體,當然哈比頭頂上嘅攣毛仔都唔可以忽略,呢啲缺一不可嘅細節通通考驗集比模具嘅精細度.
除咗機身,重要嘅當然仲有哈比頭上嘅高筒帽蓋,唔單止模具要另外鑄造,仲一定要考慮帽蓋同機身嘅契合度.
此外,哈比身上著住嘅嘉年華盛裝都係呢次合作嘅難題之一,PVC軟膠嘅調色同校色過程其實相當繁複,要將螢幕上嘅顏色盡可能咁用實際色料還原,呢個都令集比用盡苦心.
面對呢啲重重難關,六福村,集比同工廠三方都用最仔細嚴謹嘅精神嚟面對,為嘅就係做出最得意嘅周年紀念品.
因為哈比對六福村嚟講係重要嘅吉祥物,但對所有人嚟講,仲係青春回憶嘅共同代碼,唔理係中學嘅畢業旅行,甚至係大學嘅新年旅遊,合照都一定唔少得佢嘅身影.
由此可見,哈比同六福村甚至全臺灣嘅人嚟講,都係心中無可取代嘅青春里程碑.35周年造型USB手指所紀念嘅唔淨只係六福村成立嘅時間,仲有嗰啲深刻嘅心中珍貴嘅回憶.
你都有想做嘅紀念品?快啲嚟搵集比啦,唔理係懷舊嘅,青春嘅定係幸福嘅,通通都可以搵集比,就畀集比嘅禮物同你一齊喺回憶嘅石牆上面刻低最美好嘅詩句!


text:
相信大家都試過新居入夥有唔同嘅小工程要處理,又或者係係屋企有唔同地方出現咗小問題例如水喉漏水或者燈泡壞咗要更換但係就唔知點處理?
如果下下都要叫師傅,費用一定十分昂貴,而且一啲小地方,小問題師傅亦都未必肯老遠過黎用幾分鍾幫你整,其實唔少嘅家居小問題唔難處理,只要學識咗基本嘅技巧,以後就有咩問題都可以自己修理㗎.可能你會諗,原來裝修都有得學㗎咩?其實香港亦有幾間提供裝修課程嘅教室,唔少更係有即日嘅單堂課程,等你一日學識曬多種家居維修技能.
1. 裝修佬
首先要介紹就係全港最出名嘅家居維修教室 - 裝修佬.佢哋自從推出咗DIY家居維修課程 (課程詳情) 後大獲好評,亦獲各大媒體如ViuTV,HK01等報導.係課程為7小時嘅課程中,你將會從專業師傅身上學到超過50款家居常用嘅技能咁多!當中包括更換門鎖,接駁燈座,更換水龍頭,批灰,電鑽/油壓鑽使用等實用技巧,好多學生上完呢堂課程之後,返到屋企都可以順利將遇到嘅問題自行解決.
家居維修DIY班專門設計比無任何經驗嘅新手,全部技巧由零開始講解,各種工具設定 + 施工順序 + 安全指引都會詳細講解,適合任何年齡層嘅學生,課程以簡單易明的方式教授,女仔都一樣輕鬆學得識!
驚落左堂返到屋企之後唔記得點用?唔洗擔心!因為裝修佬亦會安排課程後都有全天候嘅支援,例如師傅會網上全天候解答你所有嘅疑難,甚至會拍片教導你哋應該點做添!所以真係落手落腳做時亦可以問專業師傳!完成課程嘅學生亦可以加入舊生會,有其他有經驗嘅導師同學員解答任何有關裝修嘅問題,亦可以同其他人交流心得.
課程十分全面,無論係諗住新居入夥想學好基本裝修,定係想學識各種技能以備移民等不時所需都十分適合,基本上絕大部分家居中有機會遇到嘅問題都會喺課堂上有講解.
課堂會係佢地全港唯一5000尺DIY教學基地舉行,主要分為戶外,戶內兩部分,兩個地區都有先有專業導師講解,再有大量工具比每位學生任試任玩,亦有足夠實戰時間,唔係只得理論.教室亦有大量裝修材料可以以優惠價選購,唔識揀嘅時候亦可以即場請教各位專業導師咁就唔驚買錯啦.
課程詳情:
2. 家居維修學院
第二間為大家介紹嘅就係家居維修學院,係今次嘅「家居維修初班」,你地可以學到超過十種常用嘅家居維修技能,包括更換花灑,更換龍頭以及各種油漆技巧等等.家居維修學院曾經同唔同嘅機構合作舉辦課程例如,屋宇署,獅子會等,教學經驗十分豐富.佢哋嘅教室位於九龍灣,離地鐵站只有約數分鐘路程,位置十分方便.
課程全程亦有資深嘅裝修導師執教,除咗教授理論,仲會有比學生實踐嘅時間.確保大家都可以學識咗先落堂.佢哋嘅課程為$980,每班20人,學費已包所有課程所需工具及材料費,而學費一部份更係會捐贈到「家居維修義工協會」,幫助到有需要嘅人.依家like佢哋Facebook專頁更可以獲得$100學費豁免添!2人同行亦會有9折,如果有興趣嘅朋友就記得快啲報名.
3. 職工盟
最後為大家介紹嘅就係職工盟嘅「辦公室及家居小型水電維修基礎證書」,水電可以話係家居最常會出問題嘅地方,喺呢個16小時嘅課程入面你就可以學識各種關於水電嘅知識同埋維修方法,課程分四堂進行,每一次4小時.課程比其他嘅單日課程詳盡,除咗適合想詳細專業家居維修嘅朋友亦適合之後進入裝修行業嘅朋友.
課程中除咗可以學到一啲常見嘅問題,如電箱電路設計,廁所水箱安裝及維修喉管瘀塞解決方法等,仍可以學到一啲教小機會學到嘅技能如瑩光管安裝方法及UPVC,銅水喉安裝及維修方法等.係一個非常全面嘅家居維修課程,課程費用為$1700,另外需要加300元為材料費.有興趣報名嘅朋友可以上番職工盟嘅官方網站下載佢哋嘅報名表格,或者聯絡佢哋以獲得更多課程資訊.


text:
「好彩有新沙律幫手,
生酮飲食好輕鬆!」
平時我最鍾意飲飲食食,邊度有好嘢食,就會去邊度,成日咁食法,搞到肥咗.最令我困擾係身型問題, 肥咗嘅話,上鏡會唔好睇, 夏天好難遮遮掩掩,買衫會買大件啲,一嚟可以盡量遮下啲肉,二嚟啲衫太貼身嘅話,個肚腩可能會現形.
其實我都試過節食,但好似無乜效果,因為我節得到一餐,又節唔到第二餐,成日都好易餓.我都有嘗試做運動,不過個人始終比較懶,做做吓就無毅力繼續做.真係好想令個身型靚啲,但又唔想捱餓,於是我唯有搵其他方法,最後決定試吓生酮飲食.
我而家已經行咗生酮飲食一個月,都估唔到真係咁見效,減咗有成10磅.不過我上網做Research果時,見到話生酮飲食好容易會食唔夠纖維,搞到便秘,個身體又有機會因為唔夠礦物質同維他命,出現頭痛,個人好攰咁嘅副作用.
我本身已經周不時食唔夠菜,仲要行生酮飲食,都好怕自己會有副作用,所以有飲埋「Detox高纖新沙律飲」幫手.我自己除咗會用水去沖呢個新沙律,仲鍾意將佢加入去杏仁奶,腰果奶或者椰奶呢啲低碳植物奶,變咗有啲果味咁,同牛奶一樣咁好味,好好飲又有飽肚感覺,最重要係補充到營養,去到而家,我都無因為生酮飲食而身體有唔舒服,咁先可以成功減到咁多磅咋!
— Hatty(學生/Foodie)


text:
老實講,依個題目搵配圖真係好難,冇理由搵個好J嘅然後話佢冇腦架係咪?所以又要麻煩遠古嘅蘭桂坊港女啦,反正佢個名夠臭,唔爭在.
言歸正傳.正所為人不可以貌相,就算打扮再MK再摟屌都好,佢為人都可能係正正常常,識落就唔會覺佢有咩問題.但講嘢寫嘢真係冇得呃人,就好似話成班人喺餐廳齋坐(三個定八個食嘢都好啦)仲要屌返人轉頭嗰位「靚女」咁,一見佢嘅語氣同用字就真係完全幫唔落手.
我都明正字依樣嘢唔係個知都咁重視,但「挽」吖,「卑」吖,「拉」吖依啲字我諗極都唔明咩人先用得出.一時用同聲字,一時走部首,一時換部首咁,我睇佢篇嘢都真係用咗好多時間:要諗佢句嘢點解啊.好地地一篇聲明最基本都應該寫返啱啲字吖喂,你想唔想像到讀返篇嘢出嚟嗰陣好似崔世安講普通話咁根本冇人明佢講乜?
有啲人喺做錯嘅時候唔係真係求人原諒,而係只會死撐自己冇錯,然後喺茫茫大海之中搵幾個撐自己嘅「知音」.女人比較多,因為佢地比較易搵狗公隨時支持佢「你冇做錯到」,然後佢地就會同支持自己嘅人呻點比人鬧,點比人恰——喂,每人最低消費廿蚊你係唔夠喎,人地唔歡迎你真係有錯咩?如果真係好似你咁講只係得兩個人冇叫嘢食仲係因為要照顧細路先唔走,你同個店員個原因講我諗佢都唔會嘈你啦,最多你咪叫多兩杯凍檸茶囉,十個人每人四蚊唔係比唔起下話?
老實講依啲事就冇話啱唔啱嘅,你唔知咪講句唔好意思然後跟返人規矩囉,我都些過幾次依啲情況啦,好聲好氣講句唔好意思然後叫返個餐有幾難?廿蚊依個價其實好合理,我諗下午茶一個西多都唔止依個價.成件事咁爆,事主柒係柒在自己樣衰完仲要喺網上講出嚟講以為人地會撐你話間餐廳無良.人地有咩錯啊?唔比你齋坐啊?件事自己咁理虧仲要公告天下,我都唔知佢個腦要嚟有乜用.
如果你唔想有一日比個冇腦嘅朋友因為一件事而被拖落水,同佢地真係保持返一定距離,唔好咁熟比較好.假如你身邊個朋友一嘈交就會將把聲提高八度,一比人話就會講「咁人地⋯⋯吖嘛」,一諗唔到講咩就會扔哂啲粗口出嚟嘅話,我諗佢地好大機會成為下一個芝芝.
冇腦唔緊要架,但唔好周街話比人知,好嘛?


text:
2 AUGUST 2017(WED)
上次同小小豬嚟Q立方王國玩時(按此重溫),係戶外見到個巨型海盜船,小小豬都已經好想去玩,但由於當時因天氣關係冇開放,所以小小豬就冇得去玩.
今次嚟澳門正值炎夏時間,咁就最啱去玩水,所以就嚟一個玩轉巴黎人水世界啦~
巴黎人住客就可以免費玩水世界,但好似我地非住客想玩又可以點,咁就可以俾每位$160入場,如果好似我地3點後入場仲可以半價玩啦~
貪玩嘅小小豬就九秒九換好晒衫,準備落水啦.不過入場前都有一個安全提示,身高1.4米或以下嘅小朋友必須係玩嘅全程穿著救生衣呀~
一見到泳池就唔放過嘅小小豬就先去幼小朋友專區,簡簡單單瀡下小滑梯先啦~
之後轉戰泳池游下水先,其實係因為天氣太熱,浸係水入面就係最舒服嘅時刻~
望住巴黎鐵塔下玩水,其實個FEEL都真係唔錯呀~
整個水世界皇牌活動就一定係依個巨型螺旋滑水梯,一共有兩條,長一條就係12米,短嘅都有4.7米.唉....小小豬想玩又如何,因為佢唔夠1.22米,所以就只係得個望字啦~
巨型螺旋滑水梯就冇份玩,不過小小豬都唔會覺得可惜,因為佢可以玩依個刺激嘅海盜船~
睇就好似冇乜特別,不過一上到船就發現大件事,因為上面有好多噴水位,而且仲有一個大水涌定時將滿瀉嘅水倒向甲板,各位大小朋友為左避開啲水就左閃右避(包括我在內),都真係幾好玩呀~
海盜船上仲有2條唔同程度嘅小滑梯,唔好以為小兒科,佢嘅衝力都幾大,瀡得都幾快,小小豬都不知玩得幾開心,瀡完一次又一次~
開心嘅時光過得特別快,一轉眼就到左17:45,職員叫我地上水先知夠鐘要離場.原來佢地會係17:45開始清場,所有設施都會關閉,雖然玩得未夠喉,不過小小豬都只係乖乖上水,返入更衣室洗身了.
其實我都地玩左差唔多兩個鐘,小小豬都仍然話未玩夠(我自己就已經攰到冇朋友),不過小朋友就係咁,有得玩就一定係充滿精力,小小豬係離開時都不停叫我再帶佢嚟,又話DADDY今次冇嚟玩唔到,一定要快啲帶DADDY嚟玩咁好玩嘅水世界哦.
玩緊嘅時候又唔見佢話掛住DADDY,為左快啲可以再去玩,又好似幾乖仔哦...哈哈哈!


text:
1964年奧運會聖火接力
1964年奧運會聖火接力,嗰時叫東京世運會聖火,係指一九六四年東京世運會舉行時嘅聖火,當時係第十八屆世運會.
東京世運會,係亞洲首次世運會.聖火由奧林匹克火把乘住,喺希臘奧林匹亞點起,東行經亞洲各城,傳到日本東京場地.聖火坐飛機,到唔同城.城城之中,捧棒傳聖火,點着火盆,再搭飛機去其他城.到咗十月十號,到東京場地,點着火盆,當年世運會亦正式開幕.聖火最後閉幕禮而熄滅.
火把改
當時香港工商日報話,火把係銅造,似神燈一盞.查實一九六二年,世運會有委員會,制訂傳送裝備.火把係要易點,抵得住大風落雨,亦要易於棄置.東京奧運會火把,係長管形,下有托.管係不鏽鋼製,黃銅色.而托係鋁製,暗黃銅色,爲咗輕身而用鋁.火把長六四五毫米,重八百卅六克.
路線改
聖火傳經好多城市,除咗雅典同伊斯坦堡喺歐洲,全部都喺亞洲,大部份喺日本國內.聖火傳送大致順利,除咗香港一站因打風整壞飛機,換機阻咗一日.
奧林比亞改
1964年8月21號,希臘王君士坦丁二世,同身爲希臘奧委會主席嘅公主艾連,一齊喺奧林比亞主持點取火.女祭司拎住火把,用日光聚焦點着.經神廟沿海跑到雅典.
雅典改
8月23號二點十五分,日航飛機去土耳其伊斯坦堡.
伊斯坦堡改
聖火五點鐘到伊斯坦堡市郊,過咗一晚,24號飛到貝魯特.
貝魯特改
聖火廿四號到貝魯特.
德黑蘭改
拉夏改
新德里改
仰光改
曼谷改
吉隆坡改
馬尼拉改
香港改
世運聖火,1964年9月4號抵港,第二日9月5號離港.當時香港行夏令時間,實際係慢一粒鐘.聖火由菲律賓馬尼拉赴港,搭日航飛機,名富士.其時颱風露比臨襲香港,經已掛一號戒備信號.飛機未到,就偶落大雨,但無減香港人嘅熱情,萬人沿途等聖火,水洩不通.聖火原定六點抵港,之但要兜路避風,要六點廿分先到,地爲啟德機場.日人高島文雄,戴住白手套聖聖火捧落機,交到葡籍跑手蒙帝路離開機場.會長沙利士到場迎接.蒙帝路送到宋皇台道轉角,傳火到傑他利士嘅火把.由土瓜灣到紅磡一段,傑他利士傳到菲爾特.喺漆咸道,楠道到加士居道交界,菲爾特傳畀威林起路,威林起路向尖沙嘴走,有李美度士接應.直到尖沙嘴碼頭側邊嘅九龍公眾碼頭,就交畀柏士過海.搭海事署輪船四十五號,到皇后碼頭.碼頭上有張乾文接應,跑到大會堂點火盆.當時香港總督戴麟趾演辭中,市政局決定立世運道同世運公園,以資紀念.其時掛咗三號風球.聖火過咗一晚,要返到機場.
台北改
聖火响9月6號由日本航空專機運抵台北市,傳遞路線由松山機場出發,經民權東路,南京東路,西門町中華路,總統府,信義路,南京東路,以台北市立體育場(而家叫做「台北田徑場」)為終點.聖火响第二日(9月7號)按原路線反方向運到松山機場離開台北.為咗迎接聖火首次經過台北,中華民國政府整咗一座毛公鼎造型嘅聖火台擺喺台北市立體育場門口前面,畀聖火停駐一晚.
呢個係到而家唯一一次入咗台灣嘅奧運聖火.


text:
Fat唇嘅嘢,畀你估到就唔係帶領潮流啦!就係要你估唔到,先可以走在潮流嘅尖端吖嘛~最近一眾Fat唇巨頭陸續推出貼近生活嘅商品,例如似足洗衣籃同Ikea購物袋咁嘅手袋,仲有啱晒廁所用嘅啫喱膠拖,真係令大家大開眼界呀!
睇住,呢個笨唔係一個普通嘅萬字夾⋯⋯
係Prada出嘅萬字夾呀!正確啲嚟講,係萬字夾款嘅銀紙夾.多錢到要用個夾嚟夾住啲錢已經夠威啦.最重要係咩呀?有Prada呢個字刻喺上面㗎嘛!
平時啲萬字夾,一盒都係十零廿蚊度,咁Prada呢款大銀紙夾又要幾錢呢?
係185蚊美金,即係千幾蚊港幣呀!用千幾蚊嚟買個夾夾住啲錢,毛毛真係睇唔透⋯⋯不過佢個網上面寫話個夾係純銀做嘅,可能或者有機會真係要咁貴呢~好似毛毛呢啲窮L真係識條銀咩?
最重要係咩呀?個牌子吖嘛!淨係嗰五隻字,每隻字都起碼值兩舊水啦!咁計法個夾都係幾嚿水啫,抵呀!
畀多個例子你睇就明㗎喇,之前GD建立品牌PEACEMINUSONE嗰陣,其中一件商品就係呢個鐵夾,係呀,講明係鐵造,加咗個牌子上去,你估幾錢?係$29.3美金,即係二百幾蚊港紙呀~嘩~話晒GD個牌子長咁多,逐隻字計咪抵過Prada好多囉~
睇完呢堆夾之後⋯⋯毛毛決定全副身家投資落一把?刀度,跟住喺公司啲萬字夾度刻返LB,啫啫阿掹尼同埋箍肚臍咁,再賣返畀啲同事,簡直係商機無限呀!呢鋪毛毛仲唔發?
封面圖片及資料來源:Barney NewYork,Peaceminusone
《帶領潮流系列》
(潮流嘅嘢)新出嘅Puma x Rihanna拖鞋咁似屋企廁所嗰對嘅?


text:
自然語言
自然語言(粵拼:zi6 jin4 jyu5 jin4;英文:natural language / ordinary language)喺語言學等嘅領域上係指一種自然噉由人類重複用嚟彼此之間溝通而演化出嚟嘅語言,例子有廣東話同英文等日常講嘢會用嘅語言.相對於(例如)程式語言等日常生活唔會攞嚟講嘢嘅語言.
「自然噉發展出嚟」呢點好重要:人造語言-即係例如奇幻作家為自己想像嘅世界作嘅語言-雖然都可以似日常講嘢用嘅語言,但因為唔係「自然噉發展出嚟」而唔俾人當係自然語言.
特徵[編輯]
自然語言有異於
- 形式語言-形式語言係指啲由人特登整出嚟,隻隻符號都有固定意思嘅語言,好似係程式語言或者數學語言呀噉;相比之下,自然語言有好多不確定性喺入面(睇下面);
- 人造語言-人造語言可以似日常講嘢用嘅語言,但係由人特登創造出嚟嘅,例如係奇幻作家為自己想像中嘅世界作出嚟嘅語言;相比之下,自然語言係源於人類喺日常生活當中講嘢同互動嘅;
自然語言有好多重要嘅特徵[1]:
- 歧義(ambiguity):自然語言同電腦處理開嘅形式語言好唔同:同形式語言比起嚟,自然語言成日都出現「一隻字有幾個唔同嘅可能意思」嘅情況(例子可以睇一字多意嘅問題),甚至隻字根本冇明確意思;
- 反話(sarcasm):自然語言入面可以有反話呢樣嘢;想像一個人聽佢朋友彈結他,聽完佢就話「嘩,你彈得好好喎」-呢句嘢嘅真實意思受制於講嗰個人嘅表情同第啲身體語言影響,例如如果個人講嗰陣個表情係完全唔興奮嘅話,佢好有可能係講緊反話;由呢啲噉嘅例子可以睇得出,判斷一句嘢嘅意思嗰時唔可以齋靠字面解[2];
- 語言演變:一隻自然語言嘅語義同文法等嘅特性會隨時間而演變,例子可以睇潮流用語(啲人作新嘅字或者詞)嘅現象;噉亦表示,自然語言實會有不確定性喺入面,而要模擬自然語言,就要用到涉及機率嘅做法,會用類似以下噉嘅符號-
- ;日常用語講,呢串嘢意思係「串字()係
words嘅機率」[註 1].
- ;日常用語講,呢串嘢意思係「串字()係
... 呀噉.


text:
「傳統」
據聞係一八八零年嘅中秋節前夕,颱風吹襲大坑村,當時有一條大蟒蛇吞食村入面嘅家畜,之後村民合力將佢係破屋入面打死.到咗第二日颱風過後,大蟒蛇嘅屍體失蹤,大坑村發生瘟疫,多名村民病亡.當時有村中父老表示獲菩薩報夢,於中秋佳節舞火龍繞村遊行,同時燃燒炮竹,便可驅瘟疫矣.由於炮竹內含琉璜白藥,加上香火便可驅瘟疫.村民發現此古老良方奏效大喜,因此每年都會紮製火龍巡行全村.
「火龍」
火龍晚上大約六點鐘左右係大坑蓮花宮點睛開光,之後再到安庶庇街插香後起龍,先到浣紗街對嘉賓作致敬禮.然後會按傳統遊街,途徑浣紗街,京街,新村街,銅鑼灣道等.遊街完畢會到浣紗街拔香同重新插香.而節日完畢後,傳統習俗係將火龍拋下銅鑼灣避風塘嘅海底,以示龍歸天.但係近年為免污染海水,於是就改為係深夜用貨車送到焚化爐去,變做飛龍在天!
「製作」
火龍嘅製作係非常講究.龍身全長六十七米,分成三十二節.先以粗麻繩紮成龍骨,再用稻草紮成龍身.龍頭由藤條屈曲為骨架,龍牙以鋸齒嘅鐵片造成,雙眼係手電筒,舌頭係漆紅嘅木片.帶引舞龍嘅珠球係個插滿線香嘅沙田柚,一共兩個.舞龍時,全條龍身都插上火紅嘅長壽香,係夜間舞動,點點星火,十分可觀.舞龍健兒不論係唔係大坑居民均可參與.
Also published on Medium.


text:
丁字褲
丁字褲,又叫做T字褲,T-back,G弦褲,係指肛門等部位淨係有一絛繩大小布條嘅底褲.因為似「丁」字而得名.
歷史[編輯]
天氣酷熱嘅地區响早期嘅服裝穿着方面以簡單涼爽為主,因此各地都有流行着丁字褲嘅風俗,好似台灣嘅原住民阿美族,達悟族等部族,响男性服裝方面流行着丁字褲,而當時嘅丁字褲大多用麻布整.然而隨住科技進步,而家流行嘅丁字褲喺材料上同以前嘅好唔同,而家流行嘅丁字褲材料有棉,羊毛,絲同各種化學纖維材料,而且顏色方面五花八門,有紅,黃,藍,黑同白等顏色,條紋花邊嘅種類都好多,有豹紋條紋,相間條紋等.
男用丁字褲[編輯]
男人嘅丁字褲往往唔同婦女嘅丁字褲,有啲丁字褲響前面垂直整可以容納男性生殖器嘅袋.丁字褲往往比其他男性內衣款式有更好嘅支持,同埋消除大腿內側同生殖器之間嘅壓迫感,呢兩個原因令男人同男仔可能會選揀着丁字褲[1].
女用丁字褲[編輯]
隨住社會風氣愈趨開放,服裝商人裝造出布料越嚟越少嘅底褲同游水褲,丁字褲比比堅尼更進一步,幾乎去到極限,僅僅遮到屎眼同屄,同唔着褲差唔多,適合想要展露性感嘅女人.唔止喺游水,曬太陽嘅公開地方會有女人噉樣着,性愛或者色情嘅私密場合,都會用到.


text:
「政治」
近排真係講好多關於政治嘅嘢,不過真係日日新鮮.當然好多人而家嘅焦點都係放咗係兩個司長身上,一個真係估唔到咁離地,就連八達通都唔知點用,屋企無廁紙但係又唔知便利店無,甚至乎今時今日連一個社交網站嘅專業都無嘅人,講真離地到一個地步你會質疑點解佢可以做政務司司長.仲話佢嘅職責係解決民生事宜,長遠規劃社會基建,以及制定人口政策.如果佢做特首嘅話,可想而知會有幾大鑊!
「森美」
今日最估唔到嘅係薯片叔叔竟然可以搵到森美做佢其中一位支持者,而且仲幫佢拍咗一條三分鐘嘅短片.好多人都知道曾俊華背後嘅團隊真係好勁都背後嘅高人係邊個.但係點勁都好,你要一個係香港無人不識,兼且咁有名嘅金牌司儀,仲要從來唔會高調表態自己政治取向嘅人去做佢嘅支持者,嚟個先至係最估唔到嘅位.森美喎!真係諗都冇諗過佢會咁高調撐薯片叔叔,可想而知佢哋嘅關係有幾好!
「民意」
雖然香港仲未係一人一票選特首,而森美嘅影響力未必可以影響嗰班選委,但係點解仲會搵森美去支持自己?原因好簡單,就係延續佢貼地嘅路線.當然反對曾俊華嘅人大把,但係由一個學生嘅角度去話俾大家知佢眼中嘅特首候選人係點樣,我相信大家睇完都會覺得有說服力.社會依家咁兩極化,可以話係上一代與下一代之間嘅分歧!正正呢個原因,森美嘅影響力就係年輕嘅一輩,而其實要影響選委以外嘅人其實難度更加大.希望今次嘅特首選舉民意可以幫到薯片叔叔啦!
Also published on Medium.


text:
最近同男朋友互相探索緊
原來男仔勃起之後再主動變硬啲會變得敏感咗?
我唔知應該點形容,類似勃起之後做凱格爾運動?即係好似多咗血入陰莖咁,角度變咗少少,肉眼見到嘅
亦都硬咗少少,手同陰道都feel到
男朋友就話類似陰莖射精收縮嗰陣
即係做Kegel收縮放鬆,陰莖就會彈下彈下咁,好得意
我唔知個mechanism/principle係點啦,唔知係多啲血走咗入去定係鎖住咗更加多血係入面/減慢血液流出
感覺係正嘅,係舒服嘅,尤其插入嘅時候,但真係快咗射
其實係點解?
係個動作令陰莖敏感咗?多啲血喺入面
定係做呢個動作令到多咗專注力喺陰莖嗰度?我會咁諗係因為佢之前試過分散注意力,結果持久力真係好咗,我高潮咗幾次佢都仲未射
我唔知大家明唔明我講緊咩啦,可能男仔會易明啲 啩
其實我一個女仔問埋晒呢啲嘢會唔會好奇怪?
我又問得唔清唔楚,唔知解唔解答到我
Thank you
Hello 首先想講,你問呢啲嘢一啲都唔奇怪啊,仲好欣賞你會同男朋友咁認真咁互相探索,同好欣賞你唔了解就問.無論咩性別都好,都可以對性有好奇,而且性知識都係好重要嘅,當有唔明白唔清楚去了解返係好正常嘅事.
之後答返你其他問題.凱格爾運動係一個訓練骨盤底肌肉嘅運動,可以用來提升持久力嘅.佢係透過收縮會陰肌肉,收緊尿道口,肛門肌肉,向上提肛方式,去強化骨盆底肌肉,尿道括約肌,陰道及肛門肌肉.你男朋友當時可能就係刻意集中精神,用力收緊咗骨盆底肌肉或者係陰莖嘅肌肉,令到陰莖個part嘅肌肉變得更加硬.但同時可能因為佢更加集中咗精神係陰莖嘅位置,會因為咁而變得更加敏感,更加容易受到刺激所影響,所以會容易啲射.而當你話佢分散左注意力之後,就變得持久左,都可能係因為佢冇將注意力都放哂去陰莖上,所以冇咁敏感,所以可以接受刺激耐啲.
當然,其實生活習慣,作息習慣,體力等等呢啲好多都會影響到陰莖嘅硬度同持久度嘅,所以都未必次次性行為都有相同嘅表現,咁樣都係好正常.其實本身陰莖勃起,係神經系統,血液循環系統,陰莖組織互相配合,當受到一啲刺激,不論係咪同性有關都好,都會有機會充血膨脹,從而勃起,當刺激去到一定程度嘅話就會射精.如果想持久啲,可以日常都做下凱格爾運動,去訓練下相關嘅肌肉.
希望都可以解答到你嘅問題.


text:
又到農曆新年,領事都拍片同香港市民拜個靚年.因應疫情同限聚令,佢哋都各出奇謀拍片賀歲,有啲就搜羅賀年用語,有啲就講返家鄉故事.
為咗拍好條片,各國領事仲特登學咗好多廣東話!一齊睇下領事講廣東話講成點啦!
英語國家:全廣東話拜年,深情對話
英語文化果然好正經,英國,美國,澳洲,加拿大,紐西蘭,都係正正經經咁用廣東話自我介紹同大家拜年.
其中美國搜羅晒牛字賀年用語,喜慶十足.加拿大就係深情長篇廣東話,好似好體會到香港人嘅艱難咁.
英國:
美國:
澳洲:
加拿大:
雖然深情咁用廣東話講咗好多牛年寄望,但鏡頭一轉竟然係勁煎牛扒……
紐西蘭:
法國,德國講故仔 各有千秋
法國同德國都係有深厚文化嘅國家,都借住拜年同大家講下文化嘢.
法國領事館十分之有文化自信,由牛年講到去法國石器時代嘅拉斯科洞窟壁畫,又講到疫苗初初都係法國發明,真係自信爆棚.
德國領事館一如以往咁貼地,問同事「牛頭角有冇牛」,又帶大家去關注西貢牛嘅生活環境,引伸到環境議題同動物權益,真係好大愛!
日本唱歌喜氣洋洋
日本同廣東歌一直都有深厚嘅交流,日本人都好鍾意廣東歌.
佢哋就特登為新年歌曲《財神到》拍咗條音樂短片,載歌載舞,超級投入!
片中亦見到日本各縣景色,真係好好心機,一解香港人嘅「鄉愁」.
意大利學廣東話 講解新年習俗
意大利領事館拍嘅片都相當全面,領事除咗學廣東話嘅拜年賀詞之外,仲整咗個派利是教學,解釋清楚利是係邊個派畀邊個,十分認真.


text:
21 June 2016
台灣太魯閣行山(花蓮,新北,桃園) 2014-02-22to26 – Day.05a(26Feb14)
6點4出門口去台北火車站搭7點車到中瀝,因唔會再番台北所以行李要到中瀝先放locker,可惜中瀝車站locker太細而行李房又未開,所以只好將袋入面既野羅晒出黎放入locker,自己就揹大背囊行老街,但因個locker太先進我整左幾分鐘都未得攪到個locker鬼殺咁嘈,最後有好心人幫我,卒之攪掂好行李,又要搵巴士去三坑子老街
因好行慈湖線9點前有車,所以我要搭桃園客運既5055車係8:05,其實時間非常趕,好彩搵到車站後都搭到時(中瀝車站外有2個中瀝客運又有桃園客運站,要行到最遠果個先岩),不過車費唔算貴,由中瀝去三坑一個鐘只要57蚊,不過就無咩遊客只有好多老人家搭,可能出去買送掛大包細包咁,仲有個老人家聽到我問司機要去三坑子老街,佢話我知佢係果度大,仲話其實無咩睇,哈
去到三坑老街果然無咩人落車同無咩外地人,基本上就人都唔多隻,anyway,先去比較遠既太平紅橋,順手去左有土地公公婆婆既新生宮,有好靚既袍同冠而且廟上既樑同雕刻好靚,聽講都好耐歷史,就係比較偏僻少少,本來想去睇龍潭鄉粗坑窯有個手抱bb既土地婆婆,不過太遠無去到,係太平村睇左洗當淨(同三坑既黑白洗一樣),仲見有村民洗緊菜,村民見我係遊客仲問我識唔識讀上面牌扁既字,我同佢講我係香港人國語唔好,佢話佢其實都唔識讀因ed係客家話先岩音,當中經過福德宮,土地公公笑容好好,台灣既土地公真有趣
之後行番三坑老街,可能我去親土地廟都會裝香拜拜,所以就算陰天有雨粉都好快停雨,今次仲要行公路無耐就見巴士可以搭番老街,行少好多路(指示牌話有4千米,怪不知好似咁遠咁啦),真係上天保佑了
番到老街睇左黑白洗,集福祠,永福宮,青錢第開庄伯公廟
仲食左好多羅白絲既阿香菜包,都幾好食,不過特色既冰滴咖啡,阿秋姨牛汶水,草仔粿等等就因唔係假日全部無開,可惜
睇到紅橋其實一般,不過環境還可仲有見到保護土河流既人工河流保育建設(清水坑),見一個台灣人踩電單車到依度影相,佢見我揹大背囊仲好驚訝我係行路過黎,仲要係自己一個人,我又嚇親一個台灣人了,佢話台灣好多野狗叫我小心,我話還好啦
睇完晒就番上公路等車返中瀝,總的而言三坑子老街應該同大溪老街一齊去先岩數,而且古屋亦唔多,如果平日就連特色小食都無,感覺比較單調,不過環境寧靜村民悠閒又係另一感覺
[22/02/14 to 26/02/14]Photo Link <<<<<<<<<<<<<<<<
No comments:
Subscribe to: Post Comments (Atom)


text:
想轉行做一啲同原本工作完全無關嘅野,以下工作所需技能可能同你一拍即合,但亦有可能睇完之後決定返去做朝九晚五,不妨睇下有咩工種啦.
1. 有條皇帝脷嘅你
所謂嘅「試味」其實各走兩極,一係超級好味,一係狗也不吃.事實上,食品公司通常會聘請品質控制員負責試味,確保每批產品保持應有質素.如果喺雪糕公司或朱古力公司有呢個職位空缺就正,連我都想申請!
有正必有反,當然亦有不太吸引,但同樣重要嘅工作,就係寵物食品試味專員.至於有無人想申請呢個職位,我就唔知道喇,不過鐘意動物嘅朋友應該好慶幸有人願意照顧埋狗仔嘅零食!
2. 鐘意Chur人嘅你
日本鐵道公司會聘請「地鐵助推員」,負責將乘客塞入繁忙車廂.車廂嘅載客量或者健康安全唔係佢地嘅首要考量(甚至無考慮過),助推員嘅職務就係負責將塞喺月台嘅乘客,夾硬推入本來就好逼迫嘅車廂度.
3. 嗅覺靈敏嘅你
坊間有份工作叫氣味辨識員,負責聞發出味道嘅物品.雖然未必係最正嘅工作,但如果你能夠忍受可怕嘅臭味,不妨考慮下.既然有錢賺,聞下口氣,格肋底,臭波鞋又算啲咩?
4. 耐性爆棚嘅你
個個都排隊,唔通個個都鐘意排隊咩?當然有錢收就唔同講法,既然有無比耐性,不如試下做專業排隊員?如果對排隊真係無興趣但又鐘意企,可以物色要真人定格演員嘅場合,著上服裝企喺櫥窗面前演出.
5. 夠Guts嘅你
原來治療毒蛇咬傷嘅解毒劑,只有一個方法可以提取,就係靠人手按摩蛇口入面嘅毒腺萃取毒液,真係無咁上下膽識都做唔到呀!自命大膽嘅你不妨試下.
6. 善於潛水嘅你
熟水性嘅你可以考慮喺高爾夫球會幫手潛水搵返啲波,或者飛去阿姆斯特丹,潛入市內運河,搜索棄置同亂放嘅單車.仲有,佛羅里達州一間水底酒店需要水底薄餅速遞員,確實係非常另類嘅送貨體驗!
7. 貪玩嘅你
坊間有數之不盡嘅型格產品,其實每項都需要不斷測試同試用先可以推出主流市場.其中受歡迎嘅有運動用品,無論係網球拍定高爾夫球棍,呢類公司都會聘請有志發展嘅團隊,負責重要嘅測試步驟,完成後先推出新嘅原型同產品.對運動無興趣?仲有水上滑梯,過山車,牀褥等,呢啲產品同用具都要經過相似嘅品質鑑定程序架.
8. 一秒變喊包嘅你
雖然講出黎都未必有人信,但亞洲有啲國家,有人自僱為哭喪女或喊口婆,喺喪禮上代哭.抗拒白事嘅朋友可以試下喺人地嘅大日子擔任職業姐妹或者兄弟,為婚禮加入魔性嘅笑聲,肯定好受歡迎.
9. 無賭不歡嘅你
係就係賭,不過係全職參加免費賭博比賽黎贏取報酬.唔少網站登廣告賺錢,用免費贏錢吸引人流,所以定期有奬金奬品俾用戶,輸左無後果,贏就攞錢或者奬品.喺限定時間入面不斷參加本地同國際賭博比賽,話唔定可以以此為生,而且你仲可能贏到一啲賭具添.
10. 癲喪嘅你
為左研究昆蟲行為,有研究人員會選擇移居到非常多蚊嘅偏遠熱帶雨林.除左每日俾蚊咬到全身幾百撻,日日被昆蟲針之餘,重要面對可能患上瘧疾嘅機會.其實,究竟要有幾討厭而家份工作先會轉行同呢啲研究員作伴?


text:
仲有唔夠一個月就到聖誕節,各位女士們準備好買 聖誕倒數月曆2022 未呢!今年多個化妝品牌推出唔少精緻又實用嘅倒數月曆,無論係送禮定自用都相當得宜,想知道邊款最抵買,入面又有幾豐富?快啲碌落內文睇更多
想要有完美嘅身型,越嚟越多人會用唔同嘅減肥方式,相信大家一定聽過「168斷食法」,要喺一日24小時內禁食16小時,只可以進食8小時,但呢個方法未必人人都可以堅持落去!但大家唔使灰心,因為最近網上興起「
女士們永遠都唔會完嘅課題一定係「減肥」,除咗做運動,從飲食方面著手,咁減肥嘅路上就會容易好多!相信好多人都知道食水果可以減肥,但原來唔同嘅水果都可以針對唔同嘅位置瘦身,小編話畀大家知10種必食 瘦身水
衛生巾係女性每個月必備嘅用品,雖然每個月都要用,但係原來好多朋友仔都唔知衛生巾嘅分類,要揀綿面定係網面?邊種最適合自己?既然每個月都需要,一用就連續用幾日,又要用喺最私密嘅地方,梗係要揀最好嘅畀自己!
想徹底清潔肌膚,洗面機係不二之選,但坊間推出越嚟越多唔同型號同牌子嘅洗面機,今次為大家介紹5部好用又實用嘅洗面機,包括熱門品牌foreo,NuSkin,Panasonic等,仲會同大家分享使用洗面機嘅
夏日炎炎大家準備好同friend子出去玩未啊?出去玩梗係唔少得打卡影相啦!小編搜羅咗5個簡單嘅 DIY美甲款式 ,簡單又易學,自己都可以整到!文末仲有適合夏天嘅清爽指甲油顏色推介,等你成個夏天去到邊都
正式踏入咗夏季,天氣又焗又濕,越嚟越熱,個人都容易煩躁啲!曬完一日,成個身發熱,差啲中暑點算好?今日就等小編同大家分享4款中醫推介嘅湯水食譜,除咗清熱祛濕,生津解渴,仲可以養生添!快啲學嚟煲畀另一半飲
市面上咁多款防曬都話自己防到曬,但玩完一日發現自己唔只黑咗仲曬傷曬?原來係因為市面上嘅防曬產品,根本冇佢哋所標明嘅SPF值咁高!消委會曾經測試過30款防曬產品,當中有8成防曬都唔乎合包裝所標明嘅SPF
以前舊時代對女性嘅標準係要賢良淑德,全身心投入家庭,依靠男方生活,但依家社會進步,男女平等觀念嘅倡導,加上新世代女性變得經濟獨立,生活獨立,令現代女性嘅擇偶條件有新指標,唔再幻想王子嘅出現,自己做自己
韓國一眾女星都擁有令人羨慕嘅白皙肌膚,雖然佢哋經常出外拍攝,長時間帶妝,但係佢哋嘅皮膚得依然白到發光,通透無瑕!究竟佢哋係點樣保持皮膚狀態嘅呢?等小編就同大家分享下眾多韓星都會用嘅「 三文治美白法 」


text:
帶小朋友出門可以話唔係一件容易嘅事,有好多因素要考慮:
1.最緊要就係有無野啱小朋友玩,例如去日本韓國shopping之旅小朋友可能會悶,如一家大小出門可以選擇有渡假設施,有主題樂園,有得比小朋友放電嘅地方.2.當地嘅食物啱唔啱食 3. 當地天氣,如首次同BB或小朋友出門可以選擇一d和暖少少嘅地方, 唔洗帶咁多衫避免論盡情況 4. 飛行時間嘅長短,如第一次出門可先試試去一d 近d, 唔洗坐太耐飛機就去到嘅地方, 計劃假期時唸過泰國, 越南, 澳洲等等…
一直都知道台灣有好多好正嘅親子酒店,今次多得朋友仔介紹 我哋”猛”車邊預約到間.小朋友去到一定會心心眼嘅酒店, 所以就決定去台灣!我同爸爸都係進取型鍾意搭早機,同埋時間許可的話都會搭吓平時唔係成日搭到亦係羲廷最鍾意嘅機鐵.
去到機場歎早餐睇飛機就成為第一個節目
第一時間安頓好佢個好兄弟 唔係講緊羲穎 而係情同手足嘅貓貓
由桃園機場到宜蘭車程太約100分鐘, 建議出發前先預約旅行車接送. 出租車公司一般會用Volks Wagen麵包車接旅客, 到宜蘭車資約2700台幣. 今次爸爸搵到間聲稱全台唯一嘅出租Alphard嘅公司, 車資高一點約4千台幣.
啱啱好瞓醒一覺就到晶英酒店 (http://www.silksplace-yilan.com.tw) 呢間酒店直情就係小朋友嘅玩樂天堂!
入住8樓/ 9樓 每間房會包一架車 如多過一個小朋友亦可另外比錢租多架. 基本上你數得出嘅跑車款都有 林保堅尼, 法拉利, 保時捷, BENZ跑, MINI咩都有 隨時換車都得!
呢度就係租車房外面 每日3點開始可以租車 多人時就喺門外排隊
揀好戰車 工作人員會幫架車入電 揸到無電時就可以返車房換電
所以羲廷講得最叻就係: 麻煩你 我的車沒電啦 可以換電池嗎? (平時學校學嘅普通話大派用場^^)
車上都有安全帶 出發前姐姐都會細心幫小朋友檢查
小朋友可以沿住整個樓層玩 車就泊喺房門口 好型!
8樓有個戶外車場連遊樂場 有彈床 有2條成層樓高嘅滑梯
羲穎仲細就無太多選擇 一般嘅跑車佢都未玩到 只有呢幾架綿羊啱佢
場內會有唔同嘅交通指示 紅燈真係要停㗎!
酒店房除左有嬰兒床提供 仲會有個帳篷比小朋友瞓 羲廷一見到即刻開心到跳入去!
玩左成日仲未夠喉 兩兄弟沖完涼又喺床上面碌黎碌去玩一大餐 精力無窮!
晶英酒店真係一個好啱一家大細住嘅地方, 8樓9樓客房有得玩車,而6樓就係check in大堂.有好多遊客都慕名而來食櫻桃鴨嘅中菜廳, 亦有西餐廳(食早餐嘅地方),一落到4樓仲開心因為全層都係餐廳同food court,日本料理最多有炸物料理,有ShabuShabu火鍋,有和民,有拉麵等等…另外仲有韓式泰式中式意式料理,我們第一晚就book咗位食shabushabu,記得早少少打去預約,又或者食完lunch路過訂定先,因為walkin多數都無位.
同小朋友出門,我都會幾著緊一日幾餐食D咩,所以出發前都會做定功課.如果帶小BB出埠 我會帶旅行飯煲 可以每日煲新鮮飯仔粥仔, 到埗後就去超級市場買番薯, 甘荀, 薯仔, 瓜菜類放飯面蒸, 同埋買新鮮生果刨蓉比BB食.另外都會帶定一樽樽嘅BABY FOOD有時會坐熱mix埋飯仔一齊食,大個少少嘅小朋友就多好多選擇,拉麵烏冬意粉飯Pizza麵包咩都啱食,唔熱氣唔好太多煎炸就ok, 所以呢兩日如果唔出去其他地方都有大把選擇.
酒店地下至3樓都係商場 趁哥哥玩緊車 我就同羲穎四周逛逛, 有間超級大嘅UNIQLO. 宜蘭嘅天氣比想像中更溫暖 所以即刻買返兩件短TEE比爸爸, 地庫果層有太和工房 賣水樽保溫樽杯, 我喺呢度掃左好多貨除左顏色靚 物料仲好好, 終於都比我搵到有成880ml嘅暖杯! B1地庫有間超級大嘅家樂福 行幾個鐘都唔會行得完, 仲有款手推車比小小朋友/BB坐. 記得要落返停車場果層先會搵到㗎, 台灣嘅麵包真係又平又好食平時$17 先得5粒嘅麻糬波波 呢度$68台幣有5個! 仲有好多好多其他款式 買左一大袋 多到食包都飽 HAHA!
呢度仲一大個GAME CENTRE 兩兄弟玩到唔願走, 細佬最鍾意呢架小火車 一共玩咗3次^^
臨check out前果朝終於都比哥哥等到呢架跑車, 因為呢架可以行得好快 又有音樂 對門又真係開得 好多小朋友都等住坐呢架. 如果一早比人mark咗就要等果位小朋友唔玩換車或check out先有機會坐, 大家認住呢架車 睇吓有無機會遇到啦
——————–
宜蘭晶英酒店香港代理
我想去旅行I want to Travel by iwanttotravel.cc
電話: 852-27830881 電郵: package@tungnam.com.hk
Whatsapp: +85265574001 Line/Wechat: TNT27830881
Facebook Messages http://m.me/uWantToTravel
我喜歡旅行遊歷世界各地 更喜歡分享見聞!
(GOGOAdvise Travel旅遊日記 現在徵稿)
歡迎來稿分享對旅遊,購物,美食,活動既情報.如蒙投稿,請寄 travel@gogoadvise.com.hk,另請附上照片一張及不多於80字撰稿人簡介,撰稿人可用真名或筆名.文章一經採用,或會將由Travel旅遊日記編輯部作潤飾,及會開設作者個人專欄.


text:
由2020年2月13號凌晨零時開始,新巴同埋城巴旗下嘅巴士車長,喺開工嘅時候毋須再擺放車長名牌卡片.
咁係咪代表乘客想表揚巴士車長都唔知佢係乜水呢?
其實又唔會,因為嗰一刻開始,新巴同埋城巴嘅第二代實時報站系統正式加入車長電子名牌功能,會喺動態顯示屏幕展示巴士車長嘅姓氏同埋員工編號(總之唔會只得個「行動呼號」啦!)
簡單講吓背後個原理:
現時巴士車長都會獲發一張員工個人用嘅八達通開機卡,上到架巴士,準備去服務乘客嘅時候,巴士車長都要用開機卡拍埋巴士嘅八達通收費器去登入系統,呢個時候系統就會知道係乜水揸緊架巴士,並且可以將相關資料反饋畀報站系統顯示.
(如果無高級營運主任「搶車」嘅話就全程都會係嗰個車長㗎喇!)
至於做人呢~總有機會掛萬漏一嘅,有朝一日唔記得帶張開機卡又點算?
(收車唔使做啦!)
當然無理由因為咁簡單就出「收車大法」…根據公司指引,首先搵控制中心,得到批准之後就可以借同事嘅開機卡登入,再手動撳返揸車嗰個巴士車長自己嘅員工編號就得㗎喇!
最後要講埋,以上講嘅車長電子名牌功能,只係適用於新巴同埋城巴旗下裝咗動態顯示屏幕嘅巴士,所以城巴非專利部嘅巴士,無打算升級安裝動態顯示屏幕嘅行將退役巴士(講緊新巴 #3355 / #3356)…都係無呢個功能㗎!
至於轉用車長電子名牌之後,原本擺放車長名牌卡片嘅位置會有提醒乘客轉睇屏幕嘅告示遮蓋.


text:
林峯同一晚亮相《Chill Club》及《勁歌金曲》 重溫十首經典情歌!
林峯「返娘家」上《勁歌金曲》
林峯早前到《勁歌金曲》進行錄影.相隔多年,林峯以歌手身份「返娘家」,見返唔少同事;佢自己亦都有兩年冇上台唱歌,接受訪問時都話自己好開心呀!佢又提到自己目前嘅家庭狀況,話雖然想添丁,不過都順其自然咁話,又話有時間嘅話會多陪伴屋企人.
林峯首次亮相ViuTV
早前林峯就以歌手身份,首次亮相ViuTV為音樂節目《Chill Club》擔任嘉賓.受訪前已表示非常期待仲話好開心Joey哥(Joey Tang)當日在場,令佢淡定少少!林峯仲透露有啲新歌已經錄好,但未正式推出,之後亦希望推出多啲廣東歌,Fans聽到一定勁開心啦!而作為樂迷,對於而家樂壇百花齊放,佢都表示好開心,仲話希望有機會同唔同嘅歌手,音樂人合作,擦出新火花啊!
回想起過往,呢位13年前榮登「亞太區最受歡迎男歌星」的林峯唔止為多套TVB劇集獻唱,自己更有唔少名曲,不如依家一齊回顧下啦!
重溫10首林峯經典情歌!
愛在記憶中找你 2007年
愛不疚 2008年
明天以後 2008年
浮生若水 2008年
愛人與海2008年
如果時間來到 2009年
換個方式愛你 2009年
忘記傷害 2009年
直到你不找我 2010年
幼稚完 2013年
林峯稱回歸無綫全因杜之克邀請,問杜之克話唔係自己嘅功勞:「靠隻古仔,靠個Project,其實關鍵係大家都覺得阿峯係時候做呢件事,我覺得係形勢,應該積極去試吓,我哋就搵咗個Project好啱佢,啲同事都花咗好多心機做一個好出色嘅人物,同佢傾咗一次古仔,佢都覺得係好好嘅時機去做.(個Project可唔可以透露多啲?)其實我可以透露聽日留心Filmark啦!(即係為佢度身訂造?)有好多嘢都要度身訂造.」
回顧林峯歷年8首街知巷聞歌曲
過往林峯主唱唔少歌曲都好好聽,依家就同大家一齊回顧有邊幾首耳熟能詳嘅歌曲啦!
|記得忘記
林峯首次為TVB劇集唱嘅歌就係2002年《再生緣》片尾曲嘅《記得忘記》,當時呢首歌更收錄喺專輯《愛上主題曲3》入面!
|愛在記憶中找你
5年後,林峯為劇集《歲月風雲》唱插曲《愛在記憶中找你》,當時呢首歌更成功令林峯獲得首個勁歌金曲優秀選得獎歌曲,相信唔少人至今都仲記得歌詞「如果可以恨你 全力痛恨你」!
|愛不疚
2008年,林峯繼續為TVB唱劇集歌,當年除咗《溏心風暴之家好月圓》播出後爆紅外,就連劇集插曲《愛不疚》同樣hit爆,嗰句「放手 放開所有彼此更自由放手 其實我絕非愛得不夠 」唱得非常有感情之餘,試問又唱出咗幾多分手情侶嘅心聲?
|幼稚完
2012年《幼稚完》係林峯主演劇集《雷霆掃毒》片尾曲,歌曲更收錄喺大碟《A Time 4 You》中,其中「幾千天近況幸福嗎 每日忙碌嗎」就唱出分手後戀人對前度嘅念念不忘.
|我們很好
《我們很好》有國語及廣東話兩個版本,而國語版則係林峯首張國語專輯《First 第一次》嘅首支派台歌曲,國語版嘅MV就搵嚟佘詩曼做女主角,至於廣東話版本則搵咗湯怡,兩個版本同樣好聽,唔知你又鐘意聽邊個版本多啲呢?
|如果時間來到
2009年時嘅《如果時間來到》係林峯第3張專輯《Let’s Get Wet》嘅主打歌之一,MV更搵嚟當時TVB力捧新晉女藝員徐淑敏做女主角!
|Let’s get wet
講到《Let’s Get Wet》呢張個人專輯,當然唔少得同名歌《Let’s Get Wet》啦!當年林峯更以呢首歌嘅歌名做自己首個紅館個人演唱會嘅名,絕對可以話係林峯歌唱事業嘅一個標記!至於個MV就有陳茵媺一齊拍攝,配合歌詞二人更一齊跳貼身舞!


text:
(全民造星)率先預測10強,姜濤,Lokman,肥仔齊齊晉級
ViuTV全港首個大型選秀節目《Good Night Show 全民造星》已經去到如火如荼嘅階段,節目自播出以黎都大受觀眾歡迎.除咗有得睇型男鮮肉之外,mean爆花姐同一班星級導師都成為咗網上熱話;而一眾參加者當中,姜濤,Lokman同肥仔更加變成網上人氣王,擄奪咗唔少妹妹仔嘅心.雖然觀眾透過電視依然係睇緊20強,但原來《全民造星》嘅10強一早已經誕生,更飛到美國洛杉磯進行特訓.近日喺網上就流傳《全民造星》嘅10強名單,等我哋一齊黎睇下你嘅心水又有冇入圍啦!(至於有幾多成真,就等你哋自己定奪喇!)
1. 姜濤
有「嫩版彭于晏」之稱嘅姜濤由節目播出之後已經大受關注,除咗係因為佢由200磅肥仔減到變成依家花美男嘅振奮人心勵志故事之外,佢嘅顏值同實力都係云云參賽者之中高.佢可愛萌爆嘅神態更加成功幫佢擄奪咗一班「姜糖」嘅心.千祈唔好以為「姜B」得個樣,其實佢唱功都好勁,曾經參加過內地嘅歌唱節目《快樂男聲》,仲去到30強.近日網上面更加有傳聞話3間唱片公司都想簽佢做旗下藝人,唔知又係唔係真呢?
2. 肥仔
肥仔吸睛嘅地方除咗係因為佢擁有圓咕碌嘅身形之外,仲俾人話極似《男兒當入樽》入面嘅安西教練.望真啲......又真係幾似喎!唔好睇佢肥嘟嘟咁,其實作為dancer嘅佢身手相當靈活,更加喺不同嘅跳舞環節表演當中一個carry全隊!唔單止跳得,唱歌飆高音一樣冇問題,加上佢超級照顧組員嘅性格,所以深得一班評判,星級導師,甚至網民嘅喜愛!
3. Lokman
大家應該會覺得Lokman好熟面口,因為佢曾經登上大銀幕,主演熱血電影《狂舞派》!雖然節目中有唔少出色嘅dancer,但Lokman嘅實力都算係數一數二,節目入面嘅排舞同排位都經常會搵佢幫手.同肥仔一樣,佢喺組入面都係擔當住一個carry全家嘅角色.
4. Stanley
有高度又有肌肉嘅Stanley其實一路以嚟都係大熱,除咗擁有令男人女人都流哂口水嘅身形之外,喺40強嘅淘汰賽當中,評判之一嘅蕭定一更加話「我印象最深嘅係Stanley個胸肌.」除咗外在條件,Stanley嘅跳舞嘅實力其實都無可置疑,喺組入面都充當住隊長嘅角色,幫手諗舞步又幫手排舞,親力親為,為表演出盡全力. 唔知Stanley 40吋嘅胸肌又係咪真係可以帶佢入10強呢?
5. Anson Kong
以5盞藍燈成功入圍第一圈嘅Anson都係dancer出身,唱歌跳舞都掂嘅Anson更加係心美bb嘅愛將,每一次表演嘅時候,心美bb都會係backstage為佢打氣.Anson曾經講過佢嚟參加呢個比賽既原因就係因為唔想再淨係企喺明星後面,都想有一日可以做企係前面嗰個,呢一股熱血又真係幾charm嘅!唔知有心美bb呢個粉絲支持住,佢又係咪真係成功入到10強呢?
6. 龍志權
同樣擁有大批fans嘅龍志權係無記電視《毛記電視》嘅偽員,所以久唔久都會係網上平台見到佢玩嘢搞笑嘅短片.青靚白淨嘅佢於節目開頭喺《Eye Catching Idol》嘅投票中勝出可以直入決賽,但隨著《全民造星》繼續播出,呢股龍志權熱潮似乎有每況越下嘅跡象,唔知又可唔可以晉身10強呢?
7. Ian
以天然呆跑出嘅Ian唔止得個呆樣,其實仲有一把靚聲.喺40強淘汰賽當中更加被盧凱彤大讚,並要求要佢清唱一段嚟聽下,然後大讚「我聽到我要聽嘅嘢.」唔好睇Ian傻下傻下咁,但其實好多人都係佢嘅頭號粉絲,就連mean爆嘅花姐透氣佢嘅fans!
8. 細貓
同樣都係唱得之人,細貓有一把好獨特嘅聲音,評判曾經話過佢唱歌有一種蘇打綠青峰嘅感覺.一頭銀白色頭髮加上情趣舒服嘅歌聲,唔知又幫唔幫到佢進入10強呢?
9. Jeremy
應該係少數走韓風嘅參加者,其實一開頭啲評判都唔係咁like佢架,因為覺得韓風偶像喺香港娛樂圈未必行得通.至於才藝呢,其實都唔差,唱歌跳舞都唔錯,學習嘅態度更加受到星級導師嘅讚賞,唔知有係咪真係入到10強呢?
10. Edan
都係小鮮肉之一嘅Edan,除咗外形樣貌受到關注之外,佢嘅反白眼都同樣受到關注.事關係比賽初期,Edan自彈自唱期間投入到反白眼成為咗網民熱話.唔知憑住唱得同迷人嘅反白眼可唔可以帶佢入到10強呢?
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
摩受采
摩受采(Mošovce)係斯洛伐克境內圖列茨地區(Turiec)最大嘅村落.
歷史[編輯]
摩受采有770多年嘅歷史,呢段歷史可以從當地好多得到保存嘅歷史建築物得以證明,而摩受采個名首次響國王安德魯二世捐贈嗰陣時出現.最初摩受采係由兩個定居點組成:第一個,Machyuch,位於今日嘅StarýRad;第二個係Terra Moys,呢個名沿用到今日,佢哋曾經佔有今日嘅Vidrmoch.第二個定居點個名稱解作「Mojš的土地」,呢點令人相信整條村曾經屬於某位Mojš先生.佢個名可能係一個斯拉夫名Mojtech嘅縮寫,類似嘅名稱有Vojtech或Mojmír.該條村個名歷年來經過好多變化,從Mossovych,Mosocz,Mossowecz,villa regia Mayos alio nomine Mossovych,oppidioum Mayus sue Mosocz,Mosocz olim Mayus到今日嘅Mošovce.至於舊陣時一個屬於摩受采一部分嘅舊定居點Chornukov,佢個名以Čerňakov呢個現代形式保存落嚟.
摩受采最初被發展為一個擁有自由擁護權利嘅皇室部落,而由14世紀中葉開始就成為Blatnica皇室城堡支配嘅一個特權城鎮.但係響1527年,摩受采落入了Révay家族手中,失去城鎮特權將近四百年.
摩受采過去喺圖列茨地區係一個重要嘅工藝中心.當地工藝行業經歷咗一個驚人嘅發展,城鎮入面有大概15個公會,當中以皮靴商人同毛皮商人公會喺嘅度嘅時間最耐.現時摩受采就變成為一個擁有多個景點嘅重要旅遊區.
景點[編輯]
當地其中一個最引人注目嘅古跡就係依照洛可可風格而興建嘅古典府邸.呢間府邸響18世紀後半期興建,府邸對出有一個英式公園.其他景點包括:Ján Kollár嘅出生地,一間擁有一個貴重聖壇嘅新歌德式天主教堂,一間響1784年興建嘅信義宗教堂,一間由陵墓改建而成嘅工藝博物館,一間新藝術派溫室,一個響1800年興建嘅花園涼亭.
大自然[編輯]
摩受采周圍有唔少獨特嘅風景.一群複雜嘅歷史園林同果樹園,連同Veľká Fatra山區嘅森林地帶,創造出新穎美學同令人印象深刻嘅景觀.而呢個山脈可以話係斯洛伐克境內眾多山脈中最有吸引力嘅.當地嘅石灰岩同白雲石擁有奇異造型,而喺摩受采附近嘅Blatnická同Gaderská Valleys亦都擁有美麗環境.呢啲大自然風景都吸引到世界唔同地方嘅人到來.
文化傳統[編輯]
摩受采呢個地方孕育咗好多重要嘅人物,當中最偉大嘅就包括作曲家Frico Kafenda(1883年—1963年),作家Anna Lacková-Zora(1899年—1988年),集文學評論家,歷史學家,詩人身份於一身嘅Štefan Krčméry(1892年—1955年),巴洛克劇作家Júr Tesák Mošovský,業餘消防隊嘅創辦人同埋Miloslav Schmidt.
但係要數喺摩受采出生最重要嘅人,咁就非Ján Kollár莫屬.Ján Kollár(1793年—1852年)係一位斯拉夫詩人,哲學家同埋信義宗傳教士.佢嘅作品影響非常廣泛,其中詩劇Slávy Dcera好深刻咁影響至少兩個國家嘅文學.佢嘅作品充滿住當代愛國主義同民族活動家嘅熱情,當中好多已經被翻譯成為各種斯拉夫同埋非斯拉夫語言.


text:
第一步首先要到達Amazon官網,如果大家得閒可以睇多幾個國家嘅Amazon,因為佢地特價嘅商店都會有唔同.
而只要右上角㩒Account & Lists之後就可以填寫簡單資料登記做會員,填完就可以成功登記做會員架喇!
之後你可以再㩒多次Account & Lists,揀Your Addresses同埋Payment options填寫你嘅地址同埋信用卡資料.當然你亦都可以係付費階段嘅時候先填寫,但如果事先填寫地址會比較方便睇到邊啲產品可以直送到香港(下一步會詳述),而如果以後地址同信用卡資料有更改亦都可以係呢到做變更.順帶一提如果買完之後想取消,檢視貨品運送狀態或者睇番過往交易紀錄,亦都係到㩒Your Orders就可以睇到.
申請完帳號之後,就係時候購物啦!如果你已經有想買嘅產品的話,可以直接Search一啲Keywords.如果無嘅話你亦都可以係Departments個到揀產品嘅類別再從中挑選心水產品.
今次我地就假設我地要購買嘅係露營椅,搜索完關鍵字之後會有唔同嘅貨品供選擇,而如果你已經事先填好咗地址,而個件貨品又可以直送到香港,佢就會係貨品名稱下面顯示Eligible for Shipping to Hong Kong,相反如果冇的話亦即係佢唔可以直送到香港.當遇到唔可以直送到香港嘅情況大家就可以用集運幫手(見連結).
今次我地購買嘅貨品係可以直送到香港嘅呢一張露營椅.之後只要㩒入去該貨品嘅頁面,再揀Size就可以Add to Cart加到去購物車.而如果已經揀好晒想畀錢又或者想睇睇現時購物車有咩貨品嘅話,亦都只需按右上角嘅Cart就可以檢視.而右方就會顯示貨品價格以及運費,到貨日子,係咪有存貨同埋賣家同送貨由邊個負責,今次係Ships from and sold by Amazon.com.,由Amazon賣同運貨,會相對其他賣家更加安全(當然亦都唔係其他賣家就好危險啦,如果唔放心可以睇番佢嘅評分做參考).
㩒完Cart就會到達呢個頁面,如果想修改貨品數量或者唔買都可以係呢個頁面進行,而如果要畀錢就可以㩒Proceed to checkout.
只要放咗落購物車到就可以㩒Proceed to checkout畀錢,而如果你未輸入過地址嘅話佢亦都會係呢個時侯叫你填寫.
輸入完地址之後就可以選擇運送選項,AmazonGlobal Priority Shipping係最快亦都最貴,相反AmazonGlobal Standard Shipping就最平但係最遲先送到,大家可以因應貨品急切性同運費價錢而選擇唔同方案.
而大家畀錢嘅時候就記得注意番到底用HKD定係當地貨幣做結算,如果唔知有咩分別嘅話可以睇一睇呢篇文章(見連結),個人就建議用番當地貨幣做結算.不過相信大家都留意到呢張露營椅嘅運費係仲貴過件貨(因為我呢件貨太平遮),關於運費,有以下兩個選擇:如果覺得運費都唔貴嘅話可以直接畀錢,而如果想平啲就可以使用集運.至於集運嘅流程就可以參考呢一篇文章(見連結).
如果大家要用到集運嘅話,輸入完該地集運倉地址之後係貨品頁面右面又或者係付費頁睇番係Free Shipping定係需要畀運費.之後再做付費手續就完成架喇.
睇完之後係咪都心郁想網上瘋狂購物?立即申請信用卡用外幣結算啦!以下係我地推薦外幣交易嘅信用卡,有興趣就透過我地立即申請啦!


text:
( 網上補習 熱潮 )疫情下網上補習的興起
呢一兩年受到疫情嘅影響,長時間喺冇得翻學校上堂嘅情況下,好多學生嘅學習進度都大幅落後.尤其係準備DSE嘅同學仔,壓力大增,而最近呢一年,好多人都開始 網上補習 ,但究竟 網上補習 究竟有咩好壞之處呢?因為Spencer Sir都有做開網上補習,所以小編就整合咗唔同資料,學生就可以睇下究竟呢種補習模式是否適合自己. 網上補習平台 的形式是什麼? 網上補習嘅課堂模式主要有兩種,分別係直播課程及線上課程 直播課程 學生會透過zoom上堂,在課堂中導師可以即時同同學互動,同學有問題時都可以即時問導師,互動性相對上高. 線上課程 線上課程嘅選擇好多元化,除咗一般嘅常規課程外,仲有唔同時長嘅課程,例如一小時到四小時不等,亦會有指定課題同針對不同考試嘅技巧嘅課程.加上學生可以隨時隨地重溫課程片段,上堂時間比直播課程更有彈性. 網上補習好處 彈性上堂時間及地點 中學生特別係準備DSE嘅學生放學之後都要補課,翻到屋企一定會好疲累,所以網上補習可以比學生自由選擇佢哋嘅上堂時間,佢哋可以喺自己狀態最好,最舒適嘅時候上堂,咁就可以提升到佢哋嘅學習效率,更有效吸收課堂內容. 上網補習為什麼仍要使用實體筆記? 使


text:
「TVB小花」李君妍當初係因為TVB內部招募武打演員,而佢因為曾經接觸過南拳,於是就喺機緣巧合之下參與TVB嘅武術選秀節目《功夫新星》,李君妍從而進入娛樂圈.
入行接近十年嘅李君妍,大多數飾演一啲茄喱啡角色,不過佢并冇灰心而係一步一步磨練自己嘅演技.
付出總會有回報,李君妍嘅演技慢慢獲得觀眾們嘅賞識,喺近幾年開始擔任一啲劇集重要角色,例如喺《金宵大廈》,《她她她的少女時代》中都有佢嘅精彩演出.
李君妍并唔係富貴人家,而係生活喺一個普通嘅家庭,兼夾父母對佢管教比較嚴格,好多時候唔畀佢出去玩,或者係旅行.
李君妍接受傳媒訪問嘅時候都坦言,因為冇強大嘅背景再加上并冇去過好多地方游覽,啱啱入行嘅時候,會覺得自己見識比不唔上人,做好多嘢都覺得冇信心,不過而家已經入行咁多年,慶幸而家搵翻信心.
較早前李君妍喺劇集《她她她的少女時代》,雖然係飾演配角,但李君妍將劇中嘅角色飾演得好出位,更加畀網友們稱為TVB新一代姣精,更有網友喪鬧李君妍,出賣自己身體好賤呀.
而李君妍就表示,自己都冇諗過劇集播出後會畀人噉嘅感覺,但都唔會唔開心,有人討論總好過無人問津.
因為飾演嘅角色慢慢受到觀眾們嘅關注,喺舊年嘅時候李君妍成功同TVB簽咗約,成為咗TVB親生女.
而之所以能夠成為TVB親生女,李君妍就透露話,其實每一個藝員都會有一張成績表,如果高層見到成績表覺得可以嘅話,就會畀一個機會約談簽約,至於細節上就唔係好記得清楚,但會記低你一年拍攝咗幾多套劇,接咗幾多商演噉樣.
李君妍入行咁多年終於獲得TVB肯定,期待佢跟住可以畀我哋帶嚟多啲更精彩噶演出,期待佢嘅表演!
Like MisshkNews Facebook!不出门也能知天下事~


text:
Wikipedia:維基百科你唔知嘅十件事
維基百科你唔知嘅十件事係篇便覽.生手諸如記者,新編者及讀者,初用維基百科,所知有限,此篇便覽,解釋下百科如何運作.文講嘅嘢,熟手來講,係老生常談,無乜驚奇,但要同世人解釋我哋做嘅嘢,篇文可以到幫手.
- 更多資料: Wikipedia:關於
我哋唔會賣畀人
如果你等緊維基百科畀隔籬嘅網絡巨人收購,你就唔使等喇.維基百科唔係商業網站.佢係維基媒體基金會所搞,基金會係非牟利組織,設響美國三藩市,受美國國稅法入便 501(c)(3) 類規範.我哋靠捐款同政府撥款維持,以帶畀世人知識爲己任,免費兼自由,人人皆可得.
我哋作品任人用,只要遵守少少規則
維基百科,啟發自自由軟體社群(包括 GNU / Linux 同 Mozilla Firefox),運用冇咗傳統版權限制.相反,我哋用知識共享 署名-相同方式共享 3.0協議同GNU自由文檔許可證作為版權協議.我哋用戶創作嘅文同作品,通通畀得抄,改同散發出去,永遠有效,只要須註明參與創作嘅人,同埋你所改所加,版權協議相同,人人都可以照用,你無得另加限制.網內圖文畫聲,種種多媒體作品,都係用自由內容授權,或者歸公有領域.只要睇睇檔案描述頁,就知佢嘅授權類型.
- 更多資料: Wikipedia:版權
我哋重識講爪哇語……
以及其他大約 250 種語言.我地唔單只講粵語.冇錯,目前其中只有大約 90 種語言版本嘅維基百科有超過一萬篇文章 ── 唔係我哋冇努力,每種語言版本嘅產生同發展文章嘅方式都同其他語言版本有啲唔同,即使有啲語言版本係直接由其他語言翻譯過嚟,但係翻譯都係由志願者,而唔係由機器翻譯做嘅.維基媒體基金會目前已經喺七個國家裏面各自獨立運作嘅地方分會,而且規模繼續增長,重喺度幫手令各地對計畫嘅關注.喺好多國家中,包括美國,維基百科都係名列前十名嘅大熱門網站.
你實際上唔可以改維基百科嘅所有嘢……
你淨得增加內容.維基百科嘅設計可以保存所有修改嘅資料.今日你讀到嘅文章就好似一份最新鮮嘅草稿一樣;每次修改時,新舊版本都一齊留低.呢個做法可以畀我哋比較到唔同版本之間嘅分別,又或者有需要嗰時將文回復到舊嘅版本.作為讀者,你可以引用佢嘅任何嘅版本,只要喺畫面左面嘅「工具箱」中撳「永久連結」,就可以連到嗰篇文章版本嘅網址,佢嘅內容永遠都唔變.(不過假設嗰篇文畀人刪嘅話,你嘅永久連結網址亦都會冇用,除非你係一個管理員.)
- 更多資料: Wiki
我哋非常關注我哋作品嘅質素
維基百科有一連串複雜嘅政策同品質管理程序.編輯者可以立即檢查其他使用者做嘅每項改變,睇實佢有興趣嘅議題,追蹤某個用戶嘅之前貢獻,將問題文章加入自己睇實嘅名單裏面方便日後搵番嚟睇,回報破壞行為,同第啲使用者討論每篇文章嘅好壞,重有好多好多.我哋會頒個「是日正文」嘅銜頭畀最好嘅文;有問題嘅頁就會俾人提名刪.「維基專題」嘅目標係提升某個特定領域議題嘅文章品質.非常正嘅文有可能會喺其他媒體流通,或者透過 Wikipedia 1.0 計畫發畀學校(粵語維基目前冇籌畫 Wikipedia 1.0 嘅計畫).我哋真係想喺內容方面做到盡善盡美,而一直都諗緊新方法做到呢樣嘢.
我哋唔要求你信我哋
維基百科係一部無時無刻都變緊嘅作品,喺本質上就會有兩類文同時存在:有極高嘅學術價值嘅,有啲可以話係完全冇用嘅垃圾,呢點我哋完全明.當然,我哋儘量將啲差文嘅比例降到最低,同埋整啲方法畀你知某篇文嘅品質.即使維基百科喺最好嘅狀態,始終係一本百科全書,有百科全書一切應有嘅限制.文一定唔可以係原創.我哋請求你唔好因為維基百科本身嘅條件限制而諸多批評,希望你喺用嘅時候抱持住一種認知嘅態度,知道佢係啲乜唔係啲乜.另外,由於某啲文可能有錯,所以千祈唔好用維基百科嚟做重要決定.
- 更多資料: Wikipedia:一般免責聲明
我哋唔係得一個
維基百科係增長緊自由知識運動嘅一部份,並已經開始滲入科學界同教育界.除咗維基百科之外,維基媒體基金會重有其他八個姊妹計畫:維基詞典(多語言嘅字典同詞典),維基文庫(文獻紀錄同圖書館),維基共享資源(一個儲咗超過一百萬筆圖片,影片同埋聲音檔案嘅媒體資料庫),維基教科書(教科書同埋手冊資料庫),維基大學(互動式學習資源),維基新聞(全民可參與嘅新聞網站),維基語錄(名人名言嘅集錦)以及維基物種(所有生物嘅物種資料庫).好似維基百科,呢啲計畫全都用咗自由內容授權條款同埋開畀所有人去編輯.
我哋只係資料收集者
維基百科上嘅文係唔會簽名,貢獻者亦都係唔收錢嘅志願者.無論你話你係一個教授,用真名或者假名,你嘅編輯同論點都會根據佢本身優劣受到評判.我哋要求文中所有重要論點都必須註明亦要可以查到出處,而且我哋唔畀編者發表個人結論.所有編者都必須實踐「中立觀點」呢個原則;佢哋必須收集可以追蹤至可靠來源嘅意見.
- 更多資料: Wikipedia:五大支柱, Wikipedia:求證得到
我哋唔係獨裁者,亦都唔係其它嘅政治系統
維基媒體基金會嘅控制者係理事會,根據規定大部份成員必須由維基媒體社群裏面選出嚟.理事會同維基媒體基金會嘅工作人員唔會涉編輯嘅事,每項維基媒體計畫都有各自獨立管理同埋以輿論做導向.維基百科嘅創辦人占美威爾斯偶然會做英語維基百科嘅最終仲裁人,但係佢嘅影響力係基於佢嘅威信而唔係權力;佢嘅決定只有喺唔牴觸廣大社群嘅意見先會有效.維基百科唔只透明公開,亦會自我檢討;所有拗撬都公開辯論,甚至有某啲爭議到達一定程度重要性時,會紀錄喺維基百科本身嘅文裏面.
- 更多資料: 維基百科嘅批評,Wikipedia:維基百科唔係
我哋將會長命百歲
就算維基百科冇演變成更重要嘅網頁,我哋都希望佢至少會存在一百年.所有關於維基百科嘅一切都會向住呢個方向努力:我哋嘅內容授權方式,組織同管理模式,國際化目標,基金籌募策略,開放原始碼軟體嘅使用以及我哋為達成呢啲目標而努力不懈.我哋希望你想像一個每個人都能夠自由咁分享一切知識嘅世界.呢個就係我哋嘅信念──而我哋需要你幫手.


text:
6 NOVEMBER 2013(WED)首先要多謝MyBB試用小隊嘅試用活動安排,唔洗等小小豬專美,今次輪到我參加試用,就係試穿葆露絲日本功能內衣,我仲收到一份小禮物添~
雖然葆露絲都有好多年歷史,加上都勁有名氣,不過我今日都係第一次踏入佢地嘅店舖,講真....開頭都有啲緊張同擔心呀~
係招待處等左一陣,內衣顧問就帶我入一間獨立房間,以講解流程,度身同填寫資料,完全係一個既舒適又安心嘅環境之下,去了解自己的身型~
進入獨立房間前,都需要換上用完即棄的紙拖鞋,感覺衛生呢~
今日嘅流程~
與內衣顧問傾談一陣之後,了解我的日常生活及穿內衣習慣之後,就開始要度身.為左測量數字準確,所以要將所有衣物脫下(內褲就不需脫下).為免尷尬,顧問都會給一條薄身嘅吊帶裙俾我著~
內衣顧問亦都好細心,為我準備了一件睡袍,等我係傾談時著住,唔會冷親呀~
內衣顧問很溫柔又細心地為我量度體重,身高,三圍,之後去為我以電腦會出一份黃金比例六角圖(唔知有冇記錯個名,因為唔可以影底呀),比較一下依家我嘅身形同標準差距多少.
講真,一向我都知自己係帘偏肥,尤其係生完小小豬之後又冇修身(係冇恆心去做依一件慘事),所以都知自己身型唔係好.不過一睇個報告,真係有少少驚嚇,因為我嘅下圍係嚴重重災區,與標準身型都差距幾遠,聽完之後自信心都嚴重受打擊呀!
聽完內衣顧問向我分析身型依個慘況之後,就到試穿功能內衣啦! 內衣顧問為我準備了整套的功能內衣,包括內褲,束褲,胸圍,束衣及腰封.內衣顧問為我穿上時,由內褲至腰封都耐心地講解及教授正確穿法,真係吸收不少知職呀!
穿上後,我最大嘅感覺就係胸部提升了,胃腩同肚腩都細左少少,見到鏡中嘅自己,都有返少少自信心~
一向我都覺得穿功能內衣都係一件辛苦事,以往所穿嘅都不太舒服,不過著左依套之後,感覺良好多了.
其實我都有一刻衝動將成SET帶晒返屋企,不過真係好怕自己冇咁大恆心著咁耐,所以最後都只係帶走左MY BB.COM試用小隊所送俾我嘅禮物返屋企~
今個月內全線葆露絲都會有折扣優惠(一般貨品七折),俾多少少時間,等我考慮清左先…哈哈哈!


text:
近日戴耀廷終於都講法治已死,不期然令我諗起當年自己仍然係大學生嘅時候,喺佢宣傳和平佔中嘅講座之中對佢提出過嘅質疑.曾經我都認為,成日話要信香港有法治嘅人確實deserve「法律膠」呢種稱呼,但法律膠之所以膠,只不過係因為佢地只知法治精神而昧於政治現實,而其實理解法治精神對於人類社會具有重大意義,都算係達到咗一個唔低嘅智力門檻,因為呢個世界係有好多人仍然支持人治——華夏食人族,以及部分尚未擺脫華毒思想嘅香港人,就從來都唔明法治精神.
無可否認,香港嘅法治,由人大可以釋法成為定制開始,已經註定消失,但呢種只係法治已死嘅表面意義.法治係咪已死,其實係視乎司法制度所盛載嘅法治精神,係咪存在於社會共同體嘅精神世界之中.如果認為香港而家無法無天,香港民族就唔再擁有法治,咁其實就係睇輕緊嘅香港民族嘅修養同智慧.我喺一篇名為〈法治作為美好回憶〉嘅舊文講過,真正重要嘅,唔係呢一刻嘅司法制度健全與否,而係香港民族到底想唔想繼續喺具有法治精神嘅國家裡面好好生活,而反送中之所以引起軒然大波,就係因為香港民族非常重視法治精神,重視到不忍見住中共就咁將佢摧毀,至會挺身而出.有法治,係香港之所以異於中國嘅關鍵,放棄法治,則會係香港有可能會不敵中國嘅缺口.
法治其實從來唔係乜嘢複雜到一定要native english speakers至可以接觸嘅神科,修讀法律嘅學生,只係以了解法律為分工,代理所有民族同胞去解決社會問題.香港人首先相信法治,至會支撐得到法律系嘅存在,甚至視法律係神科,如果大家都覺得人治高於一切,拉關係有用過打官司,香港嘅大學就唔需要有法律系.法治作為形式,功能係反映共同體嘅共識,係個體想和平共處嘅先決條件.喺一啲偏遠地區嘅小型部落之中,佢地未有設計文字,亦未有產出漢謨拉比法典,甚至可能連部落領袖呢個角色都未必長期有人在位,但佢地都係基於某啲共識去共同生活.呢啲共識可以係全部人都唔准踏足禁忌森林,可以係殺人就要填命,都係共同體為咗維繫秩序而協議出黎嘅共識.所以,法治雖然係定義現代國家嘅其中一項條件,但尋求共識嘅需求係紮根於任何類型嘅人類社會——華夏食人族推崇人治,無法消化法治,正係中國之共識.
左膠會話,人治同法治其實都係選擇唔同,屬於文化差異,但由於我唔係左膠,我會坦白承認自己對於法治嘅偏好,因為法治令香港人同中國人顯得截然不同,亦有助香港民族嘅生活過得更好.假如香港已經係一個主權國家,有法可依,有法可守,有事可以搵律師幫手,呢種生活係勝過居住喺中國一萬倍,因為做香港人毋須提心吊膽,戰戰兢兢,更可以無懼於任何政府惡法.有咗法治呢層秩序,社會內部就可以緩慢而平穩咁更新秩序,所謂立法修法,就係共識修改加疊嘅過程.如此過程係極之漫長,極惡之人改過過程亦可能係遙遙無期,但選擇人治,就係預先扼殺所有人改過遷善嘅可能,以擁抱絕望為唯一共識.
回歸現實,我認為香港民族嘅基本共識,應當係殺人有罪,即使係曾經犯罪嘅人,佢都應該有生存嘅權利.犯罪者必須受到相應制裁,而執政者同執政者所代表嘅國民,都應該要就罪行本身作出合乎正義嘅制裁,呢個亦係法律係寧縱勿枉而非寧枉勿縱嘅原因.假愛國之名,假正義之名,假人民之名,人類已經喺上個世紀屠殺咗無數同類,一切生靈塗炭,就係因為好多人類唔記得咗人之所以為人嘅意義,達成咗背離人性嘅魔鬼共識.納粹主義同列寧主義,都係源於民眾選擇接受一種絕對荒謬嘅言辭:為咗達成理想,殺人都係必要,人治都係必須.下限一但調整,底線一但出現裂痕,烏托邦就會變成人間地獄,萬劫不復.
如果建立新香港,一定要不擇手段,我寧願直接滅亡,因為不擇手段呢種態度,本身就意味滅亡.不擇手段,只係無法建構同參與秩序嘅人類逃避精進嘅藉口.不擇手段嘅人僥倖試到甜頭,下一步會做嘅就係建立先鋒隊,鼓動更多人不擇手段,人類嘅下場就係辛苦建立嘅共識一概粉碎,最後距離和平共處更遠,距離地獄之火更近.如果人類確有必要研習歷史,嚴防人治思想不定期反撲導致秩序瓦解崩潰,就係人道主義者嘅應有之義.
香港民族要建立國家,最重要嘅就係要勇於承擔起維繫共識呢個責任.目前香港法律已經淪為惡法,大家有目共睹,然而戰勝一方任意傷害戰敗一方,好快就會無法承受後人對於歷史真相嘅探求之心,誤解復仇之義嘅話,就會扭曲將來香港民族嘅走向,無法正確實踐轉型正義.如果未來香港人獲得自由民主,就以一人一票方式投票處決黑警,咁就即係重蹈紐倫堡覆轍,因為短期仇恨而為長期仇恨深埋種子,百年過後回望,必定係百害而無一利,將人生焦土主義無限延續.人生焦土主義者,就係缺乏想像人性嘅能力,去意識到公正審判已經足以彰顯正義,亦即係話,佢地自身偏離正義,至會對他人以及社會都投射出偏離正義嘅人治主張.
香港民族嘅實質存在,本身就係無數成文共識所聚合而成嘅鐵證,所以只要民族一日健在,民族精神就一日不滅.而既然民族想繼續向前,就必定要喺立國之後努力重建法治.真正愛護香港民族嘅人,真正知道法治精神點樣形塑香港人思維嘅人,係絕對唔會因為某位學者終於承認法治而死就灰心喪志,亦絕對唔會為求清算敵人而喪失理智.只有堅守原則,相信人性光輝,香港民族主義至有可能成長為健康民族主義,一舉將華夏食人病毒驅逐離場,繼而以香港人嘅豐厚共識為基,建立一個合乎正義而前途無量嘅國家.


text:
反射
喺物理學上,反射(粵拼:faan2 se6;英文:reflection / to reflect)係指波動嘅波陣面(wavefront)喺兩隻唔同介質之間嘅位改變方向,並去返返去原本嗰隻介質裏面.舉個例說明,想像家陣有條光線通過空氣(介質 1)前進,跟住射落去一塊鏡嘅表面(塊鏡表面嘅玻璃係介質 2),當條光線去到空氣同玻璃之間嘅位嗰時,條光線嘅一部份會變方向射返過去空氣(介質 1)嗰邊;而當由一件物體射過嚟嘅光喺塊鏡嘅表面反射並且進入觀察者對眼嗰度嘅時候,觀察者就會喺鏡所反射嘅鏡像[1].
上述嘅過程可以抽象化嘅幾何概念嚟諗.光嘅反射會遵從反射定律(law of reflection):根據反射定律,當一條光射落去一塊表面嗰度嗰陣,反射嘅光同入射嘅光會成特定嘅角度;想像一條光線 通過空氣射落去一塊鏡嗰度,射中塊鏡上面嘅點 ;反射定律講嘅係,反射嘅光線 同條法線(normal;指同塊鏡嘅表面成垂直嘅線)會成角度 ,而且 ,當中 係 同法線成嘅角度;簡單講,即係反射角等於入射角[2].
種類改
按介質嘅特點,可以分為:
但係唔理係鏡射定漫射,影像都同真實物體倒轉.
事例改
- 鏡照出嘅影像係反射嘅典型例子.
- 平靜嘅水面亦都可以產生反射現象.


text:
晚吹︳方力申否認緋聞 自爆因一個原因玩交友app都溝唔到女!
42歲方力申玩交友app無人揀
42歲的方力申對於多年來不同的緋聞直指好多都係假,話自己一直都係單身,已經足足5年.而主持之一的練美娟就笑指42歲的方力申已經到咗適婚年齡時,方力申仲有爆自己原來一直玩交友app識女仔,想出pool,但反應一直都偏冷淡,唔明點解無乜人like佢,事後發現因為交友app有得set年齡配對,啲女仔唔會set40歲以上,所以直接忽略咗方力申.方力申再被問到而家擇偶條件係點時,佢話都係一樣,嗰個人要喺佢腦同心入面,即係當佢見到咩都會諗起嗰個人的時候,即係鍾意啦,更指外國人都ok!
網民:唔關年齡事 一定以為係偷相!
好多網民就認為點會估到方力申竟然玩交友app,就算喺交友app見到張相都唔會揀啦,認為係假相人「應該唔係年紀問題,方力申用真相玩交友apps 絕對俾人覺得假到黐線」 「我用木村張相都冇人like」「性格問題,40歲都勁x幼稚」
重溫《獎門人》JW王灝兒爆陳瀅大鑊
方力申同陳瀅緋聞就傳得最勁,而早前痞子殿下一班演員上《獎門人》玩經典遊戲「大電視」時,痞子殿下一組由JW同張穎康負責做動作,周嘉洛,陳瀅,朱敏瀚負責估,當顯示其中一個詞是「方力申」時,JW大爆「你上次同佢Flirt,佢話要飲…」陳瀅當時即刻呆咗表示唔知邊個,隔離主持人已經不斷通水話「游水好叻嗰個」JW仲話埋係Stephy,陳瀅仍一面懵然,連字幕組都忍唔住加上「扮傻」兩個字俾陳瀅!


text:
1. 100% DSE-Oriented Notes
正所謂「貴精不貴多」, 每期整近千頁筆記並唔係我嘅教學風格.一嚟厚重笨拙,二嚟你睇唔切,三嚟你想溫書嘅時侯只會無從入手.最好嘅往往俾你想像中更簡單直接.我所設計嘅筆記內容 100% DSE-Oriented , 極精簡,系統化嘅設計令你上堂,溫書時可以更有效集中 , 唔會感到無所適從.我哋希望每一本筆記都係屬於你本人「獨一無二」嘅筆記,因為筆記內容唔係俾你死記硬背,而係透過堂上認真學習技巧,然後整理消化成為你自己嘅「Skills Book」,最後喺DSE嘅戰場上成功運用出嚟.
2. The Addendum
我哋明白,渴望喺英文科大幅進步嘅你,除咗希望喺堂上學識各種知識同技巧之外,更加期望有不同嘅資源等大家喺課餘時間都可以持續進步.所以,喺主筆記以外,我哋每期都就各份分卷準備咗各式各樣嘅補充配套,例如係Reading嘅Bonus解卷Video,Writing嘅「THE IDEATION」,Listening嘅Mini Mock等等.教學內容Double up!
3. 無限次改文服務
我哋完全明白你作完文但係無高質點評嘅困境,所以你每一篇交上來嘅作文(Paper 2 & Paper 3B)均會由星級助教批改,保證你每一篇交返嚟嘅作文都一定會有所收穫!
4. SBA Consultation
DSE筆試固然重要,但係千祈唔好睇少SBA對成績嘅影響啊!而且做SBA嘅時候可以慢慢做,更加應該做好佢.既然係咁,就等我幫下你,記得喺做SBA嘅前中後期都可以嚟搵我問問題,俾我comment一下大家嘅scripts同ideas!
5. Oral Practice
雖然近幾年都因為疫情而取消咗Oral,但唔代表之後都唔洗考架!所以除咗堂上教授各式各樣技巧之外,我哋都會定期舉辦Oral Practice,等大家可以同嚟自唔同學校嘅同學一齊,好好練習同應用相關技巧,真正做到以戰養戰.
6. 無限問書
你以為兩年流流暢長,仲有時間 hea?好好把握好呢「枯燥」嘅12個月,到你一升上中六,你絕對會感激呢段時間嘅自己!高下唔係一朝就分到,但係你只要好好喺中四五努力,你一定係會係全港 DSE English 最 Top 嘅嗰班人!
7. 1-to-1 Consultation
無論同學係有學業問題(讀書/考試),JUPAS問題甚至係心理壓力想搵人傾下,我哋都極之歡迎同學仔同我或者係助教傾計,我哋希望唔單只喺課堂上幫到大家,亦希望喺其他時間陪伴大家捱過最辛苦嘅時光!
聽師兄姐話喺冇穩固基礎下學 Skills 非常吃力,但學校老師喺中四五幾乎冇教過 DSE 英文應試技巧? 開始想努力學好英文,奈何 Source 實在太多,根本唔知點開始,所以 Giveaway 就攞咗好多,但攞完之後擺喺屋企就當「學識」咗...... 想儘快打好英文底子,快人一步熟悉 DSE 考核模式,之後再深入學 Skills/深化應試技巧嘅時候就能夠快速上手,更加可以省時省力將時間分配喺其它科度!


text:
我地三晚都係入住 The Ritz-Carlton, Okinawa酒店,渡假酒店都真係唔同啲,環境極度舒服,我地三口子都瞓得非常之好,抖夠精神我地就可以迎接今日豐富節目啦~
坦白講,其實我都係一個咩都驚青餐嘅人,尤其係一個生保環境下,我真係次次都會瞓唔到,所以次次外遊我都總係成晚都瞓唔到,眼光光數天光,依個亦都係我比較少外遊嘅原因.
不過我尋晚又真係出奇地瞓得好好(其實唔上一晚,係入住嗰三晚都係好好瞓),真係可以話一跳上床攬住小小豬就即刻可以入睡啦!
由於我地行程唔算太急趕,基本上都係早上九點鐘先集合,所以都早上都有好多時間係房內活動,一打開窗簾推開露台門,真係睇到我地嘩嘩聲,因為我地對出嘅風景真係好靚,睇住啲日本人打GOLF,真係好寫意呀~
三口子感受完非常寫意嘅氣氛之後,就齊齊落酒店餐廳食早餐.不過由於係星期六關係,除左我地遊客之外,都有好多日本人嚟依度作一個小渡假,所以人都算多,就係DADDY負責得位時,我同小小豬就周圍行下,因為尋晚我地嚟到都已經入晚,咩酒店景色都睇唔到啦!
坐左大約20分鐘車,就到左我地第一個目的地,就係去名護菠蘿園.想知菠蘿園入面有咩玩,咁就要留意下一篇遊記啦!


text:
-
Göran嘅發音發音人 fres001 (男,來自瑞典) 男,來自瑞典發音人 fres001
User information
Follow
1票 好 毋好
添加到喜愛嘅發音裡肚
下載報告
-
Göran嘅發音發音人 CSwe (女,來自瑞典) 女,來自瑞典發音人 CSwe
User information
Follow
0票 好 毋好
添加到喜愛嘅發音裡肚
下載報告
-
Göran嘅發音發音人 Verywise (男,來自瑞典) 男,來自瑞典發音人 Verywise
User information
Follow
0票 好 毋好
添加到喜愛嘅發音裡肚
下載報告
-
Göran嘅發音發音人 agonized (男,來自土耳其) 男,來自土耳其發音人 agonized
User information
Follow
0票 好 毋好
添加到喜愛嘅發音裡肚
下載報告
-
Göran嘅發音發音人 ioannes_verde (男,來自瑞典) 男,來自瑞典發音人 ioannes_verde
User information
Follow
0票 好 毋好
添加到喜愛嘅發音裡肚
下載報告
-
Göran嘅發音發音人 OziX (男,來自瑞典) 男,來自瑞典發音人 OziX
-1票 好 毋好
添加到喜愛嘅發音裡肚
下載報告


text:
續上篇講寫日記嘅好處,寫日記除左提高抗壓能力,將抽象嘅想法具體化同埋令思路更清晰外,其實仲有以下2點……
4. 促進個人進步 Improvement
講到寫日記,基本上其實你寫乜嘢都得,但我自己個人而言,每日我都會寫自己學到啲乜,有啲咩可以進步,有啲咩錯唔應該再犯,去確保自己好似電影「機密真相」所講:「一個人唔可能犯兩次同樣嘅錯誤.第一次係犯錯,第二次就係你個人選擇.」
如果唔寫低嘅話,你可能兩三日後連犯嗰啲咩錯都已經完全唔記得;相反,如果你寫低咗嘅話 — 係你寫低嘅過程,你會不知不覺咁記低左件事,減低…下次犯錯嘅機會.
一個簡單嘅例子:假設你覺得開心係最重要,但宜家做緊果份工又唔點比到開心你.你已經做咗三年,去到第四年嘅時候,你問你自己:我係咪應該辭職搵過第二份工?
呢個時候你可能會話:「其實我身邊嘅同事咪又係咁做,諗返轉頭其實都冇乜嘢姐,算啦,繼續做落去安安穩穩咁過日子咪幾好.」
但係如果你有寫日記嘅習慣,你唔會無視左過去果三年其實每一日都係做緊一份自己唔鍾意,令到自己唔開心嘅工.寫日記會令你睇到曬成個局面,了解自己過去嘅心路歷程,促使你以理性做選擇,而唔係單單憑着當下嘅情緒去做決定.
同一個道理,調返轉亦都apply,假設你做緊一份好開心,亦都係你好鍾意嘅工作,但係有一日好唔開心,你寫嘅日記會令你重溫過去工作嘅快樂和得著,亦會提醒你唔好衝動做決定.
5. 記錄每一年嘅發展
上一年已經過去,問一下你自己:過去嗰一年你做過啲咩事?好多時候如果你唔寫低嘅話,每一年都會好似瞬間飛逝,而你回望轉頭嘅時候,亦唔知道自己究竟做過啲乜嘢.
之前睇過一句說話:「If your life is worth living, it is worth recording.」(如果你的人生活得有意義,它是值得被記錄下來.)
其實之前我都唔明白點解要寫日記,覺得嘥時間,又寫得唔好睇,為咗啲咩呢?但慢慢培養寫日記嘅習慣後,宜家每一日真係唔寫唔得.
所以我習慣每一日開始工作都會開個 Word 檔,先寫兩句嗰日希望做到嘅事,而之後一路工作,一諗到啲咩,睇到啲咩,就即刻記錄入去,哪怕係寫一兩句都好.
咁樣寫日記基本上完全唔會嘥時間,亦唔會覺得有壓力.寫到之後你習慣咗嘅時候,我相信你就會每晚花五分鐘去睇同重整自己寫低嘅野,令到當日嘅日記更完整.
寫日記其實真係好容易,心動不如行動.


text:
馬鞍山 (香港市鎮)
馬鞍山係香港新界一市鎮,地區行政上屬沙田區,喺沙田東北面,馬鞍山山腳.
馬鞍山屬於沙田新市鎮嘅擴展部份[1];不過馬鞍山嘅發展比較遲,所以城市規劃有好大嘅分別.因此,佢同同樣喺1980年代開發嘅天水圍新市鎮以及將軍澳新市鎮都係屬於「第三代新市鎮」.[2]
歷史[編輯]
馬鞍山曾經發現過新石器時代晚期(距離依家大概三千至四千年)同埋南宋時期嘅文物.發展新市鎮之前,哩笪地方重係一個細村仔,村民主要從事農業,漁業呢啲傳統鄉村經濟活動.之後近代嘅日本企業嚟到呢度去開採啲磁鐵礦,令到馬鞍山成為工業重鎮,鼎盛嗰陣有幾千個工人喺呢度住.但去到七十年代,因為石油危機同埋新市鎮嘅發展,導致開礦嘅成本大增,再加上香港政府決定要開發馬鞍山變做新市鎮,礦場卒之喺1976年倒閉.馬鞍山新市鎮嘅發展開始喺1980年,經過幾十年嘅努力,馬鞍山已經變咗做有大把屋邨,商場嘅大型住宅區.
地理[編輯]
馬鞍山喺沙田區嘅東北面,同沙田本來嗰區就用梅子林路做分界線.同埋,馬鞍山喺馬鞍山雙峰嘅西面,佢起喺吐露港同馬鞍山之間嘅嗰條地帶上.佢北面可以去到烏溪沙嗰邊,南面去到大水坑.仲有,馬鞍山以東同埋西貢北(行政區劃上面其實屬於大埔區)嘅十四鄉相鄰.另外,喺1866年嘅清朝地圖《新安縣全圖》入面,已經出現咗「馬鞍山」同「沙田」兩個名喇.
馬鞍山三寶[編輯]
- 鐵礦:馬鞍山鐵礦藏量有超過700萬噸,1950至70年代開採嘅鐵礦主要係出口日本.
- 杜鵑花:香港杜鵑(Rhododendron hongkongensis)喺1851年喺香港發現,但係當時畀人誤認咗做另一個品種,去到1930年香港先將佢命名做新種.佢嘅花期係四月,花白至到淡紅色.佢淨係可以喺馬鞍山及其他幾笪地方見到.馬鞍山其他品種嘅原生杜鵑重有毛葉杜鵑,華麗杜鵑,羊角杜鵑,南華杜鵑同埋紅杜鵑.
- 黃麖:即係赤麖或者赤麂(Muntiacus muntjak),係小型偶蹄目鹿科麂亞科嘅動物,喺華南地區包括香港,西至印度,巴基斯坦同阿富汗生活.雄性有小角同獠牙,鍾意棲息喺樹林裏面同埋高嘅草叢入面,樹葉同埋地下根或者莖都係佢嘅食物,間唔中會食樹皮.佢係獨居,當佢受驚嗰陣或者繁殖季節都會發出一種奇怪嘅叫聲,俗稱鳴鹿(Barking Deer).佢生性細膽,而香港曾經有被困嘅赤麖喺圍捕嗰時嚇死嘅紀錄.


text:
我真係開心到尖叫左出黎 (雖然有啲後知後覺…)
不過亦因為咁,返Melbourne個shopping list亦因而縮短左一大半
終於唔駛再返去先可以買,同埋捱貴郵費網購喇! (撤花)
當時都仲係喺Melbourne Central得一間小店,而家連香港都有!! 嗚呀…真係好感動.
不過佢地大約個幾月就有新系列推出,所以一啲都唔會悶架.
用左深藍色同好淺的粉紅色做主調,夾埋copper tone嘅手寫style字體,超可愛呀!
因為我喺Melbourne讀書時候住嗰間屋,正正就係365號門牌
而喺我畢業嘅嗰年,kikki.K出左佢地第一本365 journal
為左紀念我喺Melbourne嘅日子同回憶,
我買左呢本初版嘅365 journal而仲要到而家一直都唔捨得開啊!
而佢嘅頁面全部都係unlined (即係冇分隔線),
你可以用佢黎做yearly planner,日記,甚至係scrapbook或者紀念冊,完全隨你喜歡!
所以kikki.K的homewares家品系列間直係好似為我而設咁啊!
好可惜,香港店而家暫時仲未有得賣,希望佢地可以快啲引入就好喇!
kikki.K 香港店
海港城海洋中心四樓411號鋪
http://www.kikki-k.com